ഷിക്കാഗോ: കഴിഞ്ഞ 23 വര്‍ഷമായി ഷിക്കാഗോയിലെ എല്ലാ മലയാളി സാംസ്കാരിക വേദികളിലും നിറസാന്നിധ്യമായ ജോണ് പാട്ടപ്പതിഫോമ ഷിക്കാഗോ സെന്‍ട്രല് റീജിയന് ആര്.വി.പിയായി മത്സരിക്കുന്നു.\nനിലവില് ഫോമാ നാഷണല് കൗണ്‍സില് (2018 2020) അംഗമാണ്.ഷിക്കാഗോയില് 2018ല് നടന്നഫോമ കണ്‍വന്‍ഷന്റെ നാഷണല് കോര്‍ഡിനേറ്റര് ആയിരുന്നു. സംഘടനാചരിത്രത്തിലെ ഏറ്റവും വലിയ കണ്‍വന്‍ഷനുകളിലൊന്നായിരുന്നു അത്. 2016 18 കാലത്ത് ഫോമ ഷിക്കാഗോ സെന്‍ട്രല് റീജിയന് ട്രഷറര് ആയും പ്രവര്‍ത്തിച്ചു.\nഗ്ലെന്‍വ്യൂ മലയാളി നേതൃത്വം കൊടുക്കുന്ന ജൂലൈ 14 സ്വാതന്ത്ര്യദിന പരേഡിന്റെ 2019ലെ കോര്‍ഡിനേറ്റര് ആയിരുന്നു.\nഫോമയിലെ ഏറ്റവും പ്രമുഖ റീജിയനുകളിലൊന്നായ ചിക്കാഗോ റീജിയന്റെ പ്രവര്‍ത്തനങ്ങള് അടുത്ത തലത്തിലേക്കുയര്‍ത്തുമെന്നും സംഘടനയില് യുവാക്കള്‍ക്കും വനിതകള്‍ക്കും കൂടുതല് അവസരം നല്‍കുമെന്നും ജോണ് വാഗ്ദാനം ചെയ്യുന്നു.പുതിയ പദ്ധതികള് ആവിഷ്കരിക്കും. ദേശീയ നേത്രുത്വവുമായി നല്ല ബന്ധം സ്ഥാപിക്കും.


Kerala Floods Dadra Nagar Haveli Colloctor and Keralite Kannan Gopinadhan worked for disaster relief ചാക്കെടുത്ത് അകത്ത് വയ്ക്കാൻ പറഞ്ഞത് കളക്ടറോട്; അതേപടി അനുസരിച്ച് കണ്ണൻ ഗോപിനാഥൻ ഐഎഎസ്\nദൂരെയൊരു നാട്ടിൽ ഔദ്യോഗിക തിരക്കുകളിലായിരുന്നു മലയാളിയായ ഈ യുവ ഐഎഎസ് ഓഫീസർ. എന്നാൽ നാട് പ്രളയത്തിൽ മുങ്ങിയപ്പോൾ അവിടെ ഇരിപ്പുറച്ചില്ല, പാഞ്ഞെത്തി സ്വന്തം നാട്ടിലേക്ക്\nUpdated: September 5, 2018 11:02:46 am\nകാക്കനാട്: പ്രളയ കാലത്താണ് കേരളം അതിന്റെ മാനുഷിക മുഖം ലോകത്തിന് മുൻപിൽ തുറന്നുകാട്ടിയത്. അത് കണ്ട് അന്തംവിടാത്തവർ ചുരുക്കം. ഇന്നും മറുനാട്ടുകാർ ആവർത്തിച്ച് പറയുന്നുണ്ട്, കേരളം എല്ലാ ദുരിതങ്ങളിൽ നിന്നും തിരികെ കയറുമെന്ന്.\nഎങ്ങിനെയാണ് കേരളം അതിജീവിച്ചത്? ഒന്നിച്ച് നിന്നാണ്. ഏതെങ്കിലും തരത്തിലുളള വ്യത്യാസം ആർക്കും ഭാരമായി തോന്നാതെ എല്ലാവരും ഒരേ മനസോടെ പ്രയത്നിച്ച കാലമായിരുന്നു അത്. അത് തന്നെയാണ് ദാദ്ര നഗർഹവേലി ജില്ലാ കലക്ടർ കണ്ണൻ ഗോപിനാഥനും നടത്തിയത്. ദൂരെയൊരു നാട്ടിൽ ഔദ്യോഗിക തിരക്കുകളിലായിരുന്നു മലയാളിയായ ഈ യുവ ഐഎഎസ് ഓഫീസർ. എന്നാൽ നാട് പ്രളയത്തിൽ മുങ്ങിയപ്പോൾ അവിടെ ഇരിപ്പുറച്ചില്ല, പാഞ്ഞെത്തി സ്വന്തം നാട്ടിലേക്ക്.\nദാദ്രാ നഗർ ഹവേലിയിലെ കളക്ടറും മലയാളിയുമായ കണ്ണൻ ഗോപിനാഥൻ എറണാകുളം കെബിപിഎസ് പ്രസിൽ ദുരിതാശ്വാസ പ്രവർത്തനത്തിനിടെ. ചിത്രം/പിആർഡി\nകാക്കനാട് കെബിപിഎസ് പ്രസ്സില് വന്ന ലോറികളില് നിന്ന് സാധനങ്ങള് ഇറക്കുകയായിരുന്നു കഴിഞ്ഞ ദിവസം. ആലുവ താലൂക്കില് ഉള്‍പ്പെട്ട വില്ലേജുകളില് പ്രളയദുരിതാശ്വാസ ക്യാമ്പില് കഴിഞ്ഞവര്‍ക്കുള്ള കിറ്റുകളുടെ തയ്യാറാക്കലും വിതരണവും ആണ് കെബിപിഎസ്സില് നടക്കുന്നത്. കോളേജ് വിദ്യാർത്ഥികളും സന്നദ്ധ പ്രവർത്തകരുമായി നിരവധി പേർ ഇവിടെ പ്രവർത്തിക്കുന്നുണ്ട്. ഈ സമയത്താണ് ഒരു സ്ത്രീ ‘എടോ ആ ചാക്കെടുത്ത് അകത്ത് കൊണ്ട് പോയി വയ്ക്ക്’ എന്നു വിളിച്ചുപറഞ്ഞത്. ചാക്ക് കെട്ടും തലച്ചുമടായി അയാൾ അകത്തേക്ക് പോയി. എല്ലാം കഴിഞ്ഞ് ഒടുക്കമാണ് ചുറ്റും കൂടിനിന്നവർ അദ്ദേഹം ഒരു ജില്ലയുടെ ഭരണാധികാരിയാണെന്നും സ്വന്തം നാട്ടിൽ ദുരിതാശ്വാസ പ്രവർത്തനത്തിനായി ഓടി വന്നതാണെന്നും അറിയുന്നത്.\nകണ്ണൻ ഗോപിനാഥൻ ഭാര്യ ഹിമാനി പOകിനും മകനുമൊപ്പം. ചിത്രം / ഫെയ്‌സ്ബുക്ക്\nമൂന്നു ദിവസം ആലപ്പുഴയിലെ ദുരിതാശ്വാസ പ്രവര്‍ത്തനങ്ങളില് പങ്കെടുത്ത ശേഷമാണ് സെപ്റ്റംബർ ഒന്ന് മുതൽ അദ്ദേഹം എറണാകുളത്തേക്ക് വന്നത്. ജില്ലയിലെ സംഭരണ കേന്ദ്രങ്ങളുടെ ചുമതലയുള്ള കലക്ടര് മുഹമ്മദ് വൈ.സഫീറുള്ളയും സബ് കലക്ടര് പ്രഞ്ജാൽ പട്ടീലും കെബിപിഎസ് സന്ദര്‍ശിച്ചപ്പോഴാണ് അതുവരെ കൂടെ പണിയെടുത്തിരുന്നത് ദാദ്ര നഗര് ഹവേലി കലക്ടര് കണ്ണന് ഗോപിനാഥനാണെന്ന് എല്ലാവരും അറിഞ്ഞത്.\nആലപ്പുഴയിലെ ദുരിതാശ്വാസ പ്രവർത്തനങ്ങളിൽ പങ്കാളിയായപ്പോഴും അധികമാർക്കും കണ്ണൻ ആരാണെന്ന് അറിയില്ലായിരുന്നു. എറണാകുളത്ത് വച്ച് ആളെ തിരിച്ചറിഞ്ഞ ശേഷം പലരും സെല്‍ഫി എടുക്കാനായി ചുറ്റും കൂടിയെങ്കിലും ഒരു ക്യാമറയിലും അദ്ദേഹം മുഖം കൊടുത്തില്ല. ഇന്നലെ വൈകുന്നേരം (സെപ്റ്റംബർ മൂന്ന്) അദ്ദേഹം ദാദ്ര നഗര് ഹവേലിയ്ക്ക് തിരിച്ചുപോയി.\nWeb Title: Kerala floods dadra nagar haveli colloctor and keralite kannan gopinadhan worked for disaster relief


യുഎസ് ഓപണ്: ആന്‍ഡി മുറെ ഫൈനലില്- sports us open andy murray reached final 104279 - Oneindia Malayalam Thought for the day\nവണ്‍ഇന്ത്യ » മലയാളം » വാര്‍ത്ത » കായികംയുഎസ് ഓപണ്: ആന്‍ഡി മുറെ ഫൈനലില്Posted by: Shyam Lal\nPublished: Sunday, September 9, 2012, 4:44 [IST]\nന്യൂയോര്‍ക്ക്: ബ്രിട്ടീഷ് താരം ആന്‍ഡി മുറെ യുഎസ് ഓപണ് ടെന്നിസ് ടൂര്‍ണമെന്റിന്റെ ഫൈനലില് കടന്നു. വാശിയേറിയ പോരാട്ടത്തിനൊടുവില് ചെക് റിപബ്ലിക്കില് നിന്നുള്ള തോമാസ് ബെര്‍ഡിക്കിനെ കീഴടക്കിയാണ് മുറെ തന്റെ ആദ്യ ഗ്രാന്‍സ്ലാം കിരീടം എന്ന സ്വപ്‌നത്തിലേക്ക് അടുത്തത്. സ്‌കോര്: 6-2, 6-1, 7-6.\nനിലവിലുളള ചാംപ്യനായ നൊവാക് ജൊകോവിക്-സ്പാനിഷ് താരം ഡേവിഡ് ഫെറര് മത്സരത്തിലെ വിജയികളെയായിരിക്കും കലാശപ്പോരാട്ടത്തില് മുറെ നേരിടുക. ഫഌഷിങ് മെഡോവിനെ മിന്നുന്ന പ്രകടനം ലോകറാങ്കിങില് ഇംഗ്ലീഷ് താരത്തെ മൂന്നാം സ്ഥാനത്തേക്ക് ഉയര്‍ത്തുമെന്ന് ഉറപ്പായി.\nനൊവാക് ആയാലും ഡേവിഡ് ആയാലും കടുത്ത എതിരാളിയായിരിക്കുമെന്ന കാര്യത്തില് സംശയമില്ല. പക്ഷേ, സ്വപ്‌നത്തിലെത്താന് ഞാന് കഠിനപ്രയത്‌നം നടത്തുമെന്ന കാര്യത്തില് സംശയമില്ല-ഇതായിരുന്നു മത്സരത്തെ കുറിച്ച് 25കാരന്റെ പ്രതികരണം.\nഞായറാഴ്ച നടക്കുന്ന വനിതാ വിഭാഗം ഫൈനലില് ലോക ഒന്നാം നമ്പര് താരം ബെലാറസിന്റെ വിക്ടോറിയ അസരെങ്കയും നാലാം സീഡായ അമേരിക്കയുടെ സെറീന വില്യംസും ഏറ്റുമുട്ടും. സെമിയില് മൂന്നാം സീഡായ റഷ്യന് താരം മരിയ ഷറപ്പോവയെ കീഴടക്കിയാണ് അസരെങ്ക കരിയറിലെ ആദ്യ യുഎസ് പോരാട്ടത്തിനൊരുങ്ങുന്നത്. 10ാം സീഡായ ഇറ്റലിയുടെ സാറാ ഇറാനിയെ നേരിട്ടുള്ള സെറ്റുകള്‍ക്ക് മുട്ടുകുത്തിച്ചാണ് സെറീനയുടെ വരവ്.\nമിക്‌സഡ് ഡബിള്‍സില് ഇന്ത്യയുടെ പ്രതീക്ഷയായിരുന്നു ലിയാണ്ടര് പേസ്-റഡെക് സ്റ്റെപാനെക് സഖ്യം അമേരിക്കയില് നിന്നുള്ള ബ്രയാന് സഹോദരന്മാരോട് തോറ്റ് മടങ്ങി.\nTopics: tennis,\tus open,\tandy murray,\tnovak djokovic,\tdavid ferrer,\tടെന്നിസ്,\tയുഎസ് ഓപണ്,\tആന്‍ഡി മുറെ,\tനൊവാക് ജൊകോവിക്,\tഡേവിഡ് ഫെറര്\nEnglish summaryBritain's Andy Murray continued his quest foramaiden Grand Slam title with victory over powerful Czech Tomas Berdych to make the US Open final\nRelated Articlesഷറപ്പറവയുടെ ചിറകരിഞ്ഞു; സെറീനയ്ക്ക് കിരീടംജൊകോവിക്കിന് ഹാട്രിക് കിരീടംആസ്‌ത്രേലിയന് ഓപണ്: അസരെങ്ക ചാംപ്യന്‍ഭൂപതി-ബൊപ്പണ്ണ സഖ്യം വേര്‍പിരിയുന്നു September 9, 2012 ലെ വാര്‍ത്തകള്


“അച്ചടക്കം പഠിപ്പിക്കേണ്ട സമയം അതിക്രമിച്ചു” ; ജസ്റ്റിസ് എബ്രഹാം മാത്യു ; പാറ്റൂര് കേസില് ജേക്കബ് തോമസിന് ഹൈക്കോടതിയുടെ രൂക്ഷ വിമര്‍ശനം | Gramajyothi News\n“അച്ചടക്കം പഠിപ്പിക്കേണ്ട സമയം അതിക്രമിച്ചു” ; ജസ്റ്റിസ് എബ്രഹാം മാത്യു ; പാറ്റൂര് കേസില് ജേക്കബ് തോമസിന് ഹൈക്കോടതിയുടെ രൂക്ഷ വിമര്‍ശനം\nFebruary 9, 2018 7:15 pm Published by : Admin\nകൊച്ചി : പാറ്റൂര് കേസില് വിജിലന്‍സ് മുന് ഡയറക്ടര് ജേക്കബ് തോമസിന് വിധിന്യായത്തില് രൂക്ഷ വിമര്‍ശനം. ജേക്കബ് തോമസിനെ അച്ചടക്കം പഠിപ്പിക്കേണ്ട സമയം അതിക്രമിച്ചു. അച്ചടക്കമില്ലാത്ത ഉദ്യോഗസ്ഥനാണ് ജേക്കബ് തോമസ്. ജേക്കബ് തോമസ് അച്ചടക്കം പാലിക്കുന്നില്ല. അദ്ദേഹത്തിന് ഡിജിപി ആയിരിക്കാന് യോഗ്യതയുണ്ടോ എന്നും കോടതി ചോദിച്ചു.


മില്ലീമീറ്റര് കണക്കാക്കി വാര് തീരുമാനിക്കണ്ട, ഫുട്‌ബോള് നിയമം ...\nമില്ലീമീറ്റര് കണക്കാക്കി വാര് തീരുമാനിക്കണ്ട, ഫുട്‌ബോള് നിയമം തന്നെ മാറും\nഒറ്റനോട്ടത്തില് തീരുമാനങ്ങളെടുക്കാനാവാത്ത അവസരങ്ങളില് വാറിനേക്കാള് ഫീല്‍ഡ് റഫറിമാരുടെ തീരുമാനങ്ങള്‍ക്ക് മുന്‍തൂക്കം നല്‍കാനാണ് നീക്കം...\n31 Dec, 2019 at 06:00 AM\nതലനാരിഴ കീറി പരിശോധിച്ചുള്ള വാര് തീരുമാനങ്ങള്‍ക്ക് മാറ്റം വരുമെന്ന് അന്താരാഷ്ട്ര ഫുട്‌ബോള് അസോസിയേഷന് ബോര്‍ഡ് അധികൃതര്. ഒറ്റനോട്ടത്തില് തെറ്റെന്ന് തോന്നുന്ന തീരുമാനങ്ങള് തിരുത്താന് മാത്രമേ വീഡിയോ അസിസ്റ്റന്റ് റഫറീയിംഗ് ഉപയോഗിക്കേണ്ടതുള്ളൂവെന്നാണ് ഫുട്‌ബോളിലെ അന്താരാഷ്ട്ര നിയമ നിര്‍മ്മാതാക്കള് ഇപ്പോള് അഭിപ്രായപ്പെടുന്നത്. വാറിന്റെ അമിത ഇടപെടല് ഇംഗ്ലീഷ് പ്രീമിയര് ലീഗിനെ കൊല്ലുന്നുവെന്ന വിമര്‍ശങ്ങള് വ്യാപകമാകുന്നതിനിടെയാണ് അന്താരാഷ്ട്ര ഫുട്‌ബോള് അസോസിയേഷന്റെ നീക്കം.\nപ്രതീക്ഷിച്ച ഫലമല്ല വാര് ഫുട്‌ബോളിന് നല്‍കുന്നതെന്ന തിരിച്ചറിവാണ് ഫുട്‌ബോള് രംഗത്തെ വിദഗ്ധര് പങ്കുവെക്കുന്നത്. 'നമ്മള് പ്രതീക്ഷിച്ച രീതിയിലല്ല പലപ്പോഴും വാര് ഫുട്‌ബോളില് ഇടപെടുന്നത്. ഓഫ്‌സൈഡാണോ അല്ലയോ എന്നറിയാന് നിങ്ങള് മിനുറ്റുകളെടുക്കുന്നുണ്ടെങ്കില് അത് ഒറ്റനോട്ടത്തില് വ്യക്തമല്ലെന്നാണ് മനസിലാക്കാനാവുക. അത്തരം സന്ദര്‍ഭങ്ങളില് ഫീല്‍ഡ് റഫറിയുടെ തീരുമാനമായിരിക്കണം അന്തിമം'അന്താരാഷ്ട്ര ഫുട്‌ബോള് അസോസിയേഷന് ബോര്‍ഡ് ജനറല് സെക്രട്ടറി ലൂക്കാസ് ബ്രൂഡ് പറഞ്ഞു.\nവാര് ഫുട്‌ബോളിനെ കൊല്ലുന്നുവെന്ന് മൗറീന്യോ\nഫുട്‌ബോളിലെ കളി നിയമങ്ങള് നിര്‍മ്മിക്കുന്നതും വേണ്ട മാറ്റങ്ങള് വരുത്തുന്നതും IFABയാണ്. അതുകൊണ്ടുതന്നെ വാറിന്റെ ഭാവിയില് IFAB ജനറല് സെക്രട്ടറിയുടെ വാക്കുകള് നിര്‍ണ്ണായകമാണ്. 'തിയറി നോക്കിയാല് 1 മില്ലീമീറ്ററിന്റെ ഓഫ്‌സൈഡ്‌പോലും ഓഫ്‌സൈഡാണ്. പക്ഷേ അത്തരമൊരു തീരുമാനം നിങ്ങള്‍ക്ക് ഒറ്റനോട്ടത്തില് എടുക്കാന്‍സാധിക്കുന്നില്ലെങ്കില് അഞ്ചോ ആറാ പത്തോ പന്ത്രണ്ടോ ക്യാമറകളില് നിന്നുള്ള ദൃശ്യങ്ങള് പരിശോധിക്കേണ്ടി വരുന്നുവെങ്കില് തീരുമാനം വാറിന്റേതാകരുത്'ബ്രൂഡ് കൂട്ടിച്ചേര്‍ക്കുന്നു.\nവാറിന് വേണ്ടി വാദിച്ചിരുന്നവര് പോലും പ്രീമിയര് ലീഗില് വാര് നടപ്പാക്കിയതിന് ശേഷം വിമര്‍ശനവുമായി രംഗത്തെത്തിയിട്ടുണ്ട്. പരിശീലകരായ പെപ് ഗ്വാര്‍ഡിയോളയും ഹോസെ മൗറീന്യോയും അടക്കമുള്ളവര് വാര് ഫുട്‌ബോളില് ഇടപെടുന്നതിനെ വിമര്‍ശിച്ചിരുന്നു. പ്രീമിയര് ലീഗ് സീസണിലെ പകുതി മത്സരങ്ങള് കഴിയുമ്പോള് ഷെഫീല്‍ഡ് യുണൈറ്റഡാണ് വാറിന്റെ പേരില് ഏറ്റവും നഷ്ടമുണ്ടായ ടീം. ഏഴ് തവണയാണ് ഷെഫീല്‍ഡ് യുണൈറ്റഡിന് പ്രതികൂലമായി വാര് തീരുമാനങ്ങള് വന്നത്.\nഇംഗ്ലീഷ് പ്രീമിയര് ലീഗില് ഞായറാഴ്ച്ച നടന്ന ലിവര്‍പൂള് വോള്‍വ്‌സ് മത്സരത്തിലും വാറിന്റെ കളികള് നിര്‍ണ്ണായകമായിരുന്നു. വോള്‍വ്‌സിനെ ഒരു ഗോളിന് തോല്‍പിക്കാന് ലിവര്‍പൂളിനെ സഹായിച്ചത് വാറായിരുന്നു. ആദ്യ പകുതിയുടെ 42ആം മിനുറ്റില് ലിവര്‍പൂളിന്റെ ഗോള് റഫറി ആദ്യം അനുവദിച്ചിരുന്നില്ല. പന്ത് കയ്യില് തട്ടിയില്ലെന്ന് വാറില് തെളിഞ്ഞതോടെയാണ് ലിവര്‍പൂളിന്റെ ഗോള് അനുവദിക്കപ്പെട്ടത്. പിന്നീട് ആദ്യപകുതിയുടെ ഇഞ്ചുറി ടൈമില് വോള്‍വ്‌സ് ഗോള് മടക്കിയെങ്കിലും വാര് ഓഫ് സൈഡ് വിളിക്കുകയായിരുന്നു. വാറിന്റെ ഇടപെടല് ഉണ്ടായിരുന്നില്ലെങ്കില് സമനിലയിലോ ലിവര്‍പൂളിന്റെ തോല്‍വിയിലോ കലാശിക്കുമായിരുന്ന മത്സരമായിരുന്നു അത്.


Sydney NSW, First Published 14, Oct 2019, 10:59 PM IST\nധോണി വിരമിക്കാറായെന്ന് മുറവിളി കൂട്ടുന്നവര്‍ക്ക് ശക്തമായ മറുപടിയാണ് ഷെയ്‌ന് വാട്‌സണ് നല്‍കുന്നത്\nസിഡ്‌നി: ഇതിഹാസ വിക്കറ്റ് കീപ്പര് ബാറ്റ്സ്‌മാന് എം എസ് ധോണി വിരമിക്കാറായെന്ന മുറവിളി ഒരു വിഭാഗം ആരാധകര്‍ക്കിടയില് ശക്തമാണ്. ലോകകപ്പ് സെമിയില് കിവീസിനോട് തോറ്റതിന് ശേഷം ധോണി മത്സരങ്ങള് കളിക്കാത്തതാണ് വിരമിക്കല് അഭ്യൂഹങ്ങള് ശക്തമാക്കിയത്. ധോണി വിരമിക്കാറായെന്ന വാദത്തോട് പ്രതികരിച്ചിരിക്കുകയാണ് ചെന്നൈ സൂപ്പര് കിംഗ്‌സില് സഹതാരമായ ഷെയ‌്‌ന് വാട്‌സണ്.\nഎന്നാല് ധോണി വിരമിക്കാറായെന്ന് മുറവിളി കൂട്ടുന്നവര്‍ക്ക് ശക്തമായ മറുപടിയാണ് ഷെയ്‌ന് വാട്‌സണ് നല്‍കുന്നത്. ധോണിക്ക് ഇപ്പോഴും മികവുണ്ട്. വിക്കറ്റുകള്‍ക്കിടയില് അതിവേഗം റണ്‍സ് കണ്ടെത്താന് ധോണിക്കാവുന്നു. വിക്കറ്റിന് പിന്നിലും മികവ് കൊള്ളാം. വിരമിക്കല് തീരുമാനം പൂര്‍ണമായും ധോണിയുടേത് മാത്രമായിരിക്കണമെന്നും ഷെയ്‌ന് വാട്‌സണ് പറഞ്ഞു.\nലോകകപ്പിന് ശേഷം സജീവ ക്രിക്കറ്റില് നിന്ന് ഇടവേളയെടുത്ത ധോണി വിന്‍ഡീസ് പര്യടനത്തിലും ദക്ഷിണാഫ്രിക്കയ്‌ക്ക് എതിരായ പരമ്പരയിലും കളിച്ചില്ല. ധോണി വിരമിക്കുമെന്ന വാര്‍ത്തകള് നേരത്തെ ചീഫ് സെലക്‌ടര് എം എസ് കെ പ്രസാദ് തള്ളിയിരുന്നു. വിരമിക്കല് തീരുമാനം പൂര്‍ണമായും ധോണിയില് നിക്ഷിപ്തമാണെന്നും ധോണിയുടെ ഭാവിയെക്കുറിച്ച് നമുക്കെങ്ങനെ പറയാനാകുമെന്നും കഴിഞ്ഞ വാരം ഇതിഹാസ താരം കപില് ദേവും അഭിപ്രായപ്പെട്ടിരുന്നു.\nഅടുത്ത വര്‍ഷം ഓസ്‌ട്രേലിയയില് നടക്കുന്ന ടി20 ലോകകപ്പിലും ധോണി കളിക്കുമെന്ന് കരുതുന്ന ആരാധകരുമുണ്ട്. ഇന്ത്യക്ക് രണ്ട് ലോകകപ്പുകളും ചാമ്പ്യന്‍സ് ട്രോഫിയും നേടിത്തന്ന എക്കാലത്തെയും മികച്ച നായകന്‍മാരില് ഒരാളാണ് ധോണി. ഏകദിനത്തില് 350 മത്സരങ്ങള് കളിച്ച ധോണി 10773 റണ്‍സ് അടിച്ചുകൂട്ടി. ടി20യിലാവട്ടെ 98 മത്സരങ്ങളില് 1617 റണ്‍സും നേടി. ടെസ്റ്റില് നിന്ന് 2014ല് വിരമിച്ചിരുന്നു എം എസ് ധോണി.\nLast Updated 11:03 PM IST\nShane Watson Dhoni\nട്രംപിന്റെ മൂന്ന് മണിക്കൂര് സന്ദര്‍ശനം, ചെലവ് 100 കോടി, മിനിറ്റിൽ 55 ലക്ഷം; കണക്കുകളിങ്ങനെ...


സഭാ സ്ഥാപനത്തില് പെണ്‍കുട്ടി മരിച്ചിട്ട് ആറാണ്ട്; അന്വേഷണം എങ്ങുമെത്തിയില്ല :: Janmabhumi Daily\nസഭാ സ്ഥാപനത്തില് പെണ്‍കുട്ടി മരിച്ചിട്ട് ആറാണ്ട്; അന്വേഷണം എങ്ങുമെത്തിയില്ല\nThursday 15 June 2017 6:18 am IST\nആലപ്പുഴ: കൊട്ടിയൂരില് വൈദികന് പതിനാറു വയസ്സുകാരിയെ പീഡിപ്പിച്ച് ഗര്‍ഭിണിയാക്കിയ സംഭവം വാര്‍ത്തകളില് നിറയുമ്പോള് ആറു വര്‍ഷം മുന്‍പ് ചങ്ങനാശേരി അതിരൂപതയുടെ ലഹരി വിമുക്ത കേന്ദ്രത്തില് സണ്‍ഡേ സ്‌ക്കൂള് വിദ്യാര്‍ത്ഥിനി ദുരൂഹസാഹചര്യത്തില് മരിച്ച സംഭവം വിസ്മൃതിയില്. 2010 ഒക്‌ടോബര് 17നാണ് കളര്‍കോട് കൈതവന ഏഴരപറയില് ബെന്നിയുടെയുടെയും സുജയുടെയും മകള് ശ്രേയ(12)യെ ലഹരിവിമുക്ത കേന്ദ്രമായ കൈതവന അക്‌സപ്റ്റ് കൃപാഭവനിലെ കുളത്തില് മരിച്ച നിലയില് കണ്ടെത്തിയത്. കൈതവന പള്ളിയുടെ സണ്‍ഡേ സ്‌കൂള് വിദ്യാര്‍ത്ഥിനിയായ ശ്രേയ യഹുദിയ 2010 എന്ന പേരില് സംഘടിപ്പിച്ച വ്യക്തിത്വ വികസനക്ലാസില് പങ്കെടുക്കാനെത്തിയതായിരുന്നു. ലോക്കല് പോലീസും ക്രൈംബ്രാഞ്ചും അന്വേഷിച്ച കേസ് തൃപ്തികരമല്ലെന്നു പറഞ്ഞ് സംസ്ഥാന സര്‍ക്കാര് 2011 ആഗസ്റ്റില് സിബിഐക്ക് കേസ് വിട്ടു. എന്നാല് പ്രഖ്യാപനമുണ്ടായതല്ലാതെ യാതൊരു അന്വേഷണവും നടന്നില്ല. ക്രൈംബ്രാഞ്ച് അന്വേഷണത്തിന്റെ മേല്‍നോട്ടം ആലപ്പുഴ ജുഡീഷ്യല് ഒന്നാംക്ലാസ് മജിസ്‌ട്രേറ്റിന് കൈമാറി ഹൈക്കോടതി ഉത്തരവിട്ട് ഏതാനും ആഴ്ചകള്‍ക്കിടെ സംസ്ഥാന സര്‍ക്കാര് രഹസ്യമായി സിബിഐ അന്വേഷണം പ്രഖ്യാപിച്ചതില് ദുരൂഹതയുണ്ട്. നേരത്തെ കൃപാഭവന്റെ ചുമതലക്കാരടക്കം 120ഓളം പേരില് നിന്ന് ക്രൈംബ്രാഞ്ച് മൊഴിയെടുത്തിരുന്നു. ഇതില് പലരുടെയും മൊഴികളില് വൈരുദ്ധ്യമുണ്ടായിരുന്നു. സംശയത്തിന്റെ നിഴലിലുള്ള കൃപാഭവന് ഡയറക്ടര് ഫാ. മാത്തുക്കുട്ടിയെ നാര്‍ക്കോ പരിശോധനയ്ക്ക് വിധേയനാക്കണമെന്ന് ക്രൈംബ്രാഞ്ച് ആലപ്പുഴ ഒന്നാംക്ലാസ് മജിസ്‌ട്രേറ്റ് കോടതിയില് ഹര്‍ജി നല്‍കിയിരുന്നെങ്കിലും ഫാ. മാത്തുക്കുട്ടി സമ്മതം നല്‍കാതിരുന്നതിനാല് കോടതി അന്ന് അനുവാദം നല്‍കിയില്ല. സിസ്റ്റര് അഭയ കേസില് സുപ്രീംകോടതി ചീഫ് ജസ്റ്റിസായിരുന്ന ജസ്റ്റിസ് കെ.ജി. ബാലകൃഷ്ണന്റെ വിധിയാണ് ഈ കേസില് വൈദികന് തുണയായതെന്നതാണ് ശ്രദ്ധേയം. തുടക്കത്തില് എല്‍ഡിഎഫ് സര്‍ക്കാരാണ് കേസ് അട്ടിമറിക്കലിന് ഒത്താശ ചെയ്തത്. ഇന്‍ക്വസ്റ്റ് പോലും ചെയ്യാതെയാണ് മൃതദേഹം ആശുപത്രിയിലേക്ക് മാറ്റിയത്. കുളത്തില് നിന്ന് ലഭിച്ച മൃതദേഹത്തില് മുഖത്തും മറ്റും കടിച്ച പാടുകളുണ്ടായിരുന്നെങ്കിലും അതുപോലും രേഖപ്പെടുത്താന് പോലീസ് തയ്യാറായിരുന്നില്ല. ശ്രേയയുടെ ചുണ്ടിന് കീഴില് പല്ലുകൊണ്ടുള്ള ആഴത്തിലുള്ള ക്ഷതമുള്ളതായി ഡോക്ടര്‍മാര് സ്ഥിരീകരിച്ചിരുന്നു. വ്യാപകമായ പ്രതിഷേധം ഉയര്‍ന്നപ്പോഴാണ് അന്വേഷണ ചുമതല ക്രൈംബ്രാഞ്ചിന് കൈമാറിയത്. സിബിഐയ്ക്ക് അന്വേഷണ ചുമതല കൈമാറിയതായി പ്രഖ്യാപിച്ച് സര്‍ക്കാര് കബളിപ്പിച്ച സാഹചര്യത്തില് പൊതുപ്രവര്‍ത്തകനായ വേണുഗോപാലന് നായര് ഹൈക്കോടതിയെ സമീപിച്ചു. ഹൈക്കോടതി ഉത്തരവിന്റെ അടിസ്ഥാനത്തില് ക്രൈംബ്രാഞ്ച് ആലപ്പുഴ ഒന്നാം ക്‌ളാസ് മജിസ്‌ട്രേറ്റ് കോടതിയില് സമര്‍പ്പിച്ച റിപ്പോര്‍ട്ട് ആരോപണ വിധേയരെ സംരക്ഷിക്കുന്നതായിരുന്നു. പെണ്‍കുട്ടി കുളത്തില് വീണ് മരിച്ചത് സ്ഥാപനത്തിന്റെ ഡയറക്ടര് കൂടിയായ ഫാ. മാത്തുക്കുട്ടി, സിസ്റ്റര് സ്‌നേഹ എന്നിവരുടെ അശ്രദ്ധ മൂലമാണെന്നും, ഇവിടെ രാത്രിയില് വാച്ചറെ നിയമിച്ചിട്ടില്ലെന്നും, മതിയായ വെളിച്ചം ഇല്ലാതിരുന്നുവെന്നുമാണ് റിപ്പോര്‍ട്ടില് പറയുന്നത്. ഇരുവര്‍ക്കെതിരെ മനഃപൂര്‍വമല്ലാത്ത നരഹത്യക്ക് കുറ്റം ചുമത്തുമെന്നും ക്രൈംബ്രാഞ്ച് പറയുന്നു. എന്നാല് മറ്റു കുട്ടികള്‍ക്കൊപ്പം ഉറങ്ങാന് കിടന്ന പെണ്‍കുട്ടി എങ്ങനെ കുളത്തിലെത്തി തുടങ്ങി നിരവധി ചോദ്യങ്ങള്‍ക്ക് അന്വേഷണസംഘം ഉത്തരം നല്‍കിയില്ല. വേണുഗോപാല് സമര്‍പ്പിച്ച ഹര്‍ജിയുടെ അടിസ്ഥാനത്തില് ക്രൈംബ്രാഞ്ച് ഈ റിപ്പോര്‍ട്ട് ഹൈക്കോടതിയിലും സമര്‍പ്പിച്ചു. ക്രൈംബ്രാഞ്ച് നടപടി പ്രതികളെ സംരക്ഷിക്കുന്നതാണെന്നും പ്രതികള്‍ക്കെതിരെ കൊലപാതകത്തിന് കേസെടുക്കണമെന്നും അദ്ദേഹം വാദിച്ചിരുന്നു. ഗൂഢാലോചന, തെളിവുനശിപ്പിക്കല് എന്നീ കുറ്റങ്ങളും പ്രതികള്‍ക്കെതിരെ ചുമത്തണമെന്നും അഭ്യര്‍ത്ഥിച്ചു. ഈ സാഹചര്യത്തില് ആലപ്പുഴ ഒന്നാംക്ലാസ് മജിസ്‌ട്രേറ്റ് കോടതിയിലെ തുടര്‍ന്നടപടികള് നിര്‍ത്തിവെയ്ക്കാന് ജസ്റ്റീസ് വിജയരാഘവന് ഉത്തരവായി. സത്യം കണ്ടെത്താന് സിബിഐ അന്വേഷണം അത്യാവശ്യമാണെന്ന വേണുഗോപാലന് നായരുടെ അഭ്യര്‍ത്ഥനയുടെ അടിസ്ഥാനത്തില് ഈ മാസം 20ന് ആഭ്യന്തര സെക്രട്ടറി. സിബിഐ ഡയറക്ടര് എന്നിവര് നേരിട്ട് ഹാജരാകാനും ഹൈക്കോടതി ഉത്തരവിട്ടിട്ടുണ്ട്.\nക്ഷേത്രമോഷണം: അന്വേഷണം എങ്ങുമെത്തിയില്ല\nഊരത്തൂരില് തലയോട്ടി കണ്ടെത്തിയ സംഭവം: അന്വേഷണം എങ്ങുമെത്തിയില്ല


അവൾക്കായി പ്രിയപ്പെട്ട പ്രേമലേഖനങ്ങൾ - Malayalam Love Letters for Her - Malayalam Quotes\nby alvin April 3, 2020\nസ്നേഹത്തിന്റെ വികാരങ്ങൾ രേഖാമൂലമുള്ള രൂപത്തിൽ പ്രകടിപ്പിക്കുന്നതിനുള്ള ഒരു മാർഗമാണ് ഒരു പ്രേമലേഖനം. സ്നേഹത്തിന്റെ ഹ്രസ്വവും ലളിതവുമായ ഒരു സന്ദേശം മുതൽ വികാരങ്ങളുടെ ഒരു നീണ്ട വിശദീകരണം വരെ ആകാം, അവൾക്കായി പ്രിയപ്പെട്ട പ്രേമലേഖനങ്ങൾ\nനിങ്ങൾ എവിടെയായിരുന്നാലും എവിടെ പോയാലും നിങ്ങൾ എല്ലായ്പ്പോഴും എന്റെ ചിന്തകളിലായിരിക്കുമെന്ന് അറിയുക. ഞാൻ എപ്പോഴും നിങ്ങളോടൊപ്പമുണ്ടെന്ന് അറിയുക.\nഓരോ ദിവസവും ഞാൻ നിങ്ങളുടെ _________ (ഫോട്ടോ അല്ലെങ്കിൽ ഓൺലൈൻ പ്രൊഫൈൽ) നോക്കുകയും ഞങ്ങളുടെ കണക്ഷൻ ശക്തിപ്പെടുത്തുന്നതിന് ഞാൻ ധ്യാനിക്കുകയും ചെയ്യും. ഓരോ നിമിഷവും ഞാൻ ഒറ്റയ്ക്ക് നിൽക്കുകയോ വരിയിൽ നിൽക്കുകയോ പാർക്കിൽ സ്വയം സഞ്ചരിക്കുകയോ ചെയ്യുമ്പോൾ, എന്റെ ഹൃദയമിടിപ്പിന്റെ താളത്തിലേക്ക് ഞാൻ നിങ്ങളുടെ പേര് പാരായണം ചെയ്യും. നിങ്ങളുടെ പേര് എന്റെ മന്ത്രമായിരിക്കും, നിങ്ങൾ അകലെയാണെങ്കിലും ഞങ്ങൾ താന്ത്രികരാകും.\nഎല്ലാ രാത്രിയിലും, ഞാൻ കണ്ണുകൾ അടയ്ക്കുമ്പോൾ, ഞാൻ കിടന്ന് നിങ്ങളുടെ മുഖം ചിത്രീകരിക്കും. എനിക്ക് ചുറ്റുമുള്ള നിങ്ങളുടെ ഭുജങ്ങളും ഇറുകിയ സ്നേഹത്തിൽ ഉൾപ്പെട്ടിരിക്കുന്ന ഞങ്ങളുടെ ശരീരങ്ങളും ഞാൻ സങ്കൽപ്പിക്കും. എല്ലാ ദിവസവും നിങ്ങൾക്ക് അനുഗ്രഹങ്ങളും കൃപയും ലഭിക്കണമെന്ന് ഞാൻ മുകളിലുള്ള ആകാശത്തോട് പ്രാർത്ഥിക്കും.\nഅകത്ത് ഒറ്റപ്പെട്ടുപോയതായി എനിക്ക് തോന്നുമെങ്കിലും, ഞാൻ നിങ്ങൾക്ക് നൽകുന്ന അതേ പുഞ്ചിരിയോടെ ഞാൻ കണ്ടുമുട്ടുന്ന ഓരോ അപരിചിതനെയും ഞാൻ അഭിവാദ്യം ചെയ്യും. നിങ്ങളിൽ നിന്ന് സ്വീകരിക്കാൻ നിങ്ങൾ എന്നെ പഠിപ്പിച്ച അതേ ദയയോടും അനുകമ്പയോടും വിവേകത്തോടും ഞാൻ അവരോട് പെരുമാറും. നിങ്ങളായ മാജിക്കിന്റെ മെമ്മറി നിലനിർത്താൻ ഇത് ഒരു മാർഗമാണ്.\nനിങ്ങളുടെ ജീവിതകാലം മുഴുവൻ ഇന്നലെയും നാളെയും എല്ലാ ദിവസവും ഞാൻ നിങ്ങളോടൊപ്പമുണ്ടെന്ന് അറിയുക. അടുത്തായാലും വിദൂരമായാലും ഞാൻ നിങ്ങളോടൊപ്പമുണ്ട് – എല്ലായ്പ്പോഴും.


മിനിലോകം: March 2010\n“എപ്പോഴെങ്കിലും മർമ്മത്തിൽ ഒരു കുത്ത്, കൊണ്ടിട്ടുണ്ടോ?”\nമനസ്സിന്റെ മർമ്മം നോക്കി കുത്തുന്നവരേയും കുത്ത് ഏറ്റുവാങ്ങിയവരെയും നമുക്ക്, നമ്മുടെയിടയിൽ‌തന്നെ കാണാൻ കഴിയും. കുത്ത് കൊണ്ടവന്റെ മനസ്സ് വേദനിക്കുന്നത് കാണുമ്പോൾ കുത്തിയവന്റെ മനസ്സിൽ സന്തോഷം അലതല്ലും. ജീവിതത്തിൽ ധാരാളം കുത്ത്കൊള്ളാനുള്ള അവസരം എനിക്കുണ്ടായിട്ടുണ്ട്. ബന്ധുക്കളുടെ, നാട്ടുകാരുടെ, സുഹൃത്തുക്കളുടെ, സഹപ്രവർത്തകരുടെ, അങ്ങനെ പലരും‌ചേർന്ന്, എന്റെ മനസ്സിന്റെ മർമ്മം നോക്കി കുത്തിയിട്ടുണ്ട്. അത്‌കൊണ്ട് ഞാൻ, എന്റെ മർമ്മങ്ങളെല്ലാം കുത്ത് കൊള്ളാൻ പാകത്തിൽ അയച്ചിടും. അപ്പോൾ ശരിക്കും ഒരു കുത്ത് കൊണ്ടാലും വലിയ വേദന ഉണ്ടാകാറില്ല. കുത്തിയവൻ സന്തോഷിക്കുമ്പോൾ കുത്ത് കൊണ്ടത് എനിക്കല്ല എന്നമട്ടിൽ ഞാൻ കൂൾ ആയി ഇരിക്കും.\nഎന്റെ ഹൃദയത്തിന്റെ മർമ്മം നോക്കി കുത്തിയ ഒരു സംഭവമാണ് ഇന്നത്തെ ചിന്താവിഷയം.\nവർഷങ്ങൾക്ക് മുൻപാണ് സംഭവം നടക്കുന്നത്. എന്റെ സ്വന്തം അയൽ‌വാസി ആയ ഒരു ദരിദ്രവാസിനിയാണ് കഥാപാത്രം. പുതിയതായി വാങ്ങിയ സ്ഥലത്ത്, പുതിയ വീട്‌വെച്ച് ഭർത്താവും മക്കളുമൊത്ത് താമസിക്കുമ്പോൾ എല്ലാവിധ സഹായ സഹകരണങ്ങളും ചെയ്തുതന്നവരാണ് ഈ അയൽ‌വാസികൾ. ബന്ധുക്കളെക്കാൾ അടുപ്പം കാണിക്കുന്ന, അമിതമായ സഹായം ചെയ്തു തരുന്ന നല്ല അയൽക്കാർ, അദ്ധ്യാപകരായ ഞങ്ങൾക്ക് വളരെ ആശ്വാസമായി മാറി.\nആ നല്ല അയൽ‌വാസികളിൽ ഓരോ അംഗവും, എന്നെ വീട്ടുജോലികളിൽ സഹായിക്കുകയും ഭക്ഷണം പങ്ക് വെക്കുകയും എന്റെ രണ്ട് മക്കളെ സംരക്ഷിക്കുകയും ചെയ്യുന്നത് പ്രതിഫലേച്ഛ കൂടാതെ ആയിരുന്നു.\nഎന്നാൽ അവർ ഒരു കാര്യം എപ്പോഴും പറയും,\n“ഇങ്ങനെ സഹായം ചെയ്യുന്നത് ഈ നാട്ടിൽ ഞങ്ങൾ മാത്രമാണ്. അത്‌കൊണ്ട് അയൽ‌പക്കത്തെ മറ്റ് വീട്ടുകാരുമായി ഒരു ബന്ധവും പാടില്ല. അവരൊക്കെ അത്ര നല്ല ആളുകളല്ല”\n“അത്‌പിന്നെ ആണുങ്ങളൊക്കെ തട്ടിപ്പുകാരാണ്, പെണ്ണുങ്ങളൊക്കെ പിഴച്ചവരാണ്”\nഎന്നിട്ട് കടം വാങ്ങിയാൽ തിരിച്ച് കൊടുക്കാത്തവരുടെയും ഭർത്താവിനെ വഞ്ചിക്കുന്ന ഭാര്യമാരുടെയും കഥകൾ നല്ല എരിവും പുളിയും കലർത്തി മുന്നിൽ നിരത്തും.\nഇത്രയും കേട്ടതോടെ മറ്റുള്ള അയൽ‌പക്കവീടുകൾ ഞങ്ങൾക്ക് അലർജി ആയി മാറി.\nഅദ്ധ്യാപകരായ ഞങ്ങൾ വീട് പൂട്ടി സ്വന്തം മക്കളോടൊത്ത് സ്ക്കൂളിലേക്ക് പോകുമ്പോൾ, വീടിന്റെ താക്കോൽ ഏൽ‌പ്പിക്കുന്നത് നമ്മുടെ ആ നല്ല അയൽ‌വാസികളെ ആയിരുന്നു. സ്ക്കൂൾ‌വിട്ട് ആദ്യം വരുന്നവർ താക്കോൾ വാങ്ങി വീട്‌തുറന്ന് ചായ ഉണ്ടാക്കി പിന്നീട് വരുന്നവരെ സ്വീകരിക്കുന്ന ഏർപ്പാടായിരുന്നു അക്കാലത്ത് എന്റെ വീട്ടിലെ പതിവ്.\nഅങ്ങനെയിരിക്കെ ഹൃദയ ശസ്ത്രക്രീയകൾ എന്റെ ഗ്രാമത്തിൽ പച്ചപിടിക്കാത്ത ഒരു കാലത്താണ് ഏതാനും മാസങ്ങൾക്ക് ശേഷം എനിക്കായി ഒരു ഹൃദയശസ്ത്രക്രീയ നടത്താൻ വിധിക്കുന്നത്. വിധിച്ചതാവട്ടെ, തിരുവനന്തപുരം ശ്രീചിത്ര ആശുപത്രിയിലെ ഡോക്റ്റർമാരും.\nഎന്റെ ഹൃദയത്തിന്റെ താളം തെറ്റിയതിനാൽ, ഒരു റിപ്പെയർ തീരുമാനിക്കുന്നത് ആദ്യമായിട്ടാണെങ്കിലും ശരീരത്തിന്റെ ഇതരഭാഗങ്ങളിൽ പലതരം ‘ഓപ്പറേഷനുകൾ’ ധാരാളം ഡോക്റ്റർമാർ വിവിധ ആശുപത്രികളിൽ‌വെച്ച് പലപ്പോഴായി നടത്തിയിട്ടുണ്ട്. ഒരു ബയോളജി ടീച്ചറായതിനാൽ എല്ലാ അവയവങ്ങളും ഒരേ പ്രാധാന്യത്തോടെ കാണുന്നത്കൊണ്ട് ഹൃദയശസ്ത്രക്രീയക്ക് പ്രത്യേക പ്രാധാന്യമൊന്നും ഞാൻ കൊടുത്തില്ല,\n. അവർ ബോധം കെടുത്തിക്കോട്ടെ,\n. രക്തത്തിന്റെ റൂട്ട് മാറ്റി ഹൃദയം തുറന്നോട്ടെ,\n. റിപ്പയർ ചെയ്‌തോട്ടെ,\n. തുറന്നത് അടച്ച് തുന്നട്ടെ,\n. ‘ok’ ആയ്‌ക്കോട്ടെ.\n‘ഇതെല്ലാം നടത്തുന്നത് എന്റെ ശരീരത്തിലല്ല എന്ന് ചിന്തിച്ചാൽ ഒരു വേദനയും അറിയില്ല’ എന്ന് അനുഭവങ്ങളിൽ നിന്നും ഞാൻ പഠിച്ചു.\nഎന്നാൽ ഞാനൊഴികെ എന്നെ പരിചയമുള്ളവരെല്ലാം അതൊരു മഹാസംഭവമായിട്ടാണ് കണക്കാക്കിയത്.\nഒരു ഞായറാഴ്ച ഏകദേശം പതിനൊന്ന് മണിക്ക് എന്റെ വീട്ടിൽ പരിചയമില്ലാത്ത രണ്ട്‌പേർ വന്നു; അദ്ധ്യാപക ദമ്പതികൾ. വന്നത് LIC ഏജന്റ് വേഷത്തിലാണ്; അല്ലാതെ കുട്ടികളെ പിടിക്കാനൊന്നുമല്ല. ഇൻഷുറൻസിൽ ചേർന്നാലുള്ള ഗുണഗണങ്ങളും വിവിധതരം പോളിസികളും ചേർന്ന ഒരു സ്റ്റഡീക്ലാസ്സ് അവർ നടത്തികൊണ്ടേയിരിക്കയാണ്.\nഎല്ലാം കേട്ടപ്പോൾ എന്റെ ഭർത്താവ് പറഞ്ഞു,\n“നിങ്ങൾ രണ്ട്പേരും അദ്ധ്യാപകരല്ലെ? മര്യാദക്ക് കുട്ടികളെ പഠിപ്പിച്ച് കിട്ടുന്ന ശമ്പളം കൊണ്ട് ജീവിച്ചാൽ പോരെ? ഈ ജോലിയൊക്കെ തൊഴിലില്ലാത്ത ചെറുപ്പക്കാർക്ക് വിട്ട്‌കൊടുത്തുകൂടെ?”\nഅത്‌കേട്ടതോടെ അവർ ബേഗുമെടുത്ത് പുറത്ത് പോകുമ്പോൾ മുഖം കറുത്തില്ലെ,’ എന്ന് എനിക്കൊരു സംശയം.\nഉച്ചക്ക്ശേഷം നമ്മുടെ അയൽ‌വാസിനി നമ്മുടെ വീട്ടിലെ കിണറ്റിൽ‌നിന്നും വെള്ളം‌കോരാൻ വരുന്നു. (വേനൽ‌ക്കാലമായതിനാൽ അവരുടെ കിണറ്റിൽ ജലലഭ്യത പ്രതിസന്ധിയിലാണ്)\nപതിവുപോലെ കൊച്ചു കൊച്ചു നുണപറച്ചിൽ കേൾക്കാൻ ഞാൻ കിണറ്റിൻ‌കരയിൽ ഹാജരാവുന്നു. അതെല്ലാം ഭാവിയിൽ ബ്ലോഗ് എഴുതാൻ സഹായകമാവും എന്ന് ചിന്തിച്ചിരുന്നില്ല; എങ്കിലും,,,.\nസമപ്രായക്കാരിയായ ഒരു ‘ഹൌസ്‌വൈഫ് ആയ’ അയൽ‌വാസിനിക്ക് നമ്മുടെ ആഴമുള്ള കിണറ്റിൽ‌നിന്ന് വെള്ളം കോരാൻ ധാരാളം സമയം വേണം. അതിനിടയിൽ അവർ എന്റെ നേരെ ഒരു ചോദ്യം എറിഞ്ഞ്‌തന്നു,\n“ഇവിടെ രണ്ട്പേരെ ഞങ്ങൾ അയച്ചിരുന്നു; അവർ വന്നോ?”\n“ഒരു ഭാര്യയും ഭർത്താവും; ഇൻഷുറൻസ് ഏജന്റ്മാരായ രണ്ട് സാറന്മാർ. നിങ്ങളുടെ പേരിൽ ചേർന്നിട്ടുണ്ടാകുമല്ലൊ, അതിന്റെ പണം കിട്ടിയാൽ കമ്മീഷൻ തരേണ്ടി വരും”\n“ജോലി കിട്ടിയ ഉടനെ ഒരു LIC യിൽ ചേർന്നതാണ്; അത്കൊണ്ട് പുതിയതായി ചേർന്നില്ല”\n“നമ്മുടെ വീട്ടിൽ LIC ഏജന്റുമാർ വന്നപ്പോൾ ‘നിങ്ങളുടെ പേരിൽ പുതിയതായി ഒരു പോളിസി എടുപ്പിക്കണം’ എന്ന് പ്രത്യേകം പറഞ്ഞിട്ടാണ് അവരെ ഇങ്ങോട്ട് അയച്ചത്”\nഎനിക്കൊന്നും മനസ്സിലായില്ല, ഞാൻ അവരോട് ചോദിച്ചു,\n“അതെന്താ അങ്ങനെ പറയുന്നത്”\n“ഞാൻ അവരോട് പറഞ്ഞു ‘ഞങ്ങൾ ഇപ്പോഴൊന്നും മരിക്കുകയില്ല. അടുത്ത വീട്ടിൽ ഹാർട്ട് ഓപ്പറേഷൻ ചെയ്യാൻ പോകുന്ന ഒരു ടീച്ചറുണ്ട്. അത്‌കൊണ്ട് അവരെ വലിയ തുകക്ക് ഇൻഷുറൻസിൽ ചേർക്കണം’ എന്ന്”\n… എന്റെ മറുപടിക്ക് കാത്തിരിക്കാതെ, കിണറ്റിൽ‌നിന്നും വെള്ളം കോരി ഒഴിച്ചുകൊണ്ട് അവർ ഡയലോഗ് തുടരുകയാണ്,\n“എന്നാലും ടീച്ചറെ നിങ്ങൾക്ക് ഓപ്പറേഷൻ നടക്കുമ്പോൾ വല്ലതും സംഭവിച്ചാലോ? ഹാർട്ട് ഓപ്പറേഷൻ ചെയ്യുമ്പോൾ രക്ഷപ്പെടുക വളരെ പ്രയാസമാണ്. ഏട്ടന്റെ ഓഫീസിലെ സുപ്രണ്ടിന്റെ ഭാര്യക്ക് കേൻസറാണെന്ന് ആദ്യമേ അറിഞ്ഞ് ഇൻഷൂറൻസിൽ ചേർന്നതുകൊണ്ട്, അവള് മരിച്ചപ്പോൾ കൊറേ പണം കിട്ടി. അയാളിപ്പോൾ രണ്ടാമത് കല്ല്യാണം കഴിഞ്ഞ് സുഖമായി ജീവിക്കുന്നു. അതുപോലെ വലിയ തുകക്ക് ഇൻഷൂർ എടുത്താൽ നിങ്ങളുടെ മാഷിനും കുട്ടികൾക്കും പെട്ടെന്ന് പണം കിട്ടുമ്പോൾ വലിയ ലാഭമല്ലെ?”\n,,, എന്റെ അയൽ‌വാസിനിക്ക് എന്റെ കാര്യത്തിൽ എന്തൊരു ശ്രദ്ധയാണ്! ,,,\nഞാൻ … ???\nമക്കൾ പത്താംതരം വരെ അച്ഛന്റെയും അമ്മയുടെയും സ്ക്കൂളുകളിലായിരുന്നു പഠിച്ചത്.\nപിന്നീട് ഒരു വർഷം‌കൊണ്ട് ഞങ്ങൾ ആ നല്ല അയൽ‌ക്കാരുമായി അടിച്ചുപിരിഞ്ചാച്ച്.\nഎന്റെ ഹൃദയ വിശേഷങ്ങൾ ആദ്യകാല പോസ്റ്റുകളിൽ നിറഞ്ഞു കിടപ്പുണ്ട്.\nഎല്ലാം ഒരു തമാശ രൂപത്തിലാണ് ഞാൻ ചിന്തിച്ചത്. മറന്നുപോയ വരികൾ മുകളിൽ കൂട്ടിച്ചേർത്തിട്ടുണ്ട്.\nPosted by mini//മിനി at 7:05 AM 28 comments:\nLabels:photos അനുഭവം, ഓര്‍മ്മക്കുറിപ്പ്, നര്‍മ്മം\nഎട്ട് സുന്ദരികളും ഒരു സിനിമയും\nഒരു വെള്ളിയാഴ്ച; അന്ന് പൊതുഅവധി ദിവസം ആയിരുന്നു. രാവിലെ ഉറക്കമുണർന്ന തനി നാട്ടിൻപുറത്തുകാരായ എട്ട് സുന്ദരികൾക്ക് ആ ദിവസം ഒരു മോഹം; മറ്റൊന്നുമല്ല, ‘ഒരു സിനിമ കാണണം’. അവരുടെ പുത്തൻ മോഹത്തിനു പിന്നിലുള്ള ഘടകം തലേദിവസം വൈകുന്നേരം ചെണ്ടമുട്ടിന്റെ അകമ്പടിയോടെ നാട്ടിൻ‌പുറത്തെ ഇടവഴിയിലൂടെ പോയ സിനിമാ വിളമ്പരജാഥയും നോട്ടീസ് വിതരണവുമാണ്.\nവ്യാഴാഴ്ചകളിൽ കടൽക്കാറ്റ് വീശുന്ന സായാഹ്ന നേരത്ത്, നാട്ടുകാരനായ കണ്ണൻ പണിക്കർ ‘ഡുംഡുംഡും താളത്തിൽ ചെണ്ടകൊട്ടി’ നാട്ടിൻപുറത്തെ ഇടവഴികളിലൂടെ മുന്നിൽ നടക്കും. പിന്നിൽ നടക്കുന്ന ദാസൻ വെള്ളിയാഴ്ച കളിക്കുന്ന പുതിയ സിനിമയുടെ വലിയ പോസ്റ്റർ ഉയർത്തിപ്പിടിച്ച് നടക്കുന്നതോടൊപ്പം നോട്ടീസ് വിതരണവും നടത്തും. നാട്ടിലെ പിള്ളേർ, പിന്നാലെ എത്ര ഓടിയാലും, ‘ഒരു വീട്ടിൽ ഒരു നോട്ടീസ്’ എന്നകണക്കിലാണ് വിതരണം. അങ്ങനെ കിട്ടിയ നോട്ടിസ് വായിച്ചപ്പോഴാണ് കാര്യം അറിഞ്ഞത്. പുതിയതായി പ്രവർത്തനം ആരംഭിച്ച ഏറ്റവും അടുത്തുള്ള സിനിമാ ടാക്കിസിൽ വെള്ളിയാഴ്ച പുതിയ സിനിമ വന്നിട്ടുണ്ട്.\nകെ പി ഉമ്മർ, സുകുമാരി,\nലാലു അലക്സ്, ജലജ,\nആദ്യദിവസം ആദ്യഷോ കാണാനുള്ള തയ്യാറെടുപ്പുകൾ എല്ലാവരും ചേർന്ന് രാവിലെതന്നെ തുടങ്ങി. ആദ്യത്തെ ഐറ്റം രക്ഷിതാക്കളുടെ പെർമിഷൻ വാങ്ങലാണ്. കൂടെ പോകുന്നവരുടെ പേരുകൾ പറഞ്ഞപ്പോൾ അത് എളുപ്പത്തിൽ സാങ്ഷനായി. പിന്നെ ‘പണം’; അതിനായി സമ്പാദ്യപ്പെട്ടി തുറക്കുകയും പൊട്ടിക്കുകയും ചെയ്തപ്പോൾ മറ്റാരും അറിയാതെ കാര്യം നടന്നു. എല്ലാവരും വീട്ടുജോലികൾ സൂപ്പർഫാസ്റ്റായി ചെയ്തുതീർത്തു. തോട്ടിൻ‌കരയിൽ പോയി തുണിയലക്കി മുങ്ങിക്കുളിച്ച്, വീട്ടിൽ വന്ന് അലക്കിയ തുണികളെല്ലാം ഉണക്കാനിട്ടശേഷം ഭക്ഷണം കഴിച്ചു. പിന്നെ കൂട്ടത്തിൽ നല്ല ഡ്രസ് ധരിച്ച് പൌഡറിട്ട് പൊട്ടുകുത്തിയശേഷം വീട്ടിൽ നിന്നും പുറത്തിറങ്ങി; ഓരോരുത്തരായി വയലിലേക്കിറങ്ങി. അങ്ങനെ എട്ട് സുന്ദരികൾ ഒത്ത്‌ചേർന്ന് നട്ടുച്ചവെയിൽ അവഗണിച്ച്, നെൽവയലും തോടും മുറിച്ച് കടന്ന് യാത്രയായി; ആ കാലത്ത്, നമുക്ക് ഏറ്റവും അടുത്തുള്ള സിനിമാ തിയേറ്ററിലേക്ക്; അതാണ്\n‘ദർപ്പണ ടാക്കിസ്’; സ്ഥലം കണ്ണൂർ ജില്ലയിലെ ‘ചാല’.\nഇനി എട്ട് സുന്ദരിമാർ ആരൊക്കെയാണെന്ന് പറയാം. ഒരു സുന്ദരി ഞാൻ തന്നെ; എന്താ സംശയം ഉണ്ടോ?\nഇനി മറ്റുള്ളവരുടെ പേര് പറയാം; തുച്ചി, ലച്ചി, ബേബി, അജി, അമി, രജി, ഇഞ്ചി അങ്ങനെ ഏഴ് പേര്. ഇതൊക്കെ നമ്മുടെ നാടൻ പേരുകളാണ്. തുച്ചി എന്റെ അനുജത്തി, ലച്ചിയും ബേബിയും ഇളയമ്മയുടെ മക്കൾ, അജിയും അമിയും അയൽ വാസി സഹോദരിമാർ; രജിയും ഇഞ്ചിയും മറ്റൊരു അയൽ വാസി സഹോദരിമാർ. സിനിമാക്കൊതി തീർക്കാൻ പോകുന്ന എട്ട് സുന്ദരിമാരുടെയും പ്രായം പതിനാറിനും ഇരുപത്തി ഒന്നിനും ഇടയിൽ. പ്ലസ്2കടന്നാക്രമണം നടത്താത്ത കാലമായതിനാൽ എല്ലാവരും കോളേജ് കുമാരിമാർ. അതിൽ അഞ്ച് പേർ സാരിയിലും മൂന്നു പേർ പാവാടയിലും. കൂട്ടത്തിൽ ഏറ്റവും മുതിർന്ന അംഗം ഞാൻ തന്നെ. പിന്നെ ഒരു ചെറിയ രഹസ്യം പറയാനുണ്ട്; ഇക്കൂട്ടത്തിൽ ബേബി ഒഴികെ എല്ലാവരും ഇപ്പോൾ സർക്കാർ ജോലി ചെയ്ത്, പണം എണ്ണിവാങ്ങുന്നവരാണ്.\nഞങ്ങൾ കടൽക്കരയിലെ ഗ്രാമത്തിൽ‌നിന്നും കിഴക്കോട്ട് യാത്രതുടർന്നു. വിശാലമായ നെൽവയല്, മുറിച്ച്‌കടന്ന് മറുകരയിൽ എത്തിയശേഷം ഊടുവഴികൾ താണ്ടി വേലികളും മതിലുകളും കയറിമറിഞ്ഞ് ചെമ്മൺപാതയിൽ എത്തി. അരമണിക്കൂർ നടന്നപ്പോൾ തോട്ടട ബസ്‌സ്റ്റോപ്പിൽ എത്തി.\nസിനിമ കാണാൻ ഇനി ചാലയിലേക്ക് പോകേണ്ട വഴികൾ പലതുണ്ട്. ഏറ്റവും വളഞ്ഞ വഴി ബസ്‌യാത്രയാണ്. കണ്ണൂരിലേക്ക് പോകുന്ന ബസിൽ കയറി താഴെചൊവ്വയിൽ ഇറങ്ങി; അടുത്ത കൂത്തുപറമ്പ് ബസ്സിൽ കയറി, ടാക്കിസിനു മുന്നിൽ ഇറങ്ങുക. ഇന്ന് നാട്ടുകാർക്ക് അറിയുന്ന വഴി, അത് മാത്രമാണെങ്കിലും അന്ന് ആരും ആ വളഞ്ഞ വഴിയിൽ യാത്ര ചെയ്യാറില്ല. കൂടാതെ ഞങ്ങളുടെ സാമ്പത്തികനില ‘ബി പി എൽ’ ആയതിനാൽ ബസ്‌യാത്ര അപ്രാപ്യമാണ്. വേലിയും മതിലും കടന്ന് വീടുകളുടെ അടുക്കളപ്പുറത്ത് കൂടി നടന്ന് നേരെ സഞ്ചരിക്കുക എന്നതാണ് നമ്മുടെ രീതി.\nഒരു വഴി അമ്മൂപ്പറമ്പിലൂടെയാണ്; അവിടെ നട്ടുച്ചക്കും നട്ടപ്പാതിരക്കും ചില അമാനുഷിക ശക്തികൾ ഇറങ്ങി നടക്കാറുണ്ടെന്ന് പറയപ്പെടുന്നു. ചരിത്രവും ഐതീഹ്യവും കെട്ടുപിണഞ്ഞ് കിടക്കുന്ന, കരിമ്പാറകളിൽ പുല്ല് മാത്രം വളരുന്ന, വിശാലമായ ആ പറമ്പിൽ‌കൂടി ഒറ്റയ്ക്ക് നടക്കുന്നവരെ വഴിതെറ്റിച്ച് വിടുന്ന ദേവന്മാരുടെയും ദേവിമാരുടെയും വിഹാരസ്ഥലമാണവിടം. ധൈര്യശാലിയാണെന്ന് പൊങ്ങച്ചം പറഞ്ഞ്, ഒരു അർദ്ധരാത്രി അമ്മൂപ്പറമ്പിലൂടെ നടന്ന ഒരു യുവാവ്, മുന്നിലൂടെ നടക്കുന്ന സുന്ദരിയുടെ പനങ്കുല പോലുള്ള മുടിയുടെ പിന്നാലെ നടന്ന് വഴിതെറ്റിയ സംഭവം നാട്ടുകാർക്കറിയാം. ഏതായാലും എട്ട് സുന്ദരികളും ആ വഴി പോകാൻ തയ്യാറല്ല. ഏതെങ്കിലും ഗന്ധർവ്വനെ കണ്ടാൽ പേടിച്ച് എട്ടും, എട്ട് വഴിക്ക് ഓടും എന്നത് ഉറപ്പാണ്.\nപിന്നെയുള്ള നേർവഴി തോട്ടട ഹൈസ്ക്കൂൾ വഴിയാണ്. ഞങ്ങളിൽ ആറ് സുന്ദരികളും അവിടെ പഠിച്ചവരാണ്. സർക്കാർ ഹൈസ്ക്കൂളിന് മതിലുകളില്ലാത്തതിനാൽ ഞങ്ങൾ സ്ക്കൂളിനു മുന്നിലൂടെ എളുപ്പം നടന്നപ്പോൾ റെയിൽ‌പാളം കണ്ടു. വണ്ടിവരാത്ത നേരം നോക്കി, തീവണ്ടിപ്പാത മുറിച്ച്‌കടന്ന് മുന്നോട്ട് നടക്കുമ്പോഴാണ് അത് കേട്ടത്, ടാക്കിസിൽ നിന്നും ഉയരുന്ന സിനിമാഗാനം. അങ്ങനെ റോഡിൽ എത്തി, പാട്ടിന്റെ പ്രഭവസ്ഥാനം തേടി, നടന്ന് പോയപ്പോൾ അതാ നമ്മുടെ മുന്നിൽ നിൽക്കുന്നു; സിനിമാതീയറ്റർ – ദർപ്പണ.\nടാക്കീസ് പരിസരം കണ്ട എട്ട് സുന്ദരികളും ഒന്നിച്ച് ഞെട്ടി; മറുനാട്ടുകാരായ ഞങ്ങളോടൊപ്പം ആ നാട്ടുകാരെല്ലം പരിസരത്ത് എത്തിചേർന്നിട്ടുണ്ട്. ഗെയിറ്റ് കടക്കുമ്പോൾ ഒരു ചെറുപ്പക്കാരൻ മുന്നിൽ വന്ന് പറഞ്ഞു,\n“സിനിമ കാണാനാണോ? ഇവിടെ പത്ത് മിനിട്ട് മുൻപെ ഹൌസ്ഫുൾ ആയി; ഇനി വീട്ടിൽ‌പോയി ആറരയുടെ ഷോ കാണാൻ വന്നാൽ മതി. പിന്നെ വീട് അടുത്താണെങ്കിൽ സെക്കന്റ്ഷോ കാണുന്നതാവും നിങ്ങൾക്ക് സൌകര്യം”\nമൂന്നര മുതൽ ആറ് മണിവരെയുള്ള ഷോ കാണാൻ‌വേണ്ടിയാണ് ഞങ്ങൾ വന്നത്. ഇനി തിരിച്ച് പോവുകയോ? അതിന് ഞങ്ങളാരും തയ്യാറല്ല. പിന്നെ ഏതെങ്കിലും ഒരുത്തനെ സോപ്പിട്ടാൽ ചിലപ്പോൾ ടിക്കറ്റ് കിട്ടും; എന്നാൽ എട്ട് ടിക്കറ്റുകൾ ഒരിക്കലും കിട്ടുകയില്ല. ആളുകളെ അകത്താക്കി വാതിലടച്ച്; അതിന്റെ മുന്നിൽ നിൽക്കുന്ന ഗെയിറ്റ്കീപ്പർക്ക് ഫ്രീ ആയി ഒരു ചിരി സമ്മാനിച്ചശേഷം ലച്ചി അടുത്തുപോയി ചോദിച്ചു,\n“നമ്മൾ വളരെ ദൂരെനിന്നും നടന്ന് വരുന്നതാ; നിങ്ങൾ വിചാരിച്ചാൽ ടിക്കറ്റ് കിട്ടുമോ?”\n“എത്ര പേരുണ്ട്” അദ്ദേഹം താല്പര്യത്തോടെ ചോദിച്ചപ്പോൾ എല്ലാവർക്കും സന്തോഷം തോന്നി.\n,,എട്ടെന്ന് കേട്ട് ആ മനുഷ്യന്റെ മുഖം ഇരുണ്ടു,\n“ഇവിടെയിപ്പൊ എക്സ്ട്രാ പത്ത് കസേലകൂടി ഇട്ടിരിക്കയാ, ഞാൻ വിചാരിച്ചാൽ ഒന്നോ രണ്ടോ കൂടി സംഘടിപ്പിക്കാം. നിങ്ങളിൽ രണ്ടാൾക്ക് സിനിമ കണ്ടാൽ മതിയോ?”\n“അയ്യോ അത് പറ്റില്ല, നമ്മൾ ഒന്നിച്ച് വന്നവരാണ്”\nഅങ്ങനെ ആ വഴിയും അടഞ്ഞു.\nസമീപത്തുള്ള പൂമരത്തണലിൽ നിന്നുകൊണ്ട് ഞങ്ങൾ ആലോചിക്കാൻ തുടങ്ങി. പെട്ടെന്ന് ഇഞ്ചി പറഞ്ഞു,\n“നമുക്കിനി അടുത്ത ഷോ കാണാം”\n“അടുത്ത ഷോ ആറരക്കാണ് തുടങ്ങുക, ഒൻപത് മണിക്ക് തീരുമ്പോൾ രാത്രിയാവില്ലെ?”\n“അതിനെന്താ നമ്മൾ എട്ട്‌പേരില്ലെ, പിന്നെന്തിന് ഭയപ്പെടണം?”\n“ഏതായാലും സിനിമ കാണാൻ വന്ന നമ്മൾ കാണാതെ വീട്ടിലേക്കില്ല; കാര്യം നിസ്സാരം”\nഎല്ലാവരും ഒന്നിച്ച് പറഞ്ഞു.\nഅപ്പോൾ ഇനി ആറ്‌മണിവരെ ഇവിടെ ചുറ്റിപ്പറ്റി നിൽക്കണം. അങ്ങനെ നിൽക്കാൻ ആർക്കും പ്രയാസമില്ല. എട്ട് സുന്ദരിമാരെ ഒന്നിച്ച് കാണുമ്പോൾ പുരുഷന്മാർ പലരും ഉപഗ്രഹങ്ങളെപ്പോലേ നമുക്ക് ചുറ്റും വട്ടംകറങ്ങിക്കൊണ്ടിരിക്കും. അതിൽ ഞങ്ങൾക്ക്, ഒരു പരാതിയും ഇല്ല.\nഅങ്ങനെ പൂമരത്തണലിൽ നിൽക്കുമ്പോൾ കൂട്ടത്തിൽ കുട്ടിയായ ബേബി ചിണുങ്ങാൻ തുടങ്ങി,\n“ശ്ശോ, എന്റെ കാല് വേദന,; ഞാനിപ്പം നിലത്തിരിക്കും”\nഅത് കേട്ട് പരിസര നിരീക്ഷണം നടത്തിയ അജി, അല്പം അകലെയുള്ള ഒരു ഓലപ്പുര ചൂണ്ടിക്കൊണ്ട്, പറഞ്ഞു,\n“അടുത്ത സിനിമ തുടങ്ങുന്നത് വരെ നമ്മക്ക് ആ വീട്ടിന്റെ കോലായീൽ ഇരിക്കാം”\nഅങ്ങനെ ഞങ്ങൾ നടന്ന് ആരോടും അനുവാദം ചോദിക്കാതെ, ആ വീട്ടിന്റെ മുറ്റത്ത്‌കയറി. ചാണകം മെഴുകിയ തറയിൽ, മുറ്റത്ത് നിന്ന് എടുത്ത ഉണങ്ങിയ ഇലവിരിച്ച് വരാന്തയുടെ വശങ്ങളിൽ പലയിടങ്ങളിലായി ഇരുന്നു.\nരജി ഒരു സിനിമാപ്പാട്ട് മൂളാൻ തുടങ്ങി,\n“മേലേ മാനത്തെ നീലിപ്പെണ്ണിന്\nമഴപെയ്താൽ ചോരുന്ന വീട്,\nഅവളേ സ്നേഹിച്ച പഞ്ചമിചന്ദ്രന്\nപവിഴം കൊണ്ടൊരു നാലുകെട്ട്”\nപാട്ടിന്റെ പാലാഴി വീട്ടിനകത്ത് ഒഴുകിയപ്പോൾ നീലക്കുയിൽ പോലുള്ള വീട്ടമ്മ അകത്തുനിന്നും പുറത്ത് വന്നു. കുട്ടിക്കുയിൽ പോലുള്ള ഒരു കുട്ടിയെ ഒക്കത്തിരുത്തിയിട്ടുണ്ട്. വെറും നിലത്തിരിക്കുന്ന സുന്ദരിമാരെ ജീവിതത്തിൽ ആദ്യമായികണ്ട അവരൊന്ന് ഞെട്ടി; ഒപ്പം കുട്ടി പേടിച്ച് കരയാൻ തുടങ്ങി.\nപെട്ടെന്ന് അജി എഴുന്നേറ്റ് കുട്ടിയെ അവരുടെ കൈയിൽ നിന്നും വാങ്ങി. അവനെ ചിരിപ്പിക്കുകയും കളിപ്പിക്കുകയും ചെയ്ത് ഫ്രന്റ്സ് ആയി മാറി. കുട്ടികളെ കണ്ടാൽ പരിസരം മറന്ന് അവരെ എടുക്കുന്നത് അവളുടെ ജന്മസ്വഭാവമാണ്. കുട്ടികളെ കൊഞ്ചിക്കുന്ന അജിയുടെ ഈ സ്വഭാവം കൊണ്ട് ഒരിക്കൽ നാട്ടുകാർ അടിയോടടുത്തിരുന്നു.\n“അയ്യോ എല്ലാരും വെറും‌നിലത്താണോ ഇരിക്കുന്നത്?”\nഅതും പറഞ്ഞ് അകത്തുപോയ വീട്ടമ്മ ഒരു മരക്കസേലയും രണ്ട് ഓല മെടഞ്ഞതുമായി പുറത്തുവന്നു.\nഅതോടെ വരാന്തയിൽ വിരിച്ച ഓലയിൽ എല്ലാവരും ഇരുന്നു; കസേലയെ എട്ട് പേരും അവഗണിച്ചു.\nതുടർന്ന് ഡയലോഗ് ആരംഭിച്ചു.\n“സിനിമകാണാൻ വന്നവരായിരിക്കും; അല്ലെ?”\n“അതെ, ഞങ്ങൾക്ക് ടിക്കറ്റ് കിട്ടിയില്ല; ഇനി അടുത്ത സിനിമ വരെ ഇരിക്കാൻ ഇവിടെ വന്നതാ”\n“പുതിയ ടാക്കീസായതുകൊണ്ട് എപ്പോഴും തിരക്കാ; എത്ര പേരാ ടിക്കറ്റ് കിട്ടാതെ തിരിച്ച് പോകുന്നത്,, എല്ലാരും ദൂരേന്നായിരിക്കും,”\n“അതെ, ഇനി ഞങ്ങള് അടുത്ത ഷോ കണ്ടിട്ടെ പോകുന്നുള്ളു”\n“അപ്പോൾ വീട്ടിലെത്താൻ പത്ത്മണി ആകുമല്ലൊ! ഒപ്പരം ആണുങ്ങളൊന്നും ഇല്ലെ?”\n“നമ്മൾ എട്ട്പേരുള്ളപ്പോൾ ആണുങ്ങൾ എന്തിനാണ്?”\n“എല്ലാരും ബനിയാൻ കമ്പനീലെ ജോലിക്കാരായിരിക്കും”\nഎട്ട് സുന്ദരിമാരും ഒന്നിച്ച് തലയുയർത്തി. കോളേജ് കുമാരിമാരായ നാടിന്റെ ‘ഭാവി വാഗ്ദാന’ങ്ങളായ ഞങ്ങൾ സാധാ തൊഴിലാളികളോ? ആകെ ഒരു ചമ്മൽ; ഭാവി ജീവിതത്തിൽ ഉന്നതപദവികൾ അലങ്കരിക്കാനായി കാത്തിരിക്കുന്ന, എട്ട് സുന്ദരിമാർ ജീവിതത്തിൽ ഒരിക്കലും മറക്കാത്ത ചമ്മൽ.\n“അത് പിന്നെ ഇങ്ങനെ പെണ്ണുങ്ങൾ ഒന്നിച്ച് സിനിമ കാണാൻ വരുന്നത്, ബനിയാൻ കമ്പനിയിലെ ജോലിക്കാരാ,,,”\nആ വീട്ടമ്മ സ്വന്തം അറിവ് അടിസ്ഥാനമാക്കി പറഞ്ഞതാണ്.\n“നമ്മളെല്ലാവരും കോളേജിൽ പഠിക്കുന്നവരാ,,”\n“അതെ അഞ്ച് പേർ എസ്. എൻ. കോളേജിലും, മൂന്നു പേർ ബ്രണ്ണൻ കോളേജിലും”\nആ സ്ത്രീ വിശ്വാസം വരാതെ എല്ലാവരെയും ഒന്ന് നന്നായി നോക്കിയ ശേഷം അകത്ത് പോയി.\nഅജിയും കുട്ടിക്കുയിലും ഒന്നിച്ച് അവരുടെതായ ലോകത്താണ്.\nടാക്കിസിൽ സിനിമ തുടങ്ങി പാട്ടുകൾ തകർക്കുകയാണ്. കാണികളുടെ കരഘോഷവും ആർപ്പുവിളികളും മുഴങ്ങുന്നു. സിനിമാഗാനത്തോടൊപ്പം കാണികളും കൂടെച്ചേർന്ന് പാടുന്നതിനാൽ എല്ലാം ചേർന്ന് ആഘോഷം തന്നെ. കൂട്ടത്തിൽ ഞങ്ങളും ഇരിക്കേണ്ടതായിരുന്നു. ഓ അതിനെന്താ അല്പസമയം കാത്തിരുന്ന് കാണാമല്ലൊ.\nഞങ്ങൾ പലതരം നാട്ടുവിശേഷങ്ങൾ പറഞ്ഞ് പൊട്ടിച്ചിരിക്കാൻ തുടങ്ങി. അത് കേട്ടിട്ടായിരിക്കണം അകത്തുനിന്നും ഒരു ചെറുപ്പക്കാരൻ ഉറക്കത്തിൽ ഞെട്ടിയതുപോലെ അർദ്ധവസ്ത്രനായി പുറത്ത് വന്നു. അവിശ്വസനീയമായ കാഴ്ച‌കണ്ട് ഒരു നിമിഷം അവനൊന്ന് ഞെട്ടി; എട്ട് സുന്ദരികൾ ഒന്നിച്ച് സ്വന്തം വീട്ടിൽ! സ്വബോധം വന്നപ്പോൾ അവൻ പെട്ടെന്ന് അകത്തേക്ക് ചാടി.\nഅല്പസമയം കഴിഞ്ഞ് അവൻ പുറത്ത് വന്നു; പൂർണ്ണ വസ്ത്രനായി ഫുൾ മെയ്ക്കപ്പിൽ. ഒപ്പം പുറത്ത് വന്ന് വീട്ടുകാരി ചെറുപ്പക്കാരനെ പരിചയപ്പെടുത്തി,\n“ഇതെന്റെ ആങ്ങളയാ, പേര് ദിവാകരൻ, നെയ്ത്ത് കമ്പനിയിൽ മേസ്ത്രിയാ,,”\nഞങ്ങൾ അവനെ മൈന്റ് ചെയ്തില്ല; പൂവാലന്മാർ നിറഞ്ഞ കോളേജിൽ നിന്നും വരുന്ന ഞങ്ങളെന്തിന്; ഈ മേസ്ത്രിയെ കടാക്ഷിക്കണം!\nപെട്ടെന്ന് രജി പറഞ്ഞു,\n“ഞങ്ങൾക്ക് എല്ലാവർക്കും വളരേ ദാഹം ഉണ്ട്; ഒരു പാത്രത്തിൽ കുറച്ച് വെള്ളം കിട്ടിയാൽ ദാഹം മാറ്റാമായിരുന്നു,,”\nമലയാളം എം.എ പഠിക്കുന്നവളുടെ ചോദ്യം കേട്ട് വീട്ടുകാരി അകത്ത് പോയി. ഒപ്പം അവരുടെ സഹോദരൻ പഞ്ചാരച്ചാക്കുകൾ തുറക്കാൻ ആരംഭിച്ചു. പഞ്ചാരയെല്ലാം ഉറുമ്പരിക്കുമെന്നായപ്പോൾ അവൻ പെട്ടെന്ന് ഇറങ്ങിപ്പോയി. അവന്റെ വീട്ടിന്റെ വരാന്തയിൽ ഇരുന്ന് അവനെ കടാക്ഷിക്കാത്ത സുന്ദരികളോട് അവന് വെറുപ്പ് തോന്നിയിരിക്കാം.\nവീട്ടമ്മ പത്ത് മിനിട്ട് കഴിഞ്ഞാണ് പുറത്ത് വന്നത്, ഒരു മൺപാത്രത്തിൽ ചൂടുള്ള ചായയും ഒരു ഗ്ലാസ്സുമായി.\nകൂട്ടത്തിൽ മുതിർന്നവൾ ആയതിനാൽ, ആദ്യം ഒഴിച്ച ചായ എനിക്ക് കിട്ടി. പിന്നെ ഗ്ലാസ്സ് കഴുകിയ ശേഷം ഓരോ ആൾക്കും ചായ നൽകി ആ വീട്ടുകാരി ഞങ്ങളെ സൽക്കരിച്ചു.\nചിരിച്ചും കളിച്ചും പാട്ടുപാടിയും സമയം പോയതറിഞ്ഞില്ല. ഒപ്പം കൂടാൻ ഒരു കുട്ടിക്കുയിൽ കൂടിയുണ്ടല്ലൊ. അഞ്ചര കഴിഞ്ഞപ്പോൾ ടാക്കീസ് പരിസരത്ത് ജനസംഖ്യ പെരുകാൻ തുടങ്ങി. ആറ്മണിക്ക് ഷോ കഴിഞ്ഞ് ഉടനെ അടുത്ത ഷോയുടെ ടിക്കറ്റ് വില്പന ആരംഭിക്കും. അതിനു മുൻപ്‌തന്നെ ടിക്കറ്റെടുക്കാൻ ക്യൂ നിൽക്കണം.\nകുട്ടിക്കുയിലിനെ അമ്മക്ക് വിട്ടുകൊടുത്ത ശേഷം നന്ദിയും റ്റാറ്റയും പറഞ്ഞ് മുറ്റത്തേക്കിറങ്ങിയപ്പോൾ ആ വീട്ടമ്മ പറഞ്ഞു,\n“സിനിമ തീരുമ്പോൾ രാത്രി നല്ല ഇരുട്ടാവുമല്ലൊ; പേടിയുണ്ടെങ്കിൽ വീടുവരെ ആങ്ങള ദിവാകരെനോട് വരാൻ പറയട്ടെ?”\n“അയ്യോ അത് വേണ്ട; ഞങ്ങൾക്ക് കൂടെ ആരെങ്കിലും വരുന്നതാ പേടി”\nഅജി പറഞ്ഞപ്പോൾ അവർ പിന്നെയൊന്നും പറഞ്ഞില്ല.\nആ നല്ലവരായ വീട്ടമ്മയെയും വിട്ട് എല്ലാവരും ടാക്കിസിന്റെ പൂമരത്തണലിൽ സ്ഥാനം പിടിച്ചു. അല്പസമയം കഴിഞ്ഞ് ‘ഇഞ്ചി’ ടിക്കറ്റെടുക്കാൻ വേണ്ടി കൌണ്ടറിനു മുന്നിൽ ഒന്നാം നമ്പറായി നിന്നു. ഏത് തിരക്കിലും നുഴഞ്ഞുകയറാനുള്ള സാമർത്ഥ്യം അവൾക്കുണ്ട്.\nആറു മണി ആയതോടെ ടാക്കിസിൽ നിന്നും മണിയടി മുഴങ്ങി. വാതിലുകളെല്ലാം ഒന്നിച്ച് തുറക്കപ്പെട്ടതോടെ ഓരോരുത്തരായി കണ്ണുംതിരുമ്മിക്കൊണ്ട് പുറത്തിറങ്ങി. പുറത്തിറങ്ങിയവരിൽ ചിലർ റോഡിൽ കാത്തിരിക്കുന്ന ബസ്സിനു നേരെ സീറ്റ് പിടിക്കാനായി ഓടി. അപ്പോഴേക്കും ചിരിച്ചുകൊണ്ട്, എട്ട് സെക്കന്റ്ക്ലാസ് ടിക്കറ്റുമായി ഇഞ്ചി വന്നു. അതോടെ എല്ലാവരും സെക്കന്റ് ക്ലാസ് വാതിലിനു മുന്നിൽ ഒന്നിനു പിറകെ ഒന്നായി നിന്നു.\nടിക്കറ്റ് കൊടുത്ത് അകത്ത് പ്രവേശനം ലഭിച്ച എട്ട് സുന്ദരികളും ഏറ്റവും പിന്നിൽ ഏതാണ്ട് നടുക്കായി ഒരേ വരിയിൽ ഇരുന്നു.\nഎല്ലാ ഇരിപ്പിടങ്ങളും നിറഞ്ഞു; ഹൌസ് ഫുൾ. അകത്ത് വെളിച്ചം അണഞ്ഞതോടെ തിരശീലയിൽ വെളിച്ചം തെളിയുകയായി; സിനിമ ആരംഭിക്കുകയാണ്. ആദ്യം പരസ്യങ്ങൾ, പിന്നെ സിനിമാ ലോകത്തേക്ക്,,\nഎന്റെ കൂടെയുള്ളവരിൽ ഞാനും, എന്റെ അനിയത്തി ‘തുച്ചിയും’ ഒഴികെ എല്ലാവരും, ഇടയ്ക്കിടെ സിനിമ കാണുന്നവരാണ്. ഞാൻ അതുവരെ കണ്ടത് വിരലിലെണ്ണാവുന്ന സിനിമകൾ മാത്രം; പ്രീഡിഗ്രിക്ക് പഠിക്കുന്ന അനുജത്തി കാണുന്നത്, മൂന്നാമത്തെ സിനിമ.\nനസീറും ബാലചന്ദ്രമേനോനും അഭിനയം തകർക്കുകയാണ്. ലക്ഷ്മിയും സുകുമാരിയും അമ്മ വേഷത്തിൽ രണ്ട് ഭാവത്തിൽ അഭിനയിക്കുന്നു. ജലജയും പൂർണ്ണിമയും സഹോദരിമാരാണെങ്കിലും വേറിട്ട സ്വഭാവങ്ങൾക്ക് ഉടമയാണ്. തലയിൽ തുവാലചുറ്റി അഭിനയം അടിപൊളിയാക്കുന്ന ബാലചന്ദ്രമേനോൻ എട്ട് സുന്ദരികളുടെയും ആരാധ്യപുരുഷനായി മാറി. അങ്ങനെ രണ്ടര മണിക്കൂർ അവരോടൊത്ത് ഞങ്ങളും മനസ്സുകൊണ്ട് അഭിനയിച്ചു. ജലജയുടെയും ലാലു അലക്സിന്റെയും കൂടെ “താളം ശ്രുതിലയ താളം” പാടി; വെള്ളിത്തിരയിൽ ഡാൻസ് കാണുമ്പോൾ ഞങ്ങൾ കൈകൊട്ടി ചിരിച്ചു.\nഒടുവിൽ സിനിമ കഴിഞ്ഞ് മണിയടി കേട്ടപ്പോഴാണ് എട്ട് സുന്ദരികൾക്കും പരിസരബോധം വന്നത്. പതുക്കെ എല്ലാവരും തീയറ്ററിൽ നിന്ന് പുറത്തിറങ്ങി. അപ്പോഴും അടുത്ത കാണികളെകൊണ്ട് തീയറ്റർ പരിസരം നിറഞ്ഞിരുന്നു.\nസമയം രാത്രി ഒൻപത് മണി കഴിഞ്ഞു.\nസ്ട്രീറ്റ് ലൈറ്റിനപ്പുറത്തെ ഇരുട്ടിൽനിന്ന് പഞ്ചമിചന്ദ്രൻ സുന്ദരിമാരെ നോക്കി ചിരിക്കുകയാണ്. അതോടൊപ്പം ഒരു ചോദ്യവും, ‘ഈ വെളിച്ചം മതിയാവുമോ വീട്ടിലെത്താൻ?’\nകൂടെ എല്ലാവരും ഉണ്ടെന്ന് ഉറപ്പ് വരുത്തിയ ശേഷം ‘രജി’ പറഞ്ഞു,\n“വേഗം നടന്നാൽ പത്ത്മണിക്ക് വീട്ടിലെത്താം”\n“അപ്പോൾ ഇരുട്ടത്ത് ഒരു ചൂട്ടെങ്കിലും കത്തിക്കണ്ടെ?”\nലച്ചിയുടെ സംശയം പുറത്ത് വന്നു.\n“നമുക്ക് ചായ തന്ന ആ വീട്ടിൽതന്നെ പോയി കുറച്ച് തെങ്ങോല സംഘടിപ്പിക്കാം”\nരജി അഭിപ്രായം പാസ്സാക്കിയപ്പോൾ എല്ലാവരും ആ വീട്ടിലേക്ക് മാർച്ച് ചെയ്തു.\nഅവിടെ വീട്ടുകാരിയോടൊപ്പം അവരുടെ ഭർത്താവും ഞങ്ങളെ കാത്തിരിക്കുന്നതു പോലെ ഉറങ്ങാതെ വരാന്തയിൽ ഇരിപ്പാണ്. അടുത്ത ഷോ കാണാൻ ആളുകൾ തീയറ്ററിനകത്ത് കയറിയിട്ട് വേണം അവർക്കുറങ്ങാൻ. ആവശ്യം പറഞ്ഞപ്പോൾ അവർ ഒന്നിനു പകരം നാല് ഓലച്ചൂട്ട കെട്ടിത്തന്നു. അഞ്ചാമതൊന്നിനെ ചിമ്മിനി വിളക്കിന് കാണിച്ച് അഗ്നിസഹിതം ലച്ചിക്ക് നൽകി.\nഅങ്ങനെ ഞങ്ങൾ എട്ട് സുന്ദരികൾ നിലാവിന്റെ അരണ്ട വെളിച്ചത്തിൽ ഓലച്ചൂട്ട് കത്തിച്ച് റോഡിൽ നിന്നും ഇടവഴികളിലൂടെ പാട്ടുപാടി താളം പിടിച്ച് നടക്കാൻ തുടങ്ങി,\nവന്ന വഴികളിലൂടെ നടന്ന് ഒടുവിൽ സ്വന്തം ഗ്രാമത്തിലെത്താറായി എന്ന് എട്ട് സുന്ദരിമാരും തിരിച്ചറിഞ്ഞു. അറിയിച്ചതാവട്ടെ കടൽക്കാറ്റും കടലിന്റെ ശബ്ദവും.\nഅതിനിടയിൽ രണ്ട് തവണ ചൂട്ട കെട്ടുപോയി (തീ അണഞ്ഞു). രണ്ട് തവണയും പരിസരത്ത് കാണുന്ന വീട്ടിൽ കയറി തീ കത്തിച്ചു. രണ്ടാമത്തെ വീട്ടിൽ നിന്നും കുറച്ച് ഓലയും ഒരു തീപ്പെട്ടിയും തന്നു.\nഇനി കുന്നിറങ്ങി വയൽ വരമ്പിലൂടെയാണ് യാത്ര. എങ്ങും തവളകളുടെ പാട്ടുകച്ചേരി തന്നെ. വെളിച്ചം കണ്ട തവളകൾ വഴിമാറാതെ മുന്നിൽ നിൽക്കുന്നത് കണ്ട് ‘അമി’ പറഞ്ഞു,\n“പെൺ കുട്ടികൾ രാത്രി ഇറങ്ങി നടക്കുന്നത് കണ്ട് തവളകളെല്ലാം ആശ്ചര്യപ്പെട്ടിരിക്കയാ”\nഅല്പം അകലെ നെൽച്ചെടികൾക്കിടയിൽ ഒരു അനക്കം; ഒപ്പം തവളയുടെ ഭീകരമായ കരച്ചിൽ. അത്കണ്ട് മുന്നോട്ട് നീങ്ങിയ അജിയെ ‘രജി’ പിടിച്ചു നിർത്തി,\n“നീർക്കോലിയാണെന്ന് വിചാരിച്ച് അങ്ങോട്ട് പോകേണ്ട; രാത്രി പുറത്തിറങ്ങുന്ന നീർമണ്ഡലിക്ക്, ഡിഗ്രി സുവോളജി പഠിക്കുന്ന ആളാണെന്ന് മനസ്സിലാവില്ല. കടിച്ചാൽ കുമാരൻ വൈദ്യർ വിചാരിച്ചാലും വിഷം ഇറക്കാൻ കഴിയില്ല”\nഅങ്ങനെ നെൽ‌വയൽ മുറിച്ച് കടന്ന് എല്ലാവരും അവരവരുടെ വീടുകളിൽ എത്തി. വീട്ടിൽ ഉറങ്ങാതെ കാത്തിരിക്കുന്ന രക്ഷിതാക്കൾ കാര്യങ്ങൾ അന്വേഷിച്ചു. വീട്ടുകാർ അല്പം ഭയപ്പെട്ടെങ്കിലും എട്ട് സുന്ദരികൾ ഒന്നിച്ച് പോയതു കൊണ്ട് കൂടുതൽ വഴക്ക് പറയാനുള്ള സാഹചര്യം ഒരു വീട്ടിലും ഉണ്ടായില്ല. പിന്നീട് സിനിമാക്കഥ പറഞ്ഞതിനു ശേഷം ഭക്ഷണം കഴിച്ച് ഉറങ്ങി.\nകാലത്തിന്റെ കുത്തൊഴുക്കിൽ തീയറ്ററിൽ പോയി കുടുംബസമേതം ഒരു സിനിമ കാണുന്ന ആ സുവർണ്ണകാലം അസ്തമിച്ചു. വീട്ടിലെ നാല് ചുമരുകൾക്കിടയിൽ സിനിമാലോകം ഇപ്പോൾ കുടുങ്ങിക്കിടപ്പാണ്.\nതീയറ്ററുകളുടെ അടച്ചു പൂട്ടലുകൾക്ക് പിന്നിൽ ധാരാളം ഘടകങ്ങൾ ഉണ്ട്. ചില ടാക്കീസുകൾ മറ്റു പലതായി രൂപാന്തരപ്പെട്ടു. സിനിമയില്ലാത്ത സിനിമാടാക്കീസുകൾ നമ്മുടെ ‘ദർപ്പണ’ അടക്കം പലതും അഗ്നിക്കിരയായി. (അഗ്നിക്കിരയാക്കിയതാവാം). ചിലത് പൊളിച്ച്മാറ്റി, മാറ്റങ്ങൾക്ക് വഴിമാറിക്കൊടുത്തു. ആ സുവർണ്ണകാലത്തിന്റെ ഓർമ്മപ്പെടുത്തലുകളായി ഏതാനും തീയറ്ററുകളുടെ അവശിഷ്ടങ്ങൾ ഇന്നും നമുക്ക് കാണാം.\nഇത് കണ്ണൂർ ജില്ലയിലെ ചക്കരക്കല്ലിൽ ഒരു കാലത്ത് സാധാരണക്കാരായ ജനങ്ങൾക്ക് വേണ്ടി സിനിമാലോകം തുറന്ന ‘കരുണ ടാക്കീസ്’.\nപൊളിച്ചുമാറ്റലിനും ഇടിച്ചുനിരത്തലിനും ഇടയിൽ ആ സുവർണ്ണകാലത്തിന്റെ ഓർമ്മകൾക്ക് മുന്നിൽ ഒരു നിമിഷം.\nPosted by mini//മിനി at 7:25 AM 35 comments:\nLabels:photos Kizhunna, അനുഭവം, ഓര്‍മ്മക്കുറിപ്പ്, ഗ്രാമവിശേഷം


ഖുറൈള ഗോത്രത്തിനെതിരായ നടപടി. ~ ലോകാനുഗ്രഹി\n2009, ഒക്‌ടോബർ 26 1:02 AM Reply\nഈ ചരിത്രവിവരണം ഇവിടെ അവസാനിക്കുന്നു. ഈ സംഭവങ്ങള് വായിച്ചുകഴിയുമ്പോള്. ഇതിവിടെ പോസ്റ്റ് ചെയ്യാനുള്ള കാരണത്തെപ്പറ്റി എന്റെ സഹോദരങ്ങള് സംശയിച്ചേക്കാം. പ്രവാചകന്റെ മദീനാകാഘട്ടത്തിലെ ആദ്യത്തെ അഞ്ച് വര്‍ഷങ്ങളില് ജൂതന്‍മാരുമായി ബന്ധപ്പെട്ട് നടന്ന സംഭവങ്ങളുടെ സംക്ഷിപ്ത വിവരണമാണ് ഇവിടെ നല്‍കിയത്. ഇത് ഇപ്രാകാരം നല്‍കിയതിന് പിന്നില് ഒരു ലക്ഷ്യമുണ്ട്. യുക്തിവാദികള് പ്രവാചകനെ ഏറ്റവും അധികം അവഹേളിക്കാനും പരിഹസിക്കാനും ഉപയോഗിച്ച ചരിത്രത്തിലെ ഒരേടാണ് ഖുറൈളക്കെതിരായ നടപടി. ലോക വാര്‍ത്താമാധ്യമങ്ങളുടെ നിയന്ത്രണം കൈവശമുള്ള ജൂതലോബി ഇപ്പോഴും തുടരുന്ന മുസ്്‌ലിം വേട്ടയുടെ ചരിത്രപരമായ വേരുകള് അനാവരണം ചെയ്യാനുള്ള ശ്രമമാണിവിടെ നടത്തിയിരിക്കുന്നത്. ചരിത്രത്തില് നിന്ന് എന്തെങ്കിലും ഞാന് ഒഴിവാക്കിയിട്ടുണ്ടെങ്കില് അതിനുള്ള ഏക പ്രേരണം വിസ്താര ഭയം മാത്രമായിരുന്നു. അതിനാല് എനിക്ക് അപ്രസക്തമായ കാര്യങ്ങള് ഞാന് ഒഴിവാക്കിയിരിക്കുന്നു. വല്ല സുപ്രധാന സംഭവങ്ങളും ചേര്‍ക്കേണ്ടതുണ്ടെങ്കില് ആരെങ്കിലും അറിയിച്ചാല് പരിശോധിക്കാവുന്നതാണ്. എങ്ങനെയാണ് ഒരു മുസ്്‌ലിം യുക്തിവാദിയാകുന്നത് എന്നതിന് എനിക്ക് എന്റെതായ ഉത്തരമുണ്ട്. എങ്കിലും ഞാന് ഇന്ന കാരണം കൊണ്ടാണ് യുക്തിവാദി ആയത് എന്ന ഒരാള് പറഞ്ഞാല് നാം അത് മുഖവിലക്കെടുക്കാതിരിക്കാന് ന്യായമൊന്നുമില്ല. അത് വെച്ച് പറഞ്ഞാല് യുക്തിവാദി നേതാവായ ഇ.എ. ജബ്ബാര് യുക്തിവാദിയായി മാറുന്നതിന് കാരണമായി പറഞ്ഞ മൂന്ന് കാര്യങ്ങളില് ഒന്ന് ഖുറൈളക്കെതിരായ നടപടിയാണ്. മറ്റൊന്ന് യുദ്ധത്തില് പിടിക്കപ്പെടുകയും ഇസ്്‌ലാമിക വ്യവസ്ഥയനുസരിച്ച് യോദ്ധാക്കളുടെ അധീനതയില് ഏല്‍പിച്ച് കൊടുക്കപ്പെടുന്ന സ്ത്രീകളുമായി ലൈംഗികബന്ധമാവാം എന്നതും. മൂന്നാമത്തേത്. സൂറത്തുല് അഹാസാബും. ചുരുക്കിപ്പറഞ്ഞാല് ബനൂഖുറൈള സംഭവം തന്നെ പ്രധാനമായും. കാരണം സൂറത്തുല് അഹ്‌സാബിന്റെ പരാമര്‍ശവും കാര്യമായി ഇതുമായി ബന്ധപ്പെട്ടതാണല്ലോ. അതിനാല് ഇതിന്റെ ചരിത്രപരത വേറിട്ടൊന്ന് ചികയേണ്ടതുണ്ട് എന്ന് എനിക്ക് തോന്നി അതിന്റെ ഫലമാണ് ഇത് വരെയുള്ള ഏതാനും പോസ്റ്റുകള്. ഇവയുമായി ബന്ധപ്പെട്ട യുക്തിവാദികളുടെ വീക്ഷണവ്യത്യാസങ്ങളെക്കുറിച്ചുള്ള ചര്‍ചയില് പങ്ക് ചേരാന്


'ലവ് യു സിന്ദഗി' വീഡിയോയിലൂടെ വൈറലായ കോവിഡ് ബാധിതയായ യുവതി മരണത്തിന് കീഴടങ്ങി | The Covid patient from Love You Zindagi viral video has died\nMay 14, 2021, 03:08 PM IST\nനല്ല മനക്കരുത്തുള്ള ശക്തയായ സ്ത്രീയാണ് അവള്. പാട്ട് വെച്ചോട്ടെ എന്ന് എന്നോട് ചോദിച്ചപ്പോള് ഞാന് സന്തോഷത്തോടെ സമ്മതിച്ചു.\nകോവിഡ് ബാധിച്ച് ആശുപത്രി കിടക്കയിലായപ്പോഴും ആത്മവിശ്വാസം കൈവിടാതെ 'ലവ് യു സിന്ദഗി' ഗാനം ആസ്വദിക്കുന്ന വീഡിയോയിലൂടെ വൈറലായ യുവതി മരണത്തിന് കീഴടങ്ങി. ആശുപത്രി കിടക്കയില് ഓക്സിജന് മാസ്‌കുമായി പാട്ട് ആസ്വദിക്കുന്ന യുവതിയുടെ വീഡിയോ ഡോ. മോണിക്ക ലാങ്കേയാണ് ട്വിറ്ററില് പോസ്റ്റ് ചെയ്തത്.\nയുവതി മരണത്തിന് കീഴടങ്ങിയതായി ഡോക്ടര് ട്വിറ്ററിലൂടെ അറിയിച്ചു. 'ക്ഷമിക്കണം, ധീരയായ പെണ്‍കുട്ടിയെ നമുക്ക് നഷ്ടമായിരിക്കുന്നു' -ഡോക്ടര് കുറിച്ചു.\nകോവിഡ് ബാധിതയായ യുവതി ഏതെങ്കിലും പാട്ട് കേള്‍പ്പിച്ച് തരാമോ എന്ന് തന്നോട് ആവശ്യപ്പെട്ടെന്നും ഷാരൂഖ് ഖാന്റെയും ആലിയ ഭട്ടിന്റെയും ഡിയര് സിന്ദഗി എന്ന ചിത്രത്തിലേ ലവ് യൂ സിന്ദഗീ എന്ന പാട്ടാണ് താന് വെച്ചുകൊടുത്തതെന്നും വീഡിയോക്കൊപ്പം ഡോക്ടര് കുറിച്ചിരുന്നു. കോവിഡ് വ്യാപനം രൂക്ഷമാകുന്നതിനിടയില് ഏറെ പ്രതീക്ഷയും സന്തോഷവും നല്‍കുന്ന ദൃശ്യമായിരുന്നു ഇത്.\n'അവള്‍ക്ക് 30 വയസ് പ്രായമേ ഉള്ളൂ. ഐ.സി.യു കിടക്ക കിട്ടാത്തതിനാല് കോവിഡ് എമര്‍ജന്‍സി വിഭാഗത്തില് കഴിഞ്ഞ 10 ദിവസമായി ഞങ്ങള് അവളെ പരിചരിക്കുകയായിരുന്നു. വെന്റിലേറ്ററിന്റെ സഹായത്തോടെയാണ് അവള് കഴിയുന്നത്, റെംഡിസിവര് മരുന്ന് നല്‍കുകയും പ്ലാസ്മ തെറാപ്പിയ്ക്ക് വിധേയയാവുകയും ചെയ്തിട്ടുണ്ട്. നല്ല മനക്കരുത്തുള്ള ശക്തയായ സ്ത്രീയാണ് അവള്. പാട്ട് വെച്ചോട്ടെ എന്ന് എന്നോട് ചോദിച്ചപ്പോള് ഞാന് സന്തോഷത്തോടെ സമ്മതിച്ചു. 'പാഠം: പ്രതീക്ഷ ഒരിക്കലും കൈവിടരുത്' എന്ന കുറിപ്പോട് കൂടിയാണ് ഈ വീഡിയോ ഡോക്ടര് സമൂഹമാധ്യമങ്ങളിലൂടെ നേരത്തെ പങ്കുവെച്ചത്.\nContent Highlights: The Covid patient from Love You Zindagi viral video has died\nജീവിതത്തിലേക്ക്' മിടിച്ചു കയറി' ഇസബെല്ല\nകൊച്ചി: 27-ാം ആഴ്ചയില് പിറന്നെത്തുമ്പോള് ആ കുരുന്നു ഹൃദയത്തില് മിടിപ്പ് ..\n'എന്റെ അമ്മ ജീവിച്ചതിനേക്കാള് മികച്ച ജീവിതം ഞാനാഗ്രഹിക്കുന്നു, അതിന് പഠിച്ചേ മതിയാകൂ'\n'ഞാനടക്കം പലസ്ത്രീകളും ലൈംഗിക ചൂഷണത്തിന്റെ ഇരകള്';ബ്രിട്ടീഷ് താരം കെയ്‌റ നൈറ്റ്‌ലി\nകപ്പേളയിലെ കവര്‍ച്ചതടയാന് സ്ഥാപിച്ച ക്യാമറക്കണ്ണിന്റെ സുരക്ഷയിലാണ് ഈ സഹോദരിമാരുടെ ജീവിതം\nചീഫ് ജസ്റ്റിസിന് കത്തയച്ച് തൃശ്ശൂരിലെ പെൺകുട്ടി; മറുപടിയായി ഭരണഘടനയും ആശംസയും\nടി.എല്.ഐ. ഡയറക്ടര് ബോര്‍ഡിലേക്ക് അലിഷാ മൂപ്പന്\nചെല്ലാനത്തിനായി നന്മയുടെ നാപ്കിന് ചലഞ്ച്\nലക്ഷ്യങ്ങള് ഹൃദയത്തില് സൂക്ഷിക്കുന്ന പെണ്‍കുട്ടികള്‍ക്കു വേണ്ടി, വോഗിന്റെ മുഖചിത്രമായി മലാല


കെ.വി.മോഹന്‍കുമാറിന് വയലാര് അവാര്‍ഡ് - Keralaliterature.com\nadmin October 17, 2018 കെ.വി.മോഹന്‍കുമാറിന് വയലാര് അവാര്‍ഡ്2018-10-17T19:07:20+00:00 Featured, News No Comment\nനോവലിസ്റ്റും ഐ.എ.എസുകാരനുമായ കെ.വി.മോഹന് കുമാര് ഇക്കൊല്ലത്തെ വയലാര് അവാര്‍ഡ് നേടി. പുന്നപ്ര വയലാര് സമരത്തിലെ തീക്ഷ്ണമായ ചരിത്രത്തിലൂടെ യാത്ര നടത്തി എഴുതിയ ‘ ഉഷ്ണരാശി’ എന്ന നോവലിനാണ് അവാര്‍ഡ്. 25000 രൂപയും പ്രശസ്തിപത്രവും അടങ്ങുന്ന അവാര്‍ഡ് വയലാര് രാമവര്‍മ്മയുടെ ചരമദിനമായ ഒക്‌ടോബര് 27ന് തിരുവനന്തപുരത്ത് നടക്കുന്ന സമ്മേളനത്തില് സമ്മാനിക്കും. പത്രപ്രവര്‍ത്തനത്തിലൂടെയായിരുന്നു കെ.വി.മോഹന്‍കുമാറിന്റെ തുടക്കം. മലയാള മനോരമയിലും കേരളകൗമുദിയിലും ഒരു പതിറ്റാണ്ട് പ്രവര്‍ത്തിച്ചശേഷമാണ് ഐഎഎസ് ലഭിക്കുന്നത്. ജാരവൃക്ഷത്തിന്റെ തണല്, ശ്രാദ്ധശേഷം, ഹേ രാമ, ജാരനും പൂച്ചയും, ഏഴാമിന്ദ്രിയം, പ്രണയത്തിന്റെ മൂന്നാംകണ്ണ് തുടങ്ങിയവയാണ് മറ്റു കൃതികള്.\nകേരളസമരചരിത്രത്തിലെ ഉള്ളറകള് കണ്ടെത്താന് അദ്ദേഹം ചെലവിട്ടത് രണ്ടുവര്‍ഷമാണ്. ആദ്യം കാല്‍വെള്ളയില് സര് സിപിയുടെ പൊലീസിന്റെ ബയണറ്റ് മുനകളേല്‍പ്പിച്ച വടുക്കളുമായി ചരിത്രത്തിലേക്കു നടന്നുകയറിയ മുന്‍മുഖ്യമന്ത്രി വി.എസ്. അച്യുതാനന്ദന്, വെടിയുണ്ടകള് അടയാളമിട്ട ഓര്‍മകളുമായി ജീവിക്കുന്ന അറവുകാട്ടെ പി.കെ. തങ്കപ്പന്, വയലാറില് വാരിക്കുന്തവുമേന്തി പട്ടാളത്തെ നേരിട്ട മേസ്തിരി കരുണാകരന്, റൗഡിത്തലവന് മത്തേപ്പറമ്പില് നാരായണനെതിരെ പടനയിച്ച അടിവായ്ക്കല് വാസു, കൊറിയര് മറ്റത്തില് ഗംഗാധരന്, വയലാറിന്റെ പട്ടാളത്തിന്റെ വരവുതടയാന് മുഹമ്മ അയ്യപ്പന്റെ വലംകയ്യായി നിന്ന മാരാരിക്കുളം പാലം പൊളിക്കാന് മുന്നിട്ടിറങ്ങിയ സി.കെ.കരുണാകരന് തുടങ്ങിയവരുടെ ഓര്‍മ്മകളിലൂടെ സഞ്ചരിച്ച് വിവരം ശേഖരിച്ചാണ് മോഹന്‍കുമാര് നോവല് രചിച്ചത്.\nഉഷ്ണരാശി, ഏഴാമിന്ദ്രിയം, കെ.വി.മോഹന് കുമാര്, ജാരനും പൂച്ചയും, ജാരവൃക്ഷത്തിന്റെ തണല്, പുന്നപ്ര വയലാര്, പ്രണയത്തിന്റെ മൂന്നാംകണ്ണ്, വയലാര് അവാര്‍ഡ്, ശ്രാദ്ധശേഷം, ഹേ രാമ\n« മഹാന്മാരാക്കപെ്പട്ടവരുടെ പിന്നാലെ പോകുന്ന മാധ്യമങ്ങള്\nവിദ്യാരംഭദിനത്തില് യെസ് പ്രസ് ബുക്ക്‌സ് പത്തു പുസ്തകങ്ങളുടെ പ്രകാശനം »


സ്വാമി വിവേകാനന്ദന്റെ ചിക്കാഗോ പ്രസംഗം അനുസ്മരിപ്പിച്ച് നരേന്ദ്ര മോദി യു.എസ്. സെനറ്റിനെ അഭിസംബോധന ചെയ്തു | Narendra Modi|usa\nസ്വാമി വിവേകാനന്ദന്റെ ചിക്കാഗോ പ്രസംഗം അനുസ്മരിപ്പിച്ച് നരേന്ദ്ര മോദി യു.എസ്. സെനറ്റിനെ അഭിസംബോധന ചെയ്തു\nJun 8, 2016, 11:27 pm IST\nയു.എസ് കോൺഗ്രസിന്‍റെ സംയുക്ത സമ്മേളനത്തെ അഭിസംബോധന ചെയ്യാനെത്തിയ പ്രധാനമന്ത്രി നരേന്ദ്ര മോദിയെ വൻ കരഘോഷത്തോടെ ആണ് അംഗങ്ങള് വരവേറ്റത്. കോണ്‍ഗ്രസ് സെനറ്റിനെ അഭി സംബോധന ചെയ്യുന്ന അഞ്ചാമത്തെ പ്രധാനമന്ത്രിയാണ് മോദി. അബ്രഹാം ലിങ്കന്റെ വാക്കുകളെ ഉദ്ധരിച്ചു കൊണ്ടായിരുന്നു തുടക്കമിട്ടത്. ഭരണഘടനയാണ് ഇന്ത്യയുടെ വിശുദ്ധ ഗ്രന്ഥമെന്ന് പ്രധാനമന്ത്രി പറഞ്ഞു. അമേരിക്ക ഇന്ത്യയുടെ ഒഴിവാക്കാനാവാത്ത പങ്കാളിയാണ്. ഗാന്ധിജിയുടെ അഹിംസവാദം മാർട്ടിൻ ലൂഥർ കിംഗിന് പ്രചോദനമായി.\nമുംബൈ ഭീകരാക്രമണ സമയത്തെ അമേരിക്കയുടെ പിന്തുണ എക്കാലവും സ്മരിക്കപ്പെടുന്ന ഒന്നാണ്. ഇന്ത്യ- അമേരിക്ക ബന്ധം രണ്ടു രാജ്യങ്ങളുടെയും വികസനത്തിന് സഹായകരമാണ്.. ലോകത്ത് ഭീകരത സൈബര് മേഘലയിലൂടെ വ്യാപിക്കുന്നു.അമേരിക്കയുടെ ജനാധിപത്യം നിരവധി രാജ്യങ്ങള്‍ക്ക് പ്രചോദനമായി. തുല്യത, ജനാധിപത്യം, സ്വാതന്ത്ര്യം എന്നിവയാണ് ഇന്ത്യന് ഭരണഘടനയുടെ അന്ത:സത്ത. അമേരിക്കയുമായാണ് ഇന്ത്യ ഏറ്റവും കൂടുതല് വാണിജ്യ ബന്ധം പുലര്‍ത്തുന്നത് . അമേരിക്കൻ കമ്പനികളിലെ മികച്ച സിഇഒമാരും ശാസ്ത്രജ്ഞരും ഇന്ത്യൻ വംശജരാണെന്ന് പ്രധാനമന്ത്രി ചൂണ്ടിക്കാട്ടി.\nഅമേരിക്ക എക്കാലവും ഇന്ത്യയുടെ ഒഴിവാക്കാനാവാത്ത പങ്കാളിയാണ്. ഭീകര വാദവും സൈബര് ആക്രമണങ്ങളുമാണ് ഇരു രാജ്യങ്ങളുടെയും ഏറ്റവും വലിയ ആശങ്ക . . ഭീകരത തുടച്ചു നീക്കപ്പെടെണ്ടതാണ്. നല്ല തീവ്രവാദവും മോശം തീവ്രവാദവും എന്നൊന്നില്ല. ഭീകരവാദം മോശം തന്നെയാണ്. ഭീകരതയെ ഒരേ ശബ്ദത്തില് എതിര്‍ക്കണം.ഭീകരത ഇന്ത്യയുടെ അയല്‍പക്കത്ത് വളരുന്നു.പാകിസ്ഥാന് ശക്തമായ ഒരു സന്ദേശം കൊടുത്തു അമേരിക്കൻ കവി വോൾട്ട് വിറ്റ്മാന്‍റെ വരികൾ ഉദ്ധരിച്ചാണ് പ്രധാനമന്ത്രി പ്രസംഗം അവസാനിപ്പിച്ചത്.\nതിരുവനന്തപുരത്ത് വാഹനാപകടത്തില് മൂന്നു മരണം\nഇന്ത്യയിലെത്തുന്ന വിദേശ വിനോദ സഞ്ചാരികളുടെ ഒഴുക്കില് വര്‍ദ്ധനവ്


ബ്ളേഡ് പലിശക്കാരെ പേടിക്കേണ്ട; മുറ്റത്തെ മുല്ല വായ്പ പദ്ധതിയുമായി കേരള സര്‍ക്കാര് – Media Ink Online\nബ്ളേഡ് പലിശക്കാരെ പേടിക്കേണ്ട; മുറ്റത്തെ മുല്ല വായ്പ പദ്ധതിയുമായി കേരള സര്‍ക്കാര്\nസാധാരണക്കാര്‍ക്ക് ലഘുവായ്പയുമായി മുറ്റത്തെ മുല്ല. 1000 രൂപ മുതല് 25000 രൂപ വരെ കിട്ടും. കുടുംബശ്രീയുടെ സഹകരണത്തോടെയാണ് നടപ്പാക്കുന്നത്\nബ്ലേഡ് പലിശക്കാരില് നിന്ന് സാധാരണക്കാരെ രക്ഷിക്കാന് ‘മുറ്റത്തെ മുല്ല’ ലഘുവായ്പാ പദ്ധതിയുമായി സഹകരണ വകുപ്പ്. കുടുംബശ്രീയുമായി സഹകരിച്ചാണ്’മുറ്റത്തെ മുല്ല’ ലഘുവായ്പാ പദ്ധതി നടപ്പാക്കുന്നത്. പദ്ധതിയുടെ സംസ്ഥാനതല ഉദ്ഘാടനം ജൂണ് 26ന് നടന്നു.\nവ്യവസ്ഥാപിത മാര്‍ഗങ്ങളിലൂടെ വായ്പ എടുക്കുന്നതിന് വിമുഖത പുലര്‍ത്തുന്നവരുടേയും കൊള്ളപലിശക്കാരില് നിന്നും വായ്പയെടുത്ത് കടക്കെണിയിലാകുന്നവരുടേയും വീട്ടുമുറ്റത്ത് ചെന്ന് ലളിതമായ നടപടി ക്രമങ്ങളിലൂടെ ഏറ്റവും കുറഞ്ഞ പലിശയ്ക്ക് ലഘുവായ്പനല്‍കുകയും ആഴ്ചതോറും ലഘുവായ തിരിച്ചടവ് ക്രമീകരണത്തിലൂടെ വായ്പാതുക ഈടാക്കുകയും ചെയ്യാനാണ് വിഭാവനം ചെയ്തിട്ടുള്ളത്.\nപദ്ധതിപ്രകാരം 1000 രൂപ മുതല് 25000 രൂപ വരെയാണ് ഒരാള്‍ക്ക് വായ്പയായി നല്‍കുക. നിലവില് കൊള്ളപലിശക്കാരില് നിന്നും എടുത്ത വായ്പ ഒറ്റത്തവണയായി അടച്ചുതീര്‍ക്കാനും വായ്പ നല്‍കും. വായ്പക്കാരനില് നിന്നും 12 ശതമാനം പലിശ (നൂറുരൂപക്ക് പ്രതിമാസം ഒരു രൂപ) മാത്രമാണ് ഈടാക്കുക. ഇതില്‍നിന്നും ഒന്‍പതുശതമാനം പലിശ പ്രാഥമിക കാര്‍ഷിക ബാങ്കുകളില് അടയ്ക്കണം. ബാക്കി കുടുംബശ്രീ യൂണിറ്റുകള്‍ക്ക് /വായ്പാ ഇടപാട് നടത്തുന്ന യൂണിറ്റ് അംഗത്തിന് അവരുടെ ഉചിതമായ തീരുമാനപ്രകാരം എടുക്കാം.\nപരമാവധി ഒരു വര്‍ഷമാണ് (52 ആഴ്ചകള്) തിരിച്ചടയ്ക്കാനുള്ള കാലപരിധി. അതായത് 1000 രൂപ വായ്പ എടുത്ത ഒരാള് ഒരു വര്‍ഷം കൊണ്ട് 52 ആഴ്ചകളില് തുല്യഗഡുക്കളായി 1120 രൂപ തിരിച്ചടയ്ക്കണം. 10 ആഴ്ചയില് തിരിച്ചടവ് പൂര്‍ത്തിയാകുന്ന വായ്പകളും നല്‍കും.\nസംസ്ഥാനത്ത് വിപുലമായ ശൃംഖലയും ജനകീയാടിത്തറയും സാമ്പത്തിക ശക്തിയുള്ള പ്രാഥമിക കാര്‍ഷിക വായ്പാ സംഘങ്ങള് അതത് പ്രദേശങ്ങളിലെ കുടുംബശ്രീ സംവിധാനവുമായി ചേര്‍ന്നാണ് പദ്ധതി നിര്‍വഹണം നടത്തുക. ദുര്‍ബലമായതോ, ഈ പദ്ധതി നടപ്പിലാക്കാന് താല്‍പര്യകുറവോ കാണിക്കുന്ന സംഘങ്ങളുടെ പരിധിയില് താല്‍പര്യപൂര്‍വം മുന്നോട്ട് വരുന്ന മറ്റ് സഹകരണ സംഘങ്ങളിലൂടെ പദ്ധതി നടപ്പാക്കും. പൈലറ്റ് പദ്ധതിയായി പാലക്കാട് ജില്ലയിലാണ് ‘മുറ്റത്തെ മുല്ല’ ആദ്യം നടപ്പാക്കുക.\nവായ്പാ ആവശ്യക്കാരുടെ എണ്ണമനുസരിച്ച് ഓരോ വാര്‍ഡിലേയും ഒന്നുമുതല് മൂന്ന് വരെ കുടുംബശ്രീ യൂണിറ്റുകളിലൂടെയാണ് പദ്ധതി നടപ്പിലാക്കുക. പ്രവര്‍ത്തനമികവും വിശ്വാസവും ഉള്ള കുടുംബശ്രീ യൂണിറ്റുകള്‍ക്കാണ് വായ്പാ ചുമതല നല്‍കുക. കുടുംബശ്രീ അംഗങ്ങള് അവരുടെ പ്രദേശത്തെ വായ്പാ ആവശ്യക്കാരുടെ വീട്ടിലെത്തി പണം നല്‍കും. ആഴ്ചതോറും വീടുകളിലെത്തി തിരിച്ചടവ് തുക സ്വീകരിക്കുകയും ചെയ്യും. വായ്പ നല്‍കാന് ആവശ്യമായ സംഖ്യ കുടുംബശ്രീ യൂണിറ്റുകള്‍ക്ക് ഒരു യൂണിറ്റിന് പരമാവധി 10 ലക്ഷം രൂപ വരെ ഒന്‍പതുശതമാനം പലിശ നിരക്കില് ക്യാഷ് ക്രഡിറ്റ് വായ്പയായി അനുവദിക്കും. പുനര്‍വായ്പ ആവശ്യമുള്ള സംഘങ്ങള്‍ക്ക് എട്ടുശതമാനം പലിശ നിരക്കില് ജില്ലാസഹകരണ ബാങ്കുകള് പുനര്‍വായ്പ നല്‍കും (പലിശ നിരക്കില് കാലാനുസൃത മാറ്റം ബാധകമായിരിക്കും). നിലവില് കുടുംബശ്രീ യൂണിറ്റുകള്‍ക്ക് പ്രാഥമിക കാര്‍ഷിക വായ്പാ സംഘങ്ങള് നല്‍കിയിട്ടുള്ള വായ്പകള്‍ക്ക് പുറമെയാണ് 10 ലക്ഷം രൂപയുടെ ക്യാഷ് ക്രെഡിറ്റ് അനുവദിക്കുക. ഈ വായ്പാ തുക കുടുംബശ്രീ യൂണിറ്റ് അംഗങ്ങള്‍ക്ക് വായ്പ നല്‍കുന്നതിനോ, മറ്റ് ആവശ്യങ്ങള്‍ക്ക് വിനിയോഗിക്കാനോ പാടില്ല. കൊള്ളപലിശക്കാരുടേയും സ്വകാര്യ മൈക്രോ ഫിനാന്‍സ് കമ്പനികളുടേയും കെണിയില്‍പെട്ടവരേയും അത്തരം സാഹചര്യത്തില് തുടരുന്നവര്‍ക്കുമാണ് ഈ വായ്പ അനുവദിക്കുക. വായ്പക്കാര്‍ക്ക് നല്‍കിയ വായ്പാതുകയും സംഘത്തില് നിന്നും കുടുംബശ്രീ യൂണിറ്റ് പിന്‍വലിച്ച വായ്പാ തുകയും എല്ലായ്പ്പോഴും തുല്യമായിരിക്കണം. വ്യക്തിഗത വായ്പാ കണക്കുകള് സൂക്ഷിക്കേണ്ടതിന്റെ ഉത്തരവാദിത്തം കുടുംബശ്രീ യൂണിറ്റുകള്‍ക്കാണ്.\nവായ്പയുടെ തിരിച്ചടവ് കുടുംബശ്രീ യൂണിറ്റുകള് ഉറപ്പ് വരുത്തണം. ഇതിനായി കുടുംബശ്രീ യൂണിറ്റുകള് പ്രാഥമിക കാര്‍ഷിക വായ്പാ സംഘങ്ങളുമായി കരാറില് ഏര്‍പ്പെടണം. ഏതെങ്കിലും വായ്പാക്കാരന്റെ തിരിച്ചടവ് മൂന്നുമാസത്തിലധികം മുടങ്ങിയാല് അത്തരം വായ്പാക്കാരെ നേരിട്ട് പ്രാഥമിക സംഘത്തിലെ വായ്പാക്കാരനായി മാറ്റി കുടുംബശ്രീ യൂണിറ്റുകള്‍ക്ക് ബാധ്യതയില് നിന്നും ഒഴിവാകാം. എന്നാല് ഇത്തരം കേസുകള് മൊത്തം വായ്പയുടെ 20 ശതമാനത്തില് അധികരിക്കുന്ന സാഹചര്യമുണ്ടായാല് ഉത്തരവാദികളായ കുടുംബശ്രീ യൂണിറ്റുകളുടെ ക്യാഷ് ക്രെഡിറ്റ് വായ്പാ പരിധി തുടര്‍വര്‍ഷങ്ങളില് പുതുക്കില്ല.\nപദ്ധതിയുടെ നടത്തിപ്പ് നിരീക്ഷിക്കുന്നതിനും വിലയിരുത്തുന്നതിനുമായി സംഘംതലത്തില് പഞ്ചായത്ത് പ്രസിഡന്റ് ചെയര്‍മാനും, സഹകരണസംഘം സെക്രട്ടറി കണ്‍വീനറും ജില്ലാ തലത്തില് ജില്ലാ പഞ്ചായത്ത് പ്രസിഡന്റ് ചെയര്‍മാനും, സഹകരണസംഘം ജോയിന്റ് രജിസ്ട്രാര് (ജനറല്) കണ്‍വീനറും, സംസ്ഥാനതലത്തില് സഹകരണ മന്ത്രി ചെയര്‍മാനും, സഹകരണസംഘം രജിസ്ട്രാര് കണ്‍വീനറുമായ മോണിറ്ററിംഗ് കമ്മിറ്റികള് പ്രവര്‍ത്തിക്കും. ഓരോ തലത്തിലും മോണിറ്ററിംഗ് കമ്മിറ്റിയില് കുടുംബശ്രീ പ്രതിനിധികള്,\n‘മുറ്റത്തെ മുല്ല’ പദ്ധതിയിലൂടെ കുടുംബശ്രീ മുഖാന്തിരം നല്‍കുന്ന വായ്പകള് സഹകരണ റിസ്‌ക് ഫണ്ട് പദ്ധതിയുടെ പരിധിയില് വരില്ല. എന്നാല് വായ്പയെടുത്ത് തിരിച്ചടവ് പൂര്‍ത്തീകരിക്കുന്നതിനിടയില് വായ്പാക്കാരന് മരിക്കുകയോ, അപകടം സംഭവിക്കുകയോ, മാരകരോഗം ബാധിക്കുകയോ ചെയ്ത് തിരിച്ചടവ് നടത്താനാകാതെ വായ്പ മുടങ്ങുകയോ ചെയ്താല് അത്തരം വായ്പകളില് മോണിറ്ററിംഗ് കമ്മിറ്റിയുടെ ശുപാര്‍ശ പ്രകാരം അതാത് സംഘങ്ങള്‍ക്ക് ഉചിതമായ ആശ്വാസനടപടികള് കൈക്കൊള്ളാം. അതേസമയം പദ്ധതിപ്രകാരം വായ്പയെടുത്ത് മനഃപൂര്‍വം തിരിച്ചടവ് മുടക്കുന്ന വായ്പക്കാര്‍ക്ക് സംഘത്തില് നിന്നും മറ്റ് വായ്പകള്‍ക്കോ ആനുകൂല്യങ്ങള്‍ക്കോ അര്‍ഹത ഉണ്ടായിരിക്കില്ല.\nഇസാഫ് പ്രഭാഷണ പരമ്പര; പ്രൊഫ. മുഹമ്മദ് യൂനുസ് തിങ്കളാഴ്ച്ച കേരളത്തില്\nപരിശോധന കിറ്റ് കിടു; 6000 കിലോ മീനിലെ വിഷം കണ്ടെത്തി


മിഠായിത്തെരുവില് കടകള് തുറന്നു :: Janmabhumi Daily\nTuesday 8 January 2019 10:32 am IST\nകോഴിക്കോട് : പണിമുടക്ക് ദിവസങ്ങളില് മിഠായിത്തെരുവില് കടകള് തുറന്നു പ്രവര്‍ത്തിക്കും. രാവിലെ ഒനമ്പതു മണിയോടെ തന്നെ മിഠായിത്തെരുവിലെ കടകളെല്ലാം തുറന്നു. പണിമുടക്കാനുള്ള അവകാശമുണ്ടെന്നും എന്നാല് നിര്‍ബന്ധിച്ച് കടകള് അടപ്പിക്കുന്നത് അനുവദിക്കാനാവില്ലെന്നും വ്യാപാരികള് അറിയിച്ചു.\nകനത്ത പോലീസ് സുരക്ഷയാണ് പ്രദേശത്ത് ഏര്‍പ്പെടുത്തിയിരിക്കുന്നത്. കൂടാതെ കോഴിക്കോട് മേലേ പാളയം, വലിയങ്ങാടി എന്നിവിടങ്ങളിലെ വ്യാപാര കേന്ദ്രങ്ങള്‍ക്കും സുരക്ഷ ഏര്‍പ്പെടുത്തിയിട്ടുണ്ട്.\nഎന്നാല് പണിമുടക്ക് ആയതുകൊണ്ടുതന്നെ പതിവുപോലെ മിഠായിത്തെരുവില് ചൊവ്വാഴ്ചയും, ബുധനാഴ്ചയും കച്ചവടം നടക്കില്ലെന്നാണ് വ്യാപാരികള് കണക്ക് കൂട്ടുന്നത്.\nചക്കുവള്ളിയില് പോലീസ് ഒത്താശയോടെ കൈയ്യേറ്റക്കാര് കടകള് തുറന്നു\nകടകള് അടക്കില്ലെന്ന് വ്യാപാരികള്\nവര്‍ണ്ണവെറിപ്പരസ്യം: ദക്ഷിണാഫ്രിക്കയില് കടകള് തകര്‍ത്തു\nറേഷന് കടകള് അടച്ചിടും


ബ്രിട്ടീഷുകാരോടുള്ള ഇന്ത്യയുടെ വെറുപ്പാണ് ചിത്രം പറയുന്നത് ; ‘സർദാർ ഉദ്ദം’ എന്തുകൊണ്ട് ഓസ്കാർ എൻട്രിയായില്ല എന്ന് വ്യക്തമാക്കി ജൂറി അംഗങ്ങൾ – Media Mangalam\nന്യൂ ഡൽഹി : കഴിഞ്ഞ ദിവസം ഇത്തവണത്തെ ഓസ്കാറിനുള്ള ഇന്ത്യൻ എൻട്രിയായി ‘പെബിൾസ്’ എന്ന തമിഴ് ചിത്രം തിരഞ്ഞെടുത്തിരുന്നു. മലയാളം ചിത്രം ‘നായാട്ട്’ ഉൾപ്പടെ 14 ചിത്രങ്ങളുടെ അവസാന പട്ടികയിൽ നിന്നാണ് ഈ ചിത്രം തിരഞ്ഞെടുത്തത്. ഈ 14 ചിത്രങ്ങളുടെ കൂടെ ജനപ്രീതി ഏറെ നേടിയ ‘സർദാർ ഉദ്ദം’ എന്ന ചിത്രവുമുണ്ടായിരുന്നു. എല്ലാ തരത്തിലും മികച്ചു നിന്ന ചിത്രം എന്തുകൊണ്ട് ഓസ്കാർ എൻട്രി ആയില്ല എന്ന് വ്യക്തമാക്കുകയാണ് ജൂറി അംഗം ഇന്ദ്രദീപ് ദാസ് ഗുപ്ത. ബ്രിട്ടീഷുകാരോടുള്ള ഇന്ത്യയുടെ വെറുപ്പാണ് ചിത്രം പറയുന്നതെന്ന് ഗുപ്ത പറഞ്ഞു.\n“സിനിമയിൽ ജാലിയൻ വാലാബാഗ് സംഭവത്തെ ആവിഷ്കരിച്ച രീതി നീണ്ടുപോയി. രക്തസാക്ഷികളുടെ യഥാർത്ഥ വേദന ഒരു കാഴ്ചക്കാരന് അനുഭവിക്കാൻ വളരെയധികം സമയമെടുക്കും. ആഗോളവൽക്കരണത്തിന്റെ കാലഘട്ടത്തിൽ, ഈ വിദ്വേഷം മുറുകെ പിടിക്കുന്നത് ന്യായമല്ല” അദ്ദേഹം പറഞ്ഞു.\nഅതേസമയം ക്യാമറ, എഡിറ്റിംഗ്, സൗണ്ട് ഡിസൈൻ, ആ കാലഘട്ടത്തിന്റെ ചിത്രീകരണം എന്നിവയുൾപ്പെടെയുള്ള സിനിമാറ്റിക് ക്വാളിറ്റിയിൽ സർദാർ ഉദ്ദം മികച്ചതാണ്. എന്നാൽ സിനിമയുടെ ദൈർഘ്യം പ്രശ്നമാണെന്ന് കരുതുന്നതായി മറ്റൊരു അംഗം സുമിത് ബസു പറഞ്ഞു. ജാലിയൻ വാലാബാഗ് കൂട്ടക്കൊലയ്ക്ക് പ്രതികാരമായി മൈക്കിൾ ഒ ഡ്വയറെ കൊലപ്പെടുത്തിയതിലൂടെ പ്രശസ്തനായ സ്വാതന്ത്ര്യ സമരസേനാനി സർദാർ ഉദ്ദം സിങ്ങിന്റെ ജീവിതവും പോരാട്ടവുമാണ് ഷൂജിത് സിർകാർ പറയുന്നത്.\nsardar udham shoojit sircar vicky kaushal\n'എനിക്ക് രാമപ്രതിമയെ തൊഴാനുള്ള ഭാഗ്യം ലഭിച്ചു'; അയോധ്യയിലെത്തി ഡൽഹി മുഖ്യമന്ത്രി അരവിന്ദ് കെജ്‌രിവാൾ; സന്ദർശനത്തിന് പിന്നാലെ ജയ് ശ്രീറാം ചേർത്ത് ട്വീറ്റും


പൊട്ടാത്ത ബോംബുമായി വിമാനത്താവളത്തിൽ വിനോദ സഞ്ചാരികള്; ഇസ്രായേല് സന്ദര്‍ശനത്തിന്റെ ഓര്‍മ്മയ്ക്കായി കൊണ്ടു വന്നതെന്ന് വിശദീകരണം - ഇ വാർത്ത | evartha\nപൊട്ടാത്ത ബോംബുമായി ഇസ്രായേലിലെ ഏറ്റവും വലിയ വിമാനത്താവളമായ ടെല് അവീവിലെ ബെന് ഗുരിയോണ് വിമാനത്താവളത്തിലെത്തിയ വിനോദ സഞ്ചാരികള് പരിഭ്രാന്തി പരത്തി. യുഎസിൽ നിന്നും ഇസ്രായേല് സന്ദര്‍ശിക്കാന് വന്ന് മടങ്ങുകയായിരുന്ന വിനോദ സഞ്ചാരികളുടെ കൈയില്‍നിന്നാണ് പൊട്ടാത്ത ഷെല് കണ്ടെടുത്തത്.\nതങ്ങളുടെ ഇസ്രായേല് സന്ദര്‍ശനത്തിന്റെ ഓര്‍മ്മയ്ക്കായി കൊണ്ടു വന്നതാണ് ഇതെന്നാണ് വിനോദ സഞ്ചാരികള് അധികൃതരോട് പറഞ്ഞത്. ഇവർ വിമാനത്താവളത്തില് എത്തിയപ്പോള് ബാക്ക്പാക്കിലുള്ള ബോംബ് ബാഗേജില് സൂക്ഷിക്കാനാവുമോ എന്നറിയാന് സുരക്ഷാ ഉദ്യോഗസ്ഥരെ സമീപിക്കുകയായിരുന്നു. അവരുടെ കൈയിലുണ്ടായിരുന്നത് ബോംബാണെന്ന് മനസ്സിലാക്കിയ ഉടന് തന്നെ ഉദ്യോഗസ്ഥര് അപകട സൈറണ് മുഴക്കി. ബോംബ് നിര്‍വീര്യമാക്കിയ ശേഷം വിനോദ സഞ്ചാരികളെ നാട്ടിലേക്ക് പോവാന് അനുവദിച്ചു.\nഇസ്രായേലിലെ ഗൊലാന് കുന്നുകള് സന്ദര്‍ശിക്കാന് എത്തിയ ഇവര്‍ക്ക് അവിടെ വെച്ചാണ് പൊട്ടാത്ത പഴയ ഷെല് കിട്ടിയതെന്ന് അവര് പറഞ്ഞു. പൊട്ടാത്ത ബോംബ് കണ്ടപ്പോള് ഇസ്രായേല് സന്ദര്‍ശനത്തിന്റെ ഓര്‍മ്മയ്ക്കായി ബാഗില് സൂക്ഷിക്കുകയായിരുന്നുവെന്നും ഇവര് വിമാനത്താവള സുരക്ഷാ ഉദ്യോഗസ്ഥരെ അറിയിച്ചു. ഇസ്രായേലും സിറിയയും തമ്മില് 1967-ലും 1973-ലും നടന്ന യുദ്ധത്തിന്റെ അവശിഷ്ടമാണ് ഇതെന്നാണ് കരുതുന്നത്.\nകാര്യം എന്തായാലും അപകട സൈറണ് മുഴങ്ങിയതോടെ വിമാനത്താവളത്തില് ഉണ്ടായിരുന്ന യാത്രക്കാര് വിമാനത്താവളത്തിലുള്ള സുരക്ഷാ ബങ്കറുകളിലേക്ക് ചിതറിയോടി. ഇതിനിടയിൽ ഒരു ബാഗേജിനു മുകളിലേക്ക് മറിഞ്ഞുവീണ് മുപ്പതുവയസ്സുള്ള ഒരാള്‍ക്ക് ചെറിയ പരിക്കേറ്റതായി പൊലീസ് അറിയിച്ചു.\nTopics: bomb Israyel Tourists USA


റിയല്‍മീക്ക് വന് ഓഫര്..!! ഈ ഡീല് ഒന്നു പരീക്ഷിക്കൂ - Newscom - Malayalam News\nറിയൽമീയുടെ പ്രീമിയം ഫോണായ റിയല്‍മീ ജിടി നിയോ 2ന് വമ്പൻ ഓഫർ. ഫ്ലിപ്പ്കാര്‍ട്ട് ബിഗ് ബചത് ധമാല് വില്‍പ്പനയില് 3,000 രൂപയാണ് ഫോണിന് കിഴിവുള്ളത്. സ്നാപ്ഡ്രാഗണ് 870 പ്രോസസര്-പവേര്‍ഡ് ഫോണിന്റെ വില അടിസ്ഥാന മോഡലിന് 28,999 രൂപയായി ഇതോടെ കുറഞ്ഞു. 8 ജിബി റാമും 128 ജിബി ഇന്റേണല് സ്റ്റോറേജുമുള്ള ഈ മോഡലിന്റെ ലോഞ്ച് വില 31,999 രൂപയാണ്. അതുപോലെ, 12 ജിബി റാമും 256 ജിബി സ്റ്റോറേജുമുള്ള വേരിയന്റിന്റെ വില 35,999 രൂപയ്ക്ക് പകരം 32,999 രൂപയാകും. നിയോ ഗ്രീന്, നിയോ ബ്ലൂ, നിയോ ബ്ലാക്ക് എന്നീ നിറങ്ങളിലാണ് റിയല്‍മീ ജിടി നിയോ2വരുന്നത്. കഴിഞ്ഞ വര്‍ഷം ഏറ്റവും മികച്ച ഫോണുകളുടെ പട്ടികയില് വന്ന ഫോണ് ആണിത്. ഗെയിമുകളിലെ പ്രകടനത്തിലും വീഡിയോകൾ കാണുന്നതിലും ഫോണ് അതിശയകരമായ പ്രകടനം പുറത്തെടുക്കുന്നുവെന്നാണ് റിപ്പോര്‍ട്ട്. മികച്ച ക്യാമറയും, ബാറ്ററി ബാക്കപ്പുമാണ് ഫോണിന്റെ എടുത്ത് പറയാവുന്ന സവിശേഷതകൾ.\nസൊമാറ്റോ ഇനി സൗജന്യമായി ഭക്ഷണം വീട്ടിലെത്തിക്കും..!! ചെയ്യേണ്ടത് ഇത്ര മാത്രം\nവിപണി വീണ്ടും റെക്കോർഡ് നേട്ടത്തിൽ


ജീപ് കോമ്പസിന്റെ പുതിയ എസ്യുവി ഇന്ത്യന് വിപണിയിലേക്ക്! | - Complete Business News\nജീപ് കോമ്പസിന്റെ പുതിയ എസ്യുവി ഇന്ത്യന് വിപണിയിലേക്ക്!\nഇന്ത്യയില് എസ്യുവി നിര വിപുലപ്പെടുത്താനുള്ള തിടുക്കത്തിലാണ് ഫോര്‍ഡ്. ജീപ് കോമ്പസിന് എതിരെ പുതിയ ഫൈവ്‌സീറ്റര് പ്രീമിയം എസ്യുവിയെ ഇന്ത്യയില് അവതരിപ്പിക്കാനുള്ള നീക്കങ്ങള് അമേരിക്കന് നിര്‍മ്മാതാക്കള് ആരംഭിച്ചു കഴിഞ്ഞു. ഫോര്‍ഡ് കൂഗയെ അടിസ്ഥാനപ്പെടുത്തിയുള്ള പുതിയ എസ്യുവി വിപണിയില് എത്തുമെന്നാണ് പുതിയ റിപ്പോര്‍ട്ട്.\n'ഫോര്‍ഡ് എസ്‌കേപ്പ്' എന്ന് അറിയപ്പെടുന്ന കൂഗ ഇന്ത്യന് വിപണിയ്ക്ക് അനുയോജ്യമല്ല. കൂഗയില് ഒരുങ്ങിയിട്ടുള്ള ഉയര്‍ന്ന പ്രൈസ് ടാഗാണ് ഇതിന് കാരണം. അതുകൊണ്ടാണ് കൂഗയെ അടിസ്ഥാനപ്പെടുത്തിയുള്ള പുത്തന് എസ്യുവി എന്ന ആശയം ഫോര്‍ഡ് അവതരിപ്പിച്ചിരിക്കുന്നത്. നിലവില് രണ്ടാം തലമുറ കൂഗയാണ് രാജ്യാന്തര വിപണികളില് വില്‍പനയ്ക്ക് എത്തുന്നത്. അമേരിക്ക, ഓസ്‌ട്രേലിയ, യൂറോപ്യന് വിപണികളില് പ്രചാരമേറിയ എസ്യുവിയാണ് ഫോര്‍ഡ് കൂഗ. കൂഗയുടെ റൈറ്റ്ഹാന്‍ഡ് ഡ്രൈവ് പതിപ്പിനെയും ഫോര്‍ഡ് ഉത്പാദിപ്പിക്കുന്നുണ്ട്. 15-20 ലക്ഷം രൂപ പ്രൈസ് ടാഗിലാകും ഫോര്‍ഡ് എസ്യുവിയുടെ ഇന്ത്യന് വരവ്.


നാലു വര്‍ഷത്തിനകം സംസ്ഥാനത്തെ 49, 60000 കുടുംബങ്ങള്‍ക്ക് കുടിവെള്ളം ഉറപ്പാക്കുമെന്ന് ന്നു മുഖ്യമന്ത്രി പിണറായി വിജയന് – www.reporternow.com\nനാലു വര്‍ഷത്തിനകം സംസ്ഥാനത്തെ 49, 60000 കുടുംബങ്ങള്‍ക്ക് കുടിവെള്ളം ഉറപ്പാക്കുമെന്ന് ന്നു മുഖ്യമന്ത്രി പിണറായി വിജയന്\nOctober 9, 2020 October 9, 2020 editor123 reporterLeaveaComment on നാലു വര്‍ഷത്തിനകം സംസ്ഥാനത്തെ 49, 60000 കുടുംബങ്ങള്‍ക്ക് കുടിവെള്ളം ഉറപ്പാക്കുമെന്ന് ന്നു മുഖ്യമന്ത്രി പിണറായി വിജയന്\nസംസ്ഥാനത്ത് ജലജീവന് മിഷനിലൂടെ നാലു വര്‍ഷത്തിനകം 49, 60000 ഗ്രാമീണ കുടുംബങ്ങള്‍ക്ക് പൈപ്പിലൂടെ കുടിവെള്ളം ലഭ്യമാക്കുമെന്നു മുഖ്യമന്ത്രി പിണറായി വിജയന് പ്രഖ്യാപിച്ചു. ജലജീവന് മിഷന് സംസ്ഥാനതല ഉദ്ഘാടനം ഓണ്‍ലൈനായി നിര്‍വഹിക്കുകയായിരുന്നു മുഖ്യമന്ത്രി. പാലക്കാട് അന്തര്‍സംസ്ഥാന നദീജല ഹബ്ബ് ഉള്‍പ്പെടെ സംസ്ഥാനത്തൊട്ടാകെ നിരവധി പദ്ധതികള് ഉടന് പൂര്‍ത്തിയാക്കുമെന്നും മുഖ്യമന്ത്രി പ്രഖ്യാപിച്ചു.\nസംസ്ഥാനത്തെ 67 ലക്ഷത്തോളം ഗ്രാമീണ കുടുംബങ്ങളില് വേനല്‍ക്കാലത്തും മറ്റും കുടിവെള്ളം ലഭിക്കാത്തവര്‍ക്കാണ് പദ്ധതി വഴി പൈപ്പ് ലൈനിലൂടെ കുടിവെള്ളം ലഭ്യമാക്കുന്നത്. സംസ്ഥാനത്തൊട്ടാകെ 716 പഞ്ചായത്തുകളിലായി 16.48 ലക്ഷം വീടുകള്‍ക്ക് കുടിവെള്ള കണക്ഷന് നല്‍കാനുള്ള പ്രവൃത്തികള്‍ക്കാണ് ഭരണാനുമതി ലഭിച്ചിട്ടുള്ളത്. 4343 കോടി രൂപയുടെ 564 പദ്ധതികള്‍ക്കാണ് ഭരണാനുമതി നല്‍കിയിരിക്കുന്നതെന്നും മുഖ്യമന്ത്രി വിശദമാക്കി. നിലവിലുള്ള ശുദ്ധജല പദ്ധതികളുടെ ശേഷി വര്‍ദ്ധിപ്പിച്ചും ചില പദ്ധതികള് ദീര്‍ഘിപ്പിച്ചും ജലസ്രോതസ്സുകള് ശക്തിപ്പെടുത്തിയുമാണ് ഗാര്‍ഹിക കണക്ഷനുകള് നല്‍കുന്നത്. പട്ടികജാതി-പട്ടികവര്‍ഗ്ഗ വിഭാഗങ്ങളില്‍പ്പെട്ട ഉപഭോക്താക്കള്‍ക്ക് എത്രയും പെട്ടെന്ന് പ്രയോജനം ലഭിക്കുന്നതിന് ഈ വിഭാഗങ്ങള് കൂടുതലായി ഉള്‍പ്പെട്ട വില്ലേജുകളിലാണ് ആദ്യഘട്ടത്തില് മുന്‍ഗണന നല്‍കുന്നതെന്നു മുഖ്യമന്ത്രി ചൂണ്ടിക്കാണിച്ചു. ജനപ്രതിനിധികള്‍ക്കും പൊതുജനങ്ങള്‍ക്കും ഉദ്യോഗസ്ഥര്‍ക്കും വെബ്സൈറ്റിലൂടെ ഏത് സമയത്തും പദ്ധതി പുരോഗതി വിലയിരുത്താന് സുതാര്യവും കാര്യക്ഷമമായാണ് പദ്ധതി നടപ്പാക്കുന്നതെന്നും മുഖ്യമന്ത്രി വ്യക്തമാക്കി.\nജലവിഭവ വകുപ്പ് മന്ത്രി കെ. കൃഷ്ണന്‍കുട്ടി അധ്യക്ഷനായി . സംസ്ഥാനത്തെ ഗ്രാമീണ വീടുകളില് 2024 ലോടെ കുടിവെള്ള കണക്ഷന് നല്‍കുകയാണ് ജലജീവന് പദ്ധതി ലക്ഷ്യമിടുന്നതെന്ന് മന്ത്രി വ്യക്തമാക്കി. 2020-21 സാമ്ബത്തിക വര്‍ഷത്തില് ജില്ലയില് 4,40496 കണക്ഷനുകള് നല്‍കുന്നതിനുള്ള പദ്ധതികളാണ് ആദ്യ മൂന്ന് ഘട്ടങ്ങളിലായി വിഭാവനം ചെയ്യുന്നത്. വാട്ടര് അതോറിറ്റിയുടെ നാല് ഡിവിഷനുകളാണ് ഈ പ്രവൃത്തികള് നടപ്പാക്കുന്നത്. ആദ്യഘട്ടമായി 89,895 കണക്ഷനുകള്‍ക്ക് 191.6 കോടി രൂപയുടെ ഭരണാനുമതി ലഭിച്ചു. ജില്ലയിലെ 59 പഞ്ചായത്തുകളിലും കുടിവെള്ള കണക്ഷനുകള് നല്‍കുന്നതിനുള്ള ഒന്നാംഘട്ട പ്രവൃത്തികളുടെ ദര്‍ഘാസ് ക്ഷണിച്ചിട്ടുണ്ട്\nപ്രോട്ടോക്കോള് വിവാദത്തില് മറുപടി പറയാതെ മാധ്യമ പ്രവര്‍ത്തകനെ പരിഹസിച്ച് വി മുരളീധരന്\nറയല് മാഡ്രിഡില് ചരിത്രം എഴുതാന് ബെന്‍സീമയ്ക്ക് 10 മത്സരങ്ങള് കൂടെ\nസംസ്ഥാനത്ത് പെട്രോള് ഡീസലിനും വിലകുറയുന്നു ; കുറയുന്നത് ഒരു രൂപ ; വലിയ വാർത്തയാക്കി മാധ്യമങ്ങൾ ;\nMay 30, 2018 editor123 reporter\nബിജെപി വിജയത്തിതിന്റെ ആഘാതം ശക്തം, തകർന്നത് പെരിയോറിന്റെയും ലെനിന്റെയും പ്രതിമകൾ.\nMarch 7, 2018 March 7, 2018 editor123 reporter\nകല്ലട ബസ്സ് കേസ് അട്ടിമറിക്കാന് ശ്രമം


മാപ്പ് പറഞ്ഞെങ്കിലും നിലപാടിലുറച്ച് കലക്ടര്; ഇനിയും വ്യക്തത വരാനുണ്ടെന്ന് എംപി - Calicut Journal\nHome » ന്യൂസ് & വ്യൂസ് » മാപ്പ് പറഞ്ഞെങ്കിലും നിലപാടിലുറച്ച് കലക്ടര്; ഇനിയും വ്യക്തത വരാനുണ്ടെന്ന് എംപി\nമാപ്പ് പറഞ്ഞെങ്കിലും നിലപാടിലുറച്ച് കലക്ടര്; ഇനിയും വ്യക്തത വരാനുണ്ടെന്ന് എംപി\nഎംപിയും കലക്ടറും തമ്മിലുള്ള വിഷയത്തില് എംപിയോട് മാപ്പ് പറഞ്ഞെങ്കിലും നിലപാടിലുറച്ച് കലക്ടര് എന് പ്രശാന്ത്. എം.പിയെ അപമാനിക്കാന് താന് ആളല്ലെന്നും എം.കെ. രാഘവനുമായി വ്യക്തിപരമായി ഉണ്ടായിരുന്ന നല്ല ബന്ധം ഇത്രയും വഷളായതില് വിഷമമുണ്ടെന്നും കലക്ടര് ഫെയ്‌സ്ബുക്കില് അറിയിച്ചു. എന്നാല് ഔദ്യോഗിക കാര്യങ്ങള് നിയമപരമായി തന്നെ മുന്നോട്ട് പോകേണ്ടതുണ്ടെന്നും കാര്യങ്ങള് പറഞ്ഞ് നേരിട്ട് ബോധ്യപ്പെടുത്താനാകും എന്നാണ് വിശ്വസിക്കുന്നതെന്നും കലക്ടര് കൂട്ടിച്ചേര്‍ത്തു.\nഎന്നാല് കലക്ടറുടെ ക്ഷമാപണത്തോട് തുറന്ന സമീപനമാണുള്ളതെന്ന് എം.കെ. രാഘവന് എം.പി പ്രതികരിച്ചു. കലക്ടര് വിശദീകരണത്തില് സൂചിപ്പിച്ചതുപോലെ പ്രശ്നം വ്യക്തിപരമായ വിഷയമായി കാണുന്നില്ല. എങ്കിലും അദ്ദേഹം പറഞ്ഞതും ചെയ്തതും ഉറച്ചുനിന്നതുമായ കാര്യങ്ങള് തെറ്റാണെന്ന് ബോധ്യപ്പെട്ടതിനോട് തുറന്ന സമീപനമാണുള്ളത്. അപ്പോഴും പൊതുസമൂഹത്തിന് സേവനം ലഭ്യമാക്കാന് എം.പി എന്നനിലയില് താന് ഉന്നയിച്ച മൂന്നു വിഷയങ്ങളിലും ഉത്തരം ലഭിച്ചിട്ടില്ല. ഉണ്ടായ വിവേചനത്തിനും സേവനം വൈകിയതിനുമുള്ള ഉത്തരം ലഭിച്ചിട്ടില്ല. കോഴിക്കോട്ടെ ജനങ്ങള്‍ക്കു മുന്നില് താന് ഇപ്പോഴും കരാറുകാര്‍ക്കുവേണ്ടി പരിശോധന നടത്താതെ ബില് പാസാക്കാന് തിരക്കുകൂട്ടിയ വ്യക്തിയാണ്. അതിന് പൊതുസമൂഹത്തിനു മുന്നില് വ്യക്തത വരുത്തണം. ഈ അടിസ്ഥാനമില്ലാത്ത ആരോപണത്തില് വ്യക്തതവന്നശേഷം മാത്രമേ തുടര്‍ന്നുള്ള കാര്യങ്ങളിലും തുറന്നസമീപനമുണ്ടാകുകയുള്ളൂവെന്ന് എം.കെ. രാഘവന് കൂട്ടിച്ചേര്‍ത്തു.\nതന്റെ എം.പി ഫണ്ട് വിനിയോഗിക്കുന്നതില് കലക്ടര് തടസം നില്‍ക്കുകയാണെന്ന് എം.കെ രാഘവന് ആരോപിച്ചിരുന്നു. സോഷ്യല് മീഡിയയും പിആര്‍ഡിയും ഉപയോഗിച്ച് കളക്ടര് അവാസ്തവ പ്രസ്താവന നടത്തുന്നുവെന്നും കലക്ടര് മാപ്പ് പറയണമെന്നും എം.പി ആവശ്യപ്പെട്ടിരുന്നു. ഇതിനോട് കുന്നം കുളത്തിന്റെ മാപ്പ് ഫേസ്ബുക്ക് പേജിലിട്ടാണ് കലക്ടര് പ്രതികരിച്ചിരുന്നത്.\nഇത് എന്റെ സ്വകാര്യ ഫേസ്ബുക്ക് പേജാണ്. മറ്റേതൊരു പൗരനേയും പോലെ, ഒരു ശരാശരി മലയാളിയെ പോലെ, ഞാന് സുഹൃത്തുക്കളും ബന്ധുക്കളുമായി സംവദിക്കുകയും, പല കാര്യങ്ങളും പങ്കു വെക്കുകയും, ചളി അടിക്കുകയും ഒക്കെ ചെയ്യുന്ന ഇടം. ബഹു. കോഴിക്കോട് എം.പി. ശ്രീ.എം.കെ. രാഘവനുമായി വ്യക്തിപരമായി ഉണ്ടായിരുന്ന നല്ല ബന്ധം ഇത്രയും വഷളായതില് വിഷമമുണ്ട്. വ്യക്തിപരമായ പ്രശ്‌നം വ്യക്തിപരമായി തന്നെ പറഞ്ഞ് തീര്‍ക്കണം എന്നുമുണ്ട്. തെറ്റിദ്ധാരണകള് ഉണ്ടാക്കാനും വളര്‍ത്താനും ഇടയില് പലരും ഉണ്ട് എന്നും ഞാന് മനസ്സിലാക്കുന്നു. ബഹു. എം.പി.യെ അപമാനിക്കാന് ഞാന് ആളല്ല. അങ്ങനെ ഉദ്ദേശിച്ചിട്ടുമില്ല. പ്രായത്തിലും അനുഭവത്തിലും പദവിയിലും ഒക്കെ ഏറെ ഉന്നതിയിലുള്ള ബഹു. എം. പി.യോട് അശേഷം ഈഗോ കാണിക്കേണ്ട ആവശ്യവും ഇല്ല. ഇന്ന് അദ്ദേഹം എന്നെ അപക്വമതിയെന്നും, അവിവേകിയെന്നും, അധാര്‍മ്മികനെന്നും ഒക്കെ വിളിച്ചതായി കേട്ടു. ഇത്രയും കടുത്ത വാക്കുകള് പറയണമെങ്കില് അദ്ദേഹത്തിന് എന്നോട് എന്ത് മാത്രം ദേഷ്യം തോന്നിക്കാണും. അതിന് ഞാന് തന്നെയാണ് പൂര്‍ണ്ണമായും ഉത്തരവാദി എന്ന് പറയാന് എനിക്ക് മടിയില്ല. ചില കാര്യങ്ങളില്, ചില സന്ദര്‍ഭങ്ങളില് ഞാനും വളരെ ഇമോഷനലായി ഇടപെടാറുണ്ട് എന്നതു സമ്മതിക്കുന്നു. നമ്മളെല്ലാവരും മനുഷ്യരാണല്ലൊ. ആരെയും അറിഞ്ഞോ അറിയാതെയോ വേദനിപ്പിക്കുകയോ വിഷമിപ്പിക്കുകയോ ചെയ്യരുത് എന്ന് തന്നെയാണ് എന്റെ ആഗ്രഹം. അദ്ദേഹത്തിന്റെ മനസ്സിന് വിഷമം തോന്നിച്ച, എന്റെ ഭാഗത്ത് നിന്നുണ്ടായ എല്ലാറ്റിനും നിരുപാധികം ക്ഷമ ചോദിക്കുന്നു. ഔദ്യോഗിക കാര്യങ്ങള് നിയമപരമായി തന്നെ മുന്നോട്ട് പോകേണ്ടതുണ്ട്. കാര്യങ്ങള് പറഞ്ഞ് നേരിട്ട് ബോധ്യപ്പെടുത്താനാകും എന്നാണ് എന്റെ വിശ്വാസം, കോഴിക്കോടിന് വേണ്ടി.\nPrevious: മനുഷ്യവിരുദ്ധാചാരം; സദാചാരം\nNext: മഅദനി ഇന്ന് കേരളത്തിലെത്തും


Emalayalee.com - ജന മനസുകള് കീഴടക്കി ജി.എസ്. പ്രദീപ് മെല്‍ബണില്\nമെല്‍ബണ്: അറിവിന്റെ ഇന്ദ്രജാലത്തിനും പ്രസംഗകലയുടെ മാസ്മരികതയ്ക്കും മുന്പില് മെല്‍ബണ് മലയാളി സമൂഹം കഴിഞ്ഞ രാത്രിയില് ശിരസു കുനിച്ചു. നവോദയാ വിക്ടോറിയയുടെ ഉദ്ഘാടനവേദിയില് ഗ്രാന്‍ഡ് മാസ്റ്റര് ജി.എസ്. പ്രദീപ് അവതരിപ്പിച്ച അശ്വമേധം പരിപാടിയായിരുന്നു രംഗം. സദസില് നിന്നും വേദിയിലേക്ക് വന്ന മുഴുവന് മത്സരാര്‍ഥികളുടെയും മനസിലെ പേരുകള് അനായാസം കണ്ടെത്തിയ ഗ്രാന്‍ഡ്മാസ്റ്റര് അവസാനം തന്റെ മഹേന്ദ്രജാലം പുറത്തെടുത്തു. ഒരേസമയം മൂന്നു പേരോട് അശ്വമേധത്തില് ഏര്‍പ്പെട്ട് തന്റെ ചിന്തയെ മൂന്നായി വിഭജിച്ച് മൂന്നു രഹസ്യ നാമങ്ങളും 10 ചോദ്യങ്ങള്‍ക്കുള്ളില് അനാവരണം ചെയ്തപ്പോള് സദസ് ഒന്നടങ്കം എഴുന്നേറ്റു നിന്ന് കരഘോഷം മുഴക്കി.\nമെല്‍ബണിലെ സ്‌റ്റേജ് ഷോകളില് ഇന്നേവരെ കണ്ടിട്ടില്ലാത്ത ജനപ്രീതിയും ആവേശവും സൃഷ്ടിക്കാന് ജി.എസ്. പ്രദീപിന്റെ സന്ദര്‍ശനത്തിനു കഴിഞ്ഞു. കൈരളി ടിവിക്കുവേണ്ടി സന്തോഷ് പാലിയുടെ നിയന്ത്രണത്തില് ചിത്രീകരണം നടത്തിയ പരിപാടിയുടെ ദൃശ്യാവിഷ്‌കരണം വരുന്ന ആഴ്ചകളില് പ്രേക്ഷകര്‍ക്ക് കാണാനാകും.\nനേരത്തെ നടന്ന സാംസ്‌കാരിക സമ്മേളനം സിപിഎം പോളിറ്റ്ബ്യൂറോ അംഗം എം.എ. ബേബി ഉദ്ഘാടനം ചെയ്തു. വര്‍ത്തമാനകാല ഭാരതത്തിലെ സാംസ്‌കാരിക രംഗത്തെ ഫാസിസത്തിന്റെ നിയന്ത്രണങ്ങള്‍ക്കെതിരെ അദ്ദേഹം രൂക്ഷമായി പ്രതികരിച്ചു.\nയോഗത്തില് പ്രസിഡന്റ് എബി പൊയ്കാട്ടില്, സെക്രട്ടറി ബിനീഷ് കുമാര്, കേന്ദ്രകമ്മിറ്റി അംഗങ്ങളായ ദിലീപ് രാജേന്ദ്രന്, ആര്. സജീവ്, പ്രോഗ്രാം കമ്മിറ്റി കോഓര്‍ഡിനേറ്റര് സുനു സൈമണ് തുടങ്ങിയവര് സംബന്ധിച്ചു.


ആരുമായും കൂട്ടില്ലെന്ന് കോണ്‍ഗ്രസ്; ബിജെപിയെ ഒറ്റയ്ക്ക് നേരിടാന് ഒരുക്കം, നിര്‍ണായക നീക്കം | No to BSP? Sachin Pilot Says Congress Can Take on BJP in Rajasthan Without Help From Others - Malayalam Oneindia\nആരുമായും കൂട്ടില്ലെന്ന് കോണ്‍ഗ്രസ്; ബിജെപിയെ ഒറ്റയ്ക്ക് നേരിടാന് ഒരുക്കം, നിര്‍ണായക നീക്കം\nUpdated: Mon, Jul 9, 2018, 17:11 [IST]\nദില്ലി: തിരഞ്ഞെടുപ്പ് അടുത്തിരിക്കുന്ന സാഹചര്യത്തില് കോണ്‍ഗ്രസ് ആരുമായി സഖ്യമുണ്ടാക്കുമെന്നതാണ് രാജസ്ഥാനിലെ പ്രധാന ചര്‍ച്ച. മായാവതിയുടെ ബിഎസ്പിയുമായി കോണ്‍ഗ്രസ് സഖ്യത്തിന് ശ്രമിക്കുന്നുവെന്ന് വാര്‍ത്തയുണ്ടായിരുന്നു. എന്നാല് എല്ലാ റിപ്പോര്‍ട്ടുകളും തള്ളിയിരിക്കുകയാണ് കോണ്‍ഗ്രസ് സംസ്ഥാന അധ്യക്ഷന് സച്ചിന് പൈലറ്റ്.\nഈ വര്‍ഷം ഡിസംബറിലാണ് രാജസ്ഥാനില് നിയമസഭാ തിരഞ്ഞെടുപ്പ്. മുഖ്യമന്ത്രി സ്ഥാനാര്‍ഥിയെ ഉയര്‍ത്തിക്കാട്ടാതെ ആയിരിക്കും കോണ്‍ഗ്രസ് തിരഞ്ഞെടുപ്പ് നേരിടുക. ഫലം വന്ന ശേഷം മതി ബാക്കി കാര്യങ്ങളെന്നാണ് ഇപ്പോഴത്തെ തീരുമാനം. വരുംദിവസങ്ങളിലും ഇക്കാര്യത്തില് ചര്‍ച്ച പുരോഗമിക്കും. ബിജെപിയെ നേരിടാന് ആരുടെയും സഹകരണം തങ്ങള്‍ക്ക് ആവശ്യമില്ലെന്നാണ് സച്ചിന് പൈലറ്റ് പറയുന്നത്. കോണ്‍ഗ്രസിന് ഒറ്റയ്ക്ക് ബിജെപിയെ നേരിടാന് സാധിക്കുമോ എന്ന ചര്‍ച്ച നടക്കുന്നതിനിടെയാണ് അധ്യക്ഷന് നിലപാട് വ്യക്തമാക്കിയത്...\nനിയമസഭാ തിരഞ്ഞെടുപ്പില് ഒരു നേതാവിനെയോ അല്ലെങ്കില് ഏതെങ്കിലും വിഷയത്തെയോ മുന്നില് നിര്‍ത്തിയല്ല ഒരുങ്ങുന്നതെന്ന് സച്ചിന് പൈലറ്റ് പറഞ്ഞു. പാര്‍ട്ടി അധികാരത്തിലെത്തിയാല് ആരാണ് മുഖ്യമന്ത്രിയാകുക എന്ന കാര്യം ദേശീയ അധ്യക്ഷന് രാഹുല് ഗാന്ധി തീരുമാനിക്കുമെന്നും സച്ചിന് പൈലറ്റ് പറഞ്ഞു.\nസച്ചിന് പൈലറ്റിന് താല്‍പ്പര്യമില്ല\nമുന് മുഖ്യമന്ത്രി അലോക് ഗെഹ്ലോട്ട് ഇപ്പോള് ദേശീയ ജനറല് സെക്രട്ടറിയാണ്. സംസ്ഥാനത്ത് അദ്ദേഹം സജീവമല്ല. അതുകൊണ്ടുതന്നെ സച്ചിന് പൈലറ്റായിരിക്കും കോണ്‍ഗ്രസിന്റെ പ്രചാരണത്തിന് ചുക്കാന് പിടിക്കുക എന്നാണ് റിപ്പോര്‍ട്ടുകള്. ചെറുപാര്‍ട്ടികളുമായി സഖ്യമുണ്ടാക്കുന്നതില് സച്ചിന് പൈലറ്റിന് താല്‍പ്പര്യമില്ല. ബിജെപിക്കെതിരെ എല്ലാ സീറ്റിലും ഒറ്റയ്ക്ക് മല്‍സരിക്കുമെന്ന് അദ്ദേഹം പറഞ്ഞു.\nബിഎസ്പി കോണ്‍ഗ്രസുമായി സഖ്യത്തിന് ഒരുക്കമാണെന്ന് അറിയിച്ചിട്ടുണ്ട്. എന്നാല് കോണ്‍ഗ്രസ് ഇക്കാര്യത്തില് അന്തിമ തീരുമാനം എടുത്തിട്ടില്ല. സംസ്ഥാനത്തെ കോണ്‍ഗ്രസ് നേതാക്കള്‍ക്ക് ബിഎസ്പി സഖ്യത്തില് താല്‍പ്പര്യമില്ല. എന്നാല് ദേശീയ നേതാക്കള് സഖ്യം വേണമെന്ന് അഭിപ്രായപ്പെടുന്നവരാണ്.\nഅടുത്ത ലോക്‌സഭാ തിരഞ്ഞെടുപ്പ് മുന്നില് കണ്ടാണ് ദേശീയ നേതൃത്വം ബിഎസ്പി സഖ്യത്തിന് ശ്രമിക്കുന്നത്. എന്നാല് രാജസ്ഥാനില് ബിഎസ്പിയുടെ രാഷ്ട്രീയത്തിന് വേണ്ടത്ര വേരോട്ടമില്ല. അത്തരമൊരു സാഹചര്യത്തില് എന്തിനാണ് സഖ്യമുണ്ടാക്കുന്നതെന്ന് സംസ്ഥാനത്തെ കോണ്‍ഗ്രസ് നേതാക്കള് ചോദിക്കുന്നു. മധ്യപ്രദേശിലും ഇതേ പ്രശ്‌നം നിലനില്‍ക്കുകയാണ്.\nകോണ്‍ഗ്രസിന് ബിജെപിയെ നേരിടാന് ഒരു പാര്‍ട്ടിയുടെയും സഹായം ആവശ്യമില്ലെന്നും എല്ലാ സീറ്റിലും ഒറ്റയ്ക്ക് മല്‍സരിക്കുമെന്നുമാണ് സച്ചിന് പൈലറ്റ് പറയുന്നത്. ഒറ്റയ്ക്ക് മല്‍സരിക്കാന് കോണ്‍ഗ്രസ് തീരുമാനിച്ചാല് ബിഎസ്പിയും മറ്റു ചെറുപാര്‍ട്ടികളും ഒറ്റയ്ക്ക് മല്‍സരിക്കും. വോട്ടുകള് ഭിന്നിക്കാനും ബിജെപിക്ക് അധികാരത്തിലെത്താനും ഇതുവഴിയൊരുക്കുമെന്ന് അഭിപ്രായമുള്ള നേതാക്കളുമുണ്ട്.\nലോക്‌സഭാ തിരഞ്ഞെടുപ്പ് മുന്നില് കണ്ടുള്ള നീക്കമാണ് കോണ്‍ഗ്രസ് ദേശീയ നേതൃത്വം നടത്തുന്നത്. പ്രാദേശിക തലത്തില് സഖ്യമുണ്ടാക്കാന് അവര് ശ്രമിക്കുകയാണ്. 2019 ആദ്യ പകുതിയിലാണ് രാജ്യത്ത് പൊതുതിരഞ്ഞെടുപ്പ് നടക്കുക. എല്ലാ പാര്‍ട്ടികളും ഒരുക്കങ്ങള് തകൃതിയാക്കിയിട്ടുണ്ട്. ബിജെപി ദേശീയ അധ്യക്ഷന് എല്ലാ സംസ്ഥാനങ്ങളും സന്ദര്‍ശിക്കുന്നത് തുടരുകയാണ്.\nബിജെപിയെ ഒറ്റയ്ക്ക് നേരിടാനുള്ള ശേഷി നിലവിലെ സാഹചര്യത്തില് ഒരുപാര്‍ട്ടിക്കുമില്ലെന്ന് കോണ്‍ഗ്രസ് നേതാക്കള് തന്നെ സമ്മതിക്കുന്നു. ഈ സാഹചര്യത്തിലാണ് ഓരോ സംസ്ഥാനത്തെയും സാഹചര്യം മനസിലാക്കി സഖ്യസാധ്യത കോണ്‍ഗ്രസ് ആരായുന്നത്. യുപിയില് ബിഎസ്പിയുമായി സഖ്യത്തിന് ശ്രമിക്കുന്നുണ്ട്. എന്നാല് സംസ്ഥാനങ്ങളിലെ വിമതശബ്ദങ്ങളാണ് കേന്ദ്ര നേതൃത്വത്തെ വെട്ടിലാക്കിയിരിക്കുന്നത്.\nപശ്ചിമ ബംഗാളിലെ അവസ്ഥ\nപശ്ചിമ ബംഗാളില് കോണ്‍ഗ്രസ് നേതാക്കള് രണ്ടുതട്ടിലാണ്. സംസ്ഥാന അധ്യക്ഷന് ആധിര് രഞ്ജന് ചൗധരിയും അദ്ദേഹത്തെ പിന്തുണയ്ക്കുന്ന നേതാക്കളും ഇടതുപക്ഷവുമായി സഖ്യമുണ്ടാക്കണമെന്ന നിലപാടുകാരാണ്. എന്നാല് കോണ്‍ഗ്രസ് സെക്രട്ടറിയും എംഎല്‍എയുമായ മയ്‌നുല് ഹഖ് തൃണമൂല് കോണ്‍ഗ്രസുമായി സഖ്യംവേണമെന്ന് ആവശ്യപ്പെടുന്നു. ഇടത് സഖ്യം ഗുണം ചെയ്യില്ലെന്നാണ് ഭൂരിപക്ഷ അഭിപ്രായം. കോണ്‍ഗ്രസുമായി സഖ്യത്തിന് തയ്യാറാണെന്ന് മമതാ ബാനര്‍ജിയും പ്രതികരിച്ചിട്ടുണ്ട്.\nദില്ലിയും പഞ്ചാബും പറയുന്നത്\nദില്ലി കോണ്‍ഗ്രസിലും പ്രശ്‌നം തലപൊക്കിയിട്ടുണ്ട്. ബിജെപിയെ നേരിടാന് എഎപിയുമായി ചേര്‍ന്ന് തിരഞ്ഞെടുപ്പില് മല്‍സരിക്കാമെന്നാണ് ഒരു വിഭാഗം കോണ്‍ഗ്രസ് നേതാക്കളുടെ നിലപാട്. എന്നാല് സംസ്ഥാന അധ്യക്ഷന് അജയ് മാക്കനുള്‍പ്പെടെയുള്ളവര് ഇതിനെ എതുര്‍ക്കുന്നു. എഎപി ബന്ധം വേണ്ടെന്ന് പഞ്ചാബിലെ നേതാക്കള് അറിയിച്ചിട്ടുണ്ട്.\nകര്‍ണാടകത്തില് ജെഡിഎസുമായി ചേര്‍ന്ന് മല്‍സരിക്കാന് കോണ്‍ഗ്രസ് ധാരണയുണ്ടാക്കിയിട്ടുണ്ട്. സീറ്റ് വിഭജനവും ധാരണയിലെത്തി. നിയമസഭാ തിരഞ്ഞെടുപ്പിന് ശേഷം നടന്ന ചര്‍ച്ചകളാണ് ഇപ്പോള് കാര്യങ്ങള് എളുപ്പമാക്കിയത്. ബിജെപിക്ക് കനത്ത തിരിച്ചടിയായിരിക്കും ഈ സഖ്യം. ബിഹാറില് ലാലുവിന്റെ ആര്‍ജെഡിയുമായിട്ടാണ് സഖ്യം. ഇവിടെ ജെഡിയു-ബിജെപി സഖ്യവും ഒരുങ്ങിക്കഴിഞ്ഞു. ബിഹാറില് ശക്തമായ പോരാട്ടമായിരിക്കും ഇത്തവണ.\nrajasthan lok sabha narendra modi congress bjp amit shah rahul gandhi election ബിജെപി അമിത് ഷാ നരേന്ദ്ര മോദി കോണ്‍ഗ്രസ് തിരഞ്ഞെടുപ്പ്


Malayalam News - Fake News | 'കേട്ടുകേള്‍വി പ്രചരിപ്പിക്കലല്ല മാധ്യമപ്രവര്‍ത്തനം'; ഡോ. ഷിനു ശ്യാമളൻ കേസിൽ കേരളഹൈക്കോടതിയുടെ മുന്നറിയിപ്പ് | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\n'കേട്ടുകേള്‍വി പ്രചരിപ്പിക്കലല്ല മാധ്യമപ്രവര്‍ത്തനം'; ഡോ. ഷിനു ശ്യാമളൻ കേസിൽ കേരള ഹൈക്കോടതിയുടെ മുന്നറിയിപ്പ്\nകോവിഡുമായി ബന്ധപ്പെട്ട് തെറ്റായ വാർത്ത പ്രചരിപ്പിച്ചെന്ന കേസിൽ ഡോ. ഷിനു ശ്യാമളനും പ്രമുഖ ചാനലിന്റെ മേധാവിയും നൽകിയ മുൻകൂർ ജാമ്യ ഹർജി പരിഗണിക്കവെയാണ് കോടതി ഈ പരാമർശം നടത്തിയത്.\nUpdated: August 11, 2020, 9:42 PM IST\nLast Updated: August 11, 2020, 9:42 PM IST\nകൊച്ചി: കെട്ടിച്ചമച്ച കിംവദന്തികള് പ്രചരിപ്പിക്കുന്നതല്ല മാധ്യമപ്രവര്‍ത്തനമെന്ന് കേരള ഹൈക്കോടതി. സത്യം പറയലാണ് മാധ്യമപ്രവര്‍ത്തകരുടെ പണി. എന്ത് പ്രസിദ്ധീകരിക്കണമെന്നതിൽ വിവേകപരമായ തീരുമാനമെടുക്കാം. എഎന്നാൽ വാർത്തയുടെ ആധികാരികത ഉറപ്പാക്കണം. വ്യക്തികളെയോ ഒരു വിഭാഗം ജനങ്ങളുളെയോ മോശമാക്കുന്നതാകരുത് വാർത്ത. തെറ്റായ വാര്‍ത്തകള് പിന്നീട് തിരുത്തിയാലും ഖേദം പ്രകടിപ്പിച്ചാലും അത് ജനങ്ങള് കാണണമെന്നില്ലെന്നും ഹൈക്കോടതി വ്യക്തമാക്കി. കോവിഡുമായി ബന്ധപ്പെട്ട് തെറ്റായ വാർത്ത പ്രചരിപ്പിച്ചെന്ന കേസിൽ ഡോ. ഷിനു ശ്യാമളനും പ്രമുഖ ചാനലിന്റെ മേധാവിയും നൽകിയ മുൻകൂർ ജാമ്യ ഹർജി പരിഗണിക്കവെയാണ് കോടതി ഈ പരാമർശം നടത്തിയത്.\nജനങ്ങളില് പരിഭ്രാന്തി സൃഷ്ടിക്കുന്നതും തെറ്റിദ്ധാരണയുണ്ടാക്കുന്നതുമായ പരാമര്‍ശം ചാനൽ പരിപാടിയില് നടത്തിയതിനാണ് ഡോക്ടര് ഷിനു ശ്യാമളനും ചാനൽ മേധാവിക്കുമെതിരെ കേസെടുത്തത്. ഐപിസി സെക്ഷന് 505(1)(b), കേരള പൊലീസ് ആക്ട് 120(0) എന്നീ വകുപ്പുകള് പ്രകാരമായിരുന്നു കേസ്. ഇരുവർക്കും കോടതി ജാമ്യം അനുവദിച്ചു.\nവലിയ ഉത്തരവാദിത്വമാണ് ഓരോ മാധ്യമ പ്രവര്‍ത്തകനുമുള്ളതെന്നും കോടതി പറഞ്ഞു. ജനാധിപത്യത്തിന്റെ നട്ടെല്ലാണ് മാധ്യമങ്ങള്. സ്വദേശാഭിമാനി രാമകൃഷ്ണ പിള്ളയേയും കേസരി ബാലകൃഷ്ണ പിള്ളയേയും പോലുള്ള മഹാരഥന്മാരുടെ പിന്‍ഗാമികളാണ് തങ്ങളെന്ന് ഓരോ മാധ്യമ പ്രവർത്തകനും ഓര്‍ക്കണം. ജാമ്യഹര്‍ജി നല്‍കിയിരിക്കുന്നവരില് ഒരാള് സംസ്ഥാനത്തെ മുതിര്‍ന്ന മാധ്യമപ്രവര്‍ത്തകരില് ഒരാളാണ്. അദ്ദേഹം സംസ്ഥാനത്തെ യുവാക്കള്‍ക്ക് വഴി കാണിക്കണമെന്നും കോടതി നിര്‍ദ്ദേശിച്ചു.\nആരോഗ്യവകുപ്പ് കോവിഡ് പ്രതിരോധ പ്രവര്‍ത്തനങ്ങള് മികച്ച രീതിയിലാണ് നടത്തുന്നതെന്നും ഹൈക്കോടതി നിരീക്ഷിച്ചു. ആരോഗ്യ വകുപ്പിന്റെ പ്രവര്‍ത്തനം അഭിനന്ദനം അര്‍ഹിക്കുന്നതാണ്. ഒറ്റപ്പെട്ട വീഴ്ചകൾ ചൂണ്ടിക്കാട്ടി ചര്‍ച്ചയാക്കാന് ഹര്‍ജിക്കാരനായ മാധ്യമപ്രവര്‍ത്തകന് അവകാശമില്ല. അത്തരത്തില് ചെയ്യുന്നത് സമൂഹത്തില് തെറ്റായ സന്ദേശം നല്‍കും. ചില കാര്യങ്ങള് മാത്രമെടുത്ത് ചര്‍ച്ചയാക്കുന്നത് പ്രോത്സാഹിപ്പിക്കാനാകില്ലെന്നും കോടതി പറഞ്ഞു.\nFirst published: August 11, 2020, 9:42 PM IST


‘മകനേ ഞങ്ങളെ കൊണ്ടുപോകൂ എന്ന് പറഞ്ഞ് കരഞ്ഞു’; ഹാത്രസ് കുടുംബത്തെ വീട്ടില് കൊണ്ടുപോകാന് നിയമപോരാട്ടത്തിനെന്ന് ആസാദ്\n‘മകനേ ഞങ്ങളെ കൊണ്ടുപോകൂ എന്ന് പറഞ്ഞ് കരഞ്ഞു’; ഹാത്രസ് കുടുംബത്തെ വീട്ടില് കൊണ്ടുപോകാന് നിയമപോരാട്ടത്തിനെന്ന് ആസാദ്\nമനീഷയുടെ കുടുംബത്തെ തന്റെ വീട്ടിലേക്ക് കൊണ്ടുപോകുമെന്ന് ആസാദ് മുന്‍പ് പറഞ്ഞിരുന്നു\n4 Oct 2020 11:03 AM GMT\nഹാത്രസ് പെണ്‍കുട്ടിയുടെ കുടുംബത്തെ തന്റെയൊപ്പം അയയ്ക്കണമെന്ന് ആവശ്യമുന്നയിച്ച് ഭീം ആദ്മി നേതാവ് ചന്ദ്രശേഖര് ആസാദ് നാളെ കോടതിയില് ഹര്‍ജി നല്‍കും. കുടുംബം തന്നോടൊപ്പം വരണമെന്നാവശ്യപ്പെട്ട് കരഞ്ഞുവെന്നും കൊണ്ടുപോകാന് ശ്രമിച്ചപ്പോള് അധികാരികള് അനുവദിച്ചില്ലെന്നും ആസാദ് ട്വീറ്റു ചെയ്തു. ഇതേ തുടര്‍ന്നാണ് നിയമപരമായി നീങ്ങാനുള്ള തീരുമാനം. ഉത്തര്‍പ്രദേശിലെ ഹാത്രസില് കൂട്ടബലാത്സംഗത്തിനിരയായി മരിച്ച ദളിത് പെണ്‍കുട്ടിയുടെ കുടുംബത്തെ സന്ദര്‍ശിച്ച് മടങ്ങുമ്പോഴാണ് ചന്ദ്രശേഖര് ആസാദിന്റെ പ്രതികരണം. വൈ കാറ്റഗറി സുരക്ഷ നല്‍കിയില്ലെങ്കില് മനീഷയുടെ കുടുംബത്തെ തന്റെ വീട്ടിലേക്ക് കൊണ്ടുപോകുമെന്ന് ആസാദ് മുന്‍പ് പറഞ്ഞിരുന്നു.\nഹാത്രസിലെ എന്റെ കുടുംബത്തില് നിന്ന് പോന്നതേയുള്ളൂ. ഞെട്ടലിലാണ് ഞാന്. എന്റെ സഹോദരിയുടെ മാതാവും പിതാവും കരയുകയായിരുന്നു. ‘മകനേ ഞങ്ങളെ ഇവിടെ നിന്ന് കൊണ്ടുപോകൂ’ എന്നവര് ആവര്‍ത്തിച്ചുകൊണ്ടിരുന്നു. എന്റെ കുടുംബത്തെ ഭീഷണിപ്പെടുത്തിക്കൊണ്ടിരിക്കുകയാണ്. അവരെ കൂടെ കൊണ്ടുപോകാന് ഞാന് ശ്രമിച്ചു. പക്ഷെ അധികാരികള് അനുവദിച്ചില്ല. നാളെ ഈ ആവശ്യമുന്നയിച്ച് ഞങ്ങള് കോടതിയില് ഹര്‍ജി നല്‍കും.\nमैं हाथरस से अभी अपने परिवार से मिलकर निकला हूँ स्तब्ध हूँ। मेरी बहन के माँ और पिता जी दोनो रोते हुए एक ही बात बोल रहे थे कि बेटा हमें यहां से ले चलो। मेरे परिवार को डराया जा रहा है, मैं परिवार को साथ ले जाना चाहता हूँ लेकिन प्रशासन ने मना कर दिया, हम कल कोर्ट में अपील करेंगे।\n— Chandra Shekhar Aazad (@BhimArmyChief) October 4, 2020\nകുടുംബം ഹാത്രസില് സുരക്ഷിതരല്ലെന്നും വിരമിച്ച ഒരു സുപ്രീം കോടതി ജഡ്ജിയുടെ മേല്‍നോട്ടത്തില് അന്വേഷണം നടത്തണമെന്നും ചന്ദ്രശേഖര് ആവശ്യപ്പെട്ടു. ഹാത്രസിലേക്കുള്ള യാത്രയ്ക്കിടെ ഒന്നിലധികം തവണയാണ് ഭീം ആര്‍മി നേതാവിനെ യുപി പൊലീസ് തടഞ്ഞത്. ഹാത്രസ് അതിര്‍ത്തിയില് വച്ചും മുന്നോട്ടുപോകാനാകില്ലെന്ന് പൊലീസ് പറഞ്ഞതോടെ5കിലോമീറ്ററോളം പ്രവര്‍ത്തകരുമായി സഞ്ചരിച്ചാണ് ചന്ദ്രശേഖര് ആസാദ് പെണ്‍കുട്ടിയുടെ വീട്ടിലെത്തിയത്.\nയുവതിയുടെ കൊല്ലപാതകത്തിന് ശേഷം കുടുംബത്തിന് നേരെ സവര്‍ണ ജാതിക്കാരുടെ ഭീഷണിയുണ്ടായിരുന്നു. തങ്ങളുടെ കുട്ടികള് ശിക്ഷിക്കപ്പെട്ടാല് ജീവിക്കാന് അനുവദിക്കില്ലെന്ന് സവര്‍ണ നേതാക്കള് മനീഷ വാത്മീകിയുടെ കുടുംബത്തോട് പറഞ്ഞു. മൊഴി മാറ്റണമെന്ന് ആവശ്യപ്പെട്ട് ദളിത് കുടുംബത്തെ ജില്ലാ മജിസ്ട്രേറ്റ് ഭീഷണിപ്പെടുത്തുന്നതിന്റെ ദൃശ്യങ്ങളും പുറത്തുവരികയുണ്ടായി. പ്രതികള്‍ക്കൊപ്പം കൊല്ലപ്പെട്ട പെണ്‍കുട്ടിയുടെ കുടുംബത്തേയും നുണ പരിശോധനയ്ക്ക് വിധേയരാക്കണമെന്ന് പ്രത്യേക അന്വേഷണ സംഘം ആവശ്യപ്പെട്ടത് രൂക്ഷ വിമര്‍ശനങ്ങള്‍ക്ക് ഇടയാക്കിയിരുന്നു. ആഴ്ച്ചകളോളം യുപി പൊലീസിന്റെ ബന്ദവസിലായിരുന്നു ഹാത്രസ് യുവതിയുടെ കുടുംബം. മാധ്യമങ്ങളോട് സംസാരിക്കുന്നതില് നിന്നും രാഷ്ട്രീയ നേതാക്കളെ കാണുന്നതില് നിന്നും കുടുംബത്തെ വിലക്കിയിരുന്നു. പൊലീസ് തങ്ങളുടെ മൊബൈല് ഫോണ് പിടിച്ചുവാങ്ങിയെന്ന് കുടുംബം കഴിഞ്ഞ ദിവസം വെളിപ്പെടുത്തിയിരുന്നു.


എസ്എസ്എൽസി പരീക്ഷാഫലം ജൂൺ 30ന്; ഹയർ സെകൻഡറി ജൂലൈ 10 ന് - Simon Mash (Simon Pavaratty), Teacher, PSMVHSS Kattoor\nഎസ്എസ്എൽസി പരീക്ഷാഫലം ജൂൺ 30ന്; ഹയർ സെകൻഡറി ജൂലൈ 10 ന്\nഎസ്എസ്എൽസി പരീക്ഷാഫലം ജൂൺ 30 നു പ്രഖ്യാപിക്കും. എസ്എസ്എൽസി ഫലം വന്ന് പത്തു ദിവസത്തിനു ശേഷം ഹയർസെക്കൻഡറി ഫലവും പ്രഖ്യാപിക്കും. ജൂലൈ 10നാണ് പ്ലസ്ടു, വിഎച്ച്എസ്ഇ അടക്കമുളള ഹയർ സെകൻഡറി പരീക്ഷകളുടെ ഫലം പ്രഖ്യാപിക്കുക. പൊതുവിദ്യാഭ്യാസ മന്ത്രി സി. രവീന്ദ്രനാഥിന്‍റെ അധ്യക്ഷതയിൽ ചേർന്ന യോഗത്തിലാണ് തീരുമാനം.\nഫലപ്രഖ്യാപനം ഇനിയും വൈകിയാൽ അത് വിദ്യാർഥികളുടെ തുടർപഠനത്തെ ബാധിക്കുമെന്നാണ് സർക്കാർ വിലയിരുത്തൽ. എത്രയും വേഗം ഫലം പ്രഖ്യാപിക്കാനുള്ള നടപടികള് പരീക്ഷാഭവനും തുടങ്ങി. ടാബുലേഷന് നടപടികള് വേഗത്തില് പൂര്‍ത്തിയാക്കാന് ജീവനക്കാര്‍ക്ക് പരീക്ഷാഭവന് നിര്‍ദേശം നല്‍കിയിട്ടുണ്ട്. കഴിഞ്ഞ ദിവസമാണ് ഉത്തരക്കടലാസുകളുടെ മൂല്യനിര്‍ണയം പൂര്‍ത്തിയായത്.\nഎസ്എസ്എൽസി ഫല പ്രഖ്യാപനത്തിനു തൊട്ടുപിന്നാലെ ഹയർസെക്കൻഡറി ഫലവും പ്രഖ്യാപിക്കും. ജൂലൈ ആദ്യവാരത്തിൽ തന്നെ ഹയർസെക്കൻഡറി ഫലം പ്രഖ്യാപിക്കാനാണു തീരുമാനം. കണ്ടെയ്‌ൻമെന്റ് സോണുകളിലെ മൂല്യനിർണയം വൈകിയതാണ് പരീക്ഷാഫലം പ്രഖ്യാപിക്കുന്നതു നീണ്ടുപോകാൻ കാരണം. മൂല്യനിർണയം രണ്ടാം ഘട്ടം ആരംഭിച്ചപ്പോൾ പല അധ്യാപകർക്കും സ്‌കൂളുകളിൽ എത്തിച്ചേരാൻ ബുദ്ധിമുട്ടുണ്ടായിരുന്നു. ഇങ്ങനെയൊരു പ്രതിസന്ധി നേരിട്ടതോടെ ഫലപ്രഖ്യാപനവും വൈകി.\nഅതേസമയം, സംസ്ഥാനത്ത് സാധാരണനിലയിലുള്ള അധ്യയനം ജൂലൈ മാസം അവസാനത്തോടെ മാത്രമേ ആരംഭിക്കൂ. കോവിഡ് മഹാമാരിയുടെ പശ്ചാത്തലത്തിൽ സ്‌കൂളുകൾ തുറക്കുന്നത് നീട്ടിവച്ചിരിക്കുകയാണ്. ജൂലൈയിലോ അതിനു ശേഷമോ മാത്രമേ സ്‌കൂളുകൾ സാധാരണ രീതിയിൽ തുറക്കൂവെന്ന് മുഖ്യമന്ത്രി വ്യക്തമാക്കിയിരുന്നു. ഒരുപക്ഷേ, ഓഗസ്റ്റ് പകുതിയോടെ മാത്രമേ സ്‌കൂളുകളും കോളേജുകളും തുറക്കൂ എന്നാണ് കേന്ദ്രം പറയുന്നത്.


80 ഡോക്ടർമാർ സമ്മതപത്രം നൽകി: ജോയ്സ് ജോർജ‌് എംപി | Idukki | Kerala | Deshabhimani | Wednesday Jan 16, 2019\nഇടുക്കി മെഡിക്കൽ കോളേജിൽ ജോലി ചെയ്യാൻ താൽപര്യമറിയിച്ച‌് 80 ഡോക്ടർമാർ സമ്മതപത്രം നൽകിയതായി ജോയ്സ് ജോർജ‌് എംപി അറിയിച്ചു. 99 ഡോക്ടർമാരാണ് മെഡിക്കൽ കോളേജിന്റെ ആദ്യവർഷത്തേക്ക‌് ആവശ്യമായുള്ളത്. ബാക്കി വരുന്ന ഡോക്ടർമാരെകൂടി ഉടൻ നിയമിച്ച് സമ്മതപത്രം നൽകും. ആരോഗ്യവകുപ്പിന് കീഴിൽ ജില്ലാ ആശുപത്രിയിൽ ജോലി ചെയ്യുന്ന 28 ഡോക്ടർമാരും മെഡിക്കൽ വിദ്യാഭ്യാസ വകുപ്പിൽനിന്നും ഇടുക്കിയിലേക്ക് നിയമിച്ചിട്ടുള്ള ഡോക്ടർമാരുമാണ് സമ്മതപത്രം നൽകിയത്. ഓരോ വർഷവും ഡോക്ടർമാർ സമ്മതപത്രം പുതുക്കി നൽകണമെന്നാണ് ഇന്ത്യൻ മെഡിക്കൽ കൗൺസിലിന്റെ വ്യവസ്ഥ.\nഇപ്പോൾ സമ്മതപത്രം നൽകിയിട്ടുള്ള 80 പേരിൽ 50 പേർ ബിരുദാനന്തര ബിരുദമുള്ള സ‌്പെഷ്യലിസ്റ്റ‌് ഡോക്ടർമാരും 30 പേർ ബിരുദധാരികളുമാണ്. 175 സ്റ്റാഫ് നേഴ‌്സുമാരെയും 100 പാരാമെഡിക്കൽ ജീവനക്കാരെയും ഉടൻ നിയമിക്കും. 175 സ്റ്റാഫ് നേഴ്സുമാരെ ആവശ്യമുള്ളതിൽ 60 പേരെ ജില്ലാ ആശുപത്രിയിൽനിന്നും മെഡിക്കൽ കോളേജിലേക്ക് മാറ്റി വിന്യസിപ്പിക്കുകയാണ്. മഞ്ചേരി മെഡിക്കൽ കോളേജിന്റെ മാതൃകയിലാണ് ഇടുക്കി മെഡിക്കൽ കോളേജ് പ്രവർത്തനം ആരംഭിക്കുകയെന്നും എംപി പറഞ്ഞു. മെഡിക്കൽ വിദ്യാഭ്യാസ ഡയറക്ടർ ഡോ. റംല ബീവിയുമായി പ്രാരംഭ പ്രവർത്തനങ്ങളെക്കുറിച്ച് ചർച്ച നടത്തിയതായി എംപി പറഞ്ഞു. മന്ത്രിയുടെ കെ കെ ശൈലജയുടെ നിർദേശാനുസരണം മെഡിക്കൽ വിദ്യാഭ്യാസ ഡയറക്ടർ രണ്ട് ദിവസമായി ഇടുക്കിയിൽ ക്യാമ്പ് ചെയ‌്ത‌് മെഡിക്കൽ കോളേജിന്റെ പ്രവർത്തനങ്ങൾ ഏകോപിപ്പിക്കുന്നുണ്ട്.\nജില്ലാ കലക്ടറുമായും ആരോഗ്യ വകുപ്പ് ഉദ്യോഗസ്ഥരുമായും അടിയന്തര യോഗം ചേർന്ന് പരിശോധനകൾ നടത്തി. അക്കാദമിക് ബ്ലോക്കിന്റെ നിർമാണം പത്ത് ദിവസത്തിനുള്ളിൽ പൂർത്തിയാക്കും. പുതുതായി നിർമിച്ച ആശുപത്രി സമുച്ചയത്തിലെ ഒന്നാം ബ്ലോക്കിൽ അത്യാഹിത വിഭാഗവും ഒപിയും ഫെബ്രുവരി 20നുള്ളിൽ പ്രവർത്തനം ആരംഭിക്കുമെന്നും എംപി പറഞ്ഞു.\nസ‌്പെഷ്യലിസ്റ്റ് ഡോക്ടർമാർ സ്വന്തമായി താമസ സൗകര്യം കണ്ടെത്തണം. അതേസമയം 30 എംബിബിഎസ് ഡോക്ടർമാർക്കും സ്റ്റാഫ് നേഴ‌്സുമാർക്കും താമസ സൗകര്യം ഒരുക്കേണ്ടതുണ്ട്. മന്ത്രി എം എം മണിയുമായി ചർച്ച ചെയ്തതിനെത്തുടർന്ന് വാഴത്തോപ്പിലുള്ള കെഎസ്ഇബി ക്വാർട്ടേഴ്സുകൾ ഒരു വർഷത്തേക്ക‌് അനുവദിക്കാമെന്നും ഉറപ്പുലഭിച്ചു. 105 കോടി രൂപ ചെലവിലുള്ള മെഡിക്കൽ കോളേജിന്റെ റസിഡൻഷ്യൽ കോംപ്ലക‌്സ‌് നിർമാണം യുദ്ധകാലാടിസ്ഥാനത്തിൽ പുരോഗമിക്കുകയാണ്.\nആറ‌് മാസത്തിനുള്ളിൽ നിർമാണം പൂർത്തിയാക്കി മെഡിക്കൽ വിദ്യാർഥികൾക്കും അധ്യാപകർക്കും സൗകര്യമൊരുക്കാൻ കഴിയും. അതേസമയം ഇന്ത്യൻ മെഡിക്കൽ കൗൺസിലിന്റെ രണ്ടാം ഘട്ട പരിശോധന ഉടനുള്ള സാഹചര്യത്തിലാണ് താമസ സൗകര്യത്തിന്റെ കാര്യത്തിൽ മാത്രം താൽക്കാലിക സംവിധാനം ഏർപ്പെടുത്തുന്നതെന്നും എംപി പറഞ്ഞു.


സംഘര്‍ഷക്കടലായി മധ്യധരണ്യാഴി – Chandrika Daily\nBy web desk3Wednesday September 9, 2020 00:42 am\nതുര്‍ക്കിയും ഗ്രീസും കൊമ്പുകോര്‍ക്കുമ്പോള് ഇരുപക്ഷത്തും വന് ശക്തികള് അണിനിരക്കുകയാണ്\nലോകശക്തികള് ഇരു ചേരികളായി വാക് യുദ്ധത്തിലാണ്. വലിയൊരു യുദ്ധസമാന സ്ഥിതി. ഏതവസരത്തിലും എന്തും സംഭവിച്ചേക്കും. തുര്‍ക്കിയും ഗ്രീസും കൊമ്പുകോര്‍ക്കുമ്പോള് ഇരുപക്ഷത്തും വന് ശക്തികള് അണിനിരക്കുകയാണ്. തുര്‍ക്കി ഗ്രീസ് സംഘര്‍ഷത്തിന് അഞ്ച് പതിറ്റാണ്ടിന്റെ ചരിത്രമുണ്ട്. ആ ശത്രുത തന്നെയാണ് പുതിയ സംഘര്‍ഷത്തിന്റെ അടിസ്ഥാന കാരണം. പക്ഷേ, പുതിയ സംഘര്‍ഷം നാറ്റോ സൈനിക സഖ്യത്തിലും യൂറോപ്യന് യൂണിയനിലും വിള്ളല് വീഴ്ത്തി. മാധ്യസ്ഥ നീക്കവുമായി ജര്‍മ്മനി രംഗത്തിറങ്ങിയതാണ് ആശ്വാസമായി തോന്നുന്നത്. ജര്‍മ്മന് വിദേശ മന്ത്രി ഹെയ്‌കോ മാസ് തുര്‍ക്കിയും ഗ്രീസും സന്ദര്‍ശിച്ചു യുദ്ധത്തിലേക്ക് നീങ്ങുന്നത് തടയാന് ശ്രമിക്കുകയുണ്ടായി. ഗ്രീസിന് പിന്തുണയുമായി ഫ്രാന്‍സ് സജീവമായി രംഗത്തുണ്ട്. സമാധാനപൂര്‍വം പ്രശ്‌നം പരിഹരിക്കാന് ശ്രമിക്കുന്ന ജര്‍മ്മനിയോടൊപ്പമാണ് സ്‌പെയിനും ഇറ്റലിയും.\nഅമേരിക്കയുടെ ധാര്‍മ്മിക പിന്തുണ ഗ്രീസ് പക്ഷത്ത്. അതേസമയം, റഷ്യ തുര്‍ക്കിയുടെ സഹായത്തിന് രംഗത്തുണ്ട്. കിഴക്കന് മധ്യധരണ്യാഴിയില് വാതകത്തിന് ഡ്രില്ലിങ് നടത്താന് തുര്‍ക്കി നടത്തുന്ന നീക്കമാണ് പുതിയ സംഘര്‍ഷത്തിന് കാരണം. ഡ്രില്ലിങ് നടത്താന് റഷ്യന് സഹായവുമുണ്ട്. അധികാര പരിധിയിലുള്ള കടലില് ഡ്രില്ലിങ് നടത്താന് അവകാശമുണ്ടെന്നും അതാര്‍ക്കും അടിയറ വെക്കില്ലെന്നുമാണ് തുര്‍ക്കി നിലപാട്. എന്നാല് ഗ്രീസിന്കൂടി അവകാശപ്പെട്ടതാണെന്ന് അവരും വാദിക്കുന്നു. ഡ്രില്ലിങ് തടയാന് ഗ്രീക്ക് നാവിക പട രംഗത്ത്‌വരുന്നത് ചെറുക്കാന് തുര്‍ക്കി നാവിക പടയുടെ രണ്ട് കപ്പലുകള് നിലയുറപ്പിച്ചിട്ടുണ്ട്. അന്താരാഷ്ട്ര നിയമം അനുസരിക്കണമെന്നും തുര്‍ക്കിയുടെ പരമാധികാരത്തിന്മേല് കൈവെക്കരുതെന്നും തുര്‍ക്കി പ്രസിഡന്റ് റജബ് തയ്യിബ് ഉറുദുഗാന് ഫ്രാന്‍സിനും ഗ്രീസിനും മുന്നറിയിപ്പ് നല്‍കുന്നത് ഗൗരവമായി വിലയിരുത്തുകയാണ് യൂറോപ്യന് രാഷ്ട്രീയ നീരിക്ഷകര്. തുര്‍ക്കിയുടെ സാമ്പത്തിക വളര്‍ച്ചക്ക് മുതല്‍ക്കൂട്ടാവുന്ന പദ്ധതി ഉപേക്ഷിക്കാന് തയാറില്ലെന്ന് ഉറുദുഗാന് വ്യക്തമാക്കുന്നു.\nഗ്രീസിനെ സഹായിക്കാന് ഇസ്രാഈല് രംഗത്ത്‌വരികയും ചില അറബ് രാജ്യങ്ങള് രഹസ്യമായി സഹായിക്കുകയും ചെയ്തതോടെ സംഘര്‍ഷത്തിന് പുതിയ മാനവും കൈവന്നു. ഫലസ്തീന് പക്ഷത്ത് ഉറച്ച നിലപാടുള്ള രാജ്യമാണ് തുര്‍ക്കി. ഇക്കാര്യത്തില് യാതൊരു വിട്ടുവീഴ്ചക്കും ഉറുദുഗാന് ഭരണകൂടം തയാറുമല്ല. അതുകൊണ്ട് തന്നെ മേഖലയില് നിര്‍ണായക ശക്തിയായി വളരുന്ന തുര്‍ക്കിയുടെ മുന്നേറ്റം ഇസ്രാഈല് ഭയപ്പെടുന്നു. മുസ്തഫ കമാല് പാഷയുടെ (അത്താ തുര്‍ക്ക്)കാലത്ത് തന്നെ ഇസ്രാഈലുമായി തുര്‍ക്കിക്ക് നയതന്ത്രബന്ധം ഉണ്ടെങ്കിലും ഉറുദുഗാന് നേതൃത്വം ഏറ്റെടുത്തശേഷം ഒന്നര പതിറ്റാണ്ടായി സ്വതന്ത്ര ഫലസ്തീന് അനുകൂല നിലപാട് സ്വീകരിച്ചുവരുന്നു. മാത്രമല്ല, ഇറാനെ ഒറ്റപ്പെടുത്തുന്ന നിലപാട് സ്വീകരിക്കുന്ന അയല്‍പക്ക നാടുകളോട് പ്രസിഡന്റ് ഉറുദുഗാന് യോജിപ്പില്ല. പാശ്ചാത്യശക്തികള്‍ക്കും ചില അറബ് രാജ്യങ്ങള്‍ക്കും ഉറുദുഗാന് ഭരണകൂടത്തിന്റെ സമീപകാല ഇടപെടല് അസ്വസ്ഥതയുളവാക്കുന്നുണ്ട്. മികച്ചസൈനിക ശേഷിയുള്ള തുര്‍ക്കി, അമേരിക്കയുടെ നേതൃത്വത്തിലുള്ള നാറ്റോ സൈനിക സഖ്യത്തിലെ ഏക മുസ്‌ലിം രാജ്യം കൂടിയാണ്. ഉറുദുഗാനെ അട്ടിമറിക്കാന് മൊസാദ് (ഇസ്രാഈല് ചാര വിഭാഗം) ചില ശ്രമങ്ങള് നടത്തിയ ആരോപണം ഉയര്‍ന്നതാണ്\nസൈപ്രസ് പ്രശ്‌നത്തില് 1974ല് തുര്‍ക്കിയും ഗ്രീസും നേരത്തെ ഏറ്റുമുട്ടിയിരുന്നു. തുര്‍ക്കി വിദേശ നയത്തിലെ ഏറ്റവും സങ്കീര്‍ണപ്രശ്‌നമാണിത്. 1571-1878 കാലത്ത് ഈ ദ്വീപ് രാഷ്ട്രം തുര്‍ക്കിക്ക് (ഓട്ടോമന് സമ്രാജ്യം) കീഴിലായിരുന്നു. ഒന്നാം ലോക യുദ്ധത്തെതുടര്‍ന്ന് ബ്രിട്ടന് കീഴടക്കി. അക്കാലത്ത് തന്നെ സൈപ്രസിനെ ഗ്രീസുമായി ലയിപ്പിക്കണമെന്ന് ജനസംഖ്യയില് ഭൂരിപക്ഷം വരുന്ന ഗ്രീക്ക് സമൂഹം ആവശ്യപ്പെട്ടുവന്നു. എന്നാല് അന്ന് 30 ശതമാനം വരുന്ന തുര്‍ക്കി വംശജര് എതിര്‍പ്പ് പ്രകടിപ്പിച്ചു. 1955 മുതല് ഇതേതുടര്‍ന്ന് ആഭ്യന്തര സംഘര്‍ഷം ഉടലെടുത്തു. ഇരുപക്ഷത്തുമായി ആയിരങ്ങള് മരിച്ചു. വന് നാശവുമുണ്ടായി. തുര്‍ക്കി, ഗ്രീസ് എന്നീ രാജ്യങ്ങള് ഇടപെട്ട് ഒത്തുതീര്‍പ്പുണ്ടാക്കി. സ്വതന്ത്ര രാഷ്ട്രമായി നിലനിര്‍ത്താനും ദേശീയ അസംബ്ലിയില് 30 ശതമാനം സീറ്റുകളും വൈസ് പ്രസിഡന്റ് സ്ഥാനവും തുര്‍ക്കി വംശജര്‍ക്ക് സംവരണം ഏര്‍പ്പെടുത്താനുമായിരുന്നു ഒത്ത് തീര്‍പ്പ്.\nധാരണപ്രകാരം മുന്നോട്ട്‌നീങ്ങവെ, 1974 ജൂലൈയില് സൈപ്രസില് ഗ്രീക്ക് ലയന വാദികള് പ്രസിഡന്റ് മര്‍ക്കോസിനെ അട്ടിമറിച്ചു ഭരണം കയ്യടക്കിയത്, ഒരിക്കല്‍കൂടി സംഘര്‍ഷം ക്ഷണിച്ചു വരുത്തി. ഇതേതുടര്‍ന്ന് തുര്‍ക്കി വംശജരുടെ രക്ഷക്കായി തുര്‍ക്കി സൈന്യം സൈപ്രസില് എത്തി. വടക്ക് കിഴക്ക് ഭാഗത്ത് 40 ശതമാനം ഭൂപ്രദേശവും കയ്യടക്കി. സൈനിക ഇടപെടലിന് നേതൃത്വം നല്‍കിയ പ്രധാനമന്ത്രി ബുലന്ത് എജാവിദ്, തുര്‍ക്കിയില് ഇന്നും വീരനായകനായി അറിയപ്പെടുന്നു. 1983ല് സ്വതന്ത്ര രാഷട്രം പ്രഖ്യാപിച്ചു (തുര്‍ക്കിഷ് സൈപ്രസ്). ഈ രാഷ്ട്ര വിഭജനം തുര്‍ക്കിക്ക് നിരവധി പ്രതിബദ്ധങ്ങള്‍ക്ക് കാരണമായി. യൂറോപ്യന് യൂണിയന് അംഗത്വം നിഷേധിക്കപ്പെട്ടതും ഇക്കാരണത്താല് തന്നെ.\nയൂറോപ്, ആഫ്രിക്ക, ഏഷ്യ എന്നിവയാല് ചുറ്റപ്പെട്ട ഉള്‍ക്കടല് എന്ന നിലയില് മധ്യധരണ്യാഴിക്ക് വന് തന്ത്രപ്രധാനമുണ്ട്. 2,500, 000 കിലോമീറ്റര് നീളവും 1500 മീറ്റര് (5267 മീറ്റര്) ആഴവുമുള്ള ഉള്‍കടലില്, ചെറുതും വലതുമായ 3300 ദ്വീപുകള്. വിസ്തൃതിയാകട്ടെ ഏകദേശം 251 2000 ച.കിലോമീറ്റര്. പുതിയ സംഘര്‍ഷം ഏത് ദിശയിലേക്ക് നീങ്ങുമെന്ന് നിശ്ചയിക്കപ്പെടുന്നില്ല. ഫ്രാന്‍സിന്റെ നാവിക കപ്പലുകള് ഇവിടെ ഗ്രീസിനെ സഹായിക്കാന് രംഗത്തുണ്ട്. പരസ്പരം ശത്രുതയില് കഴിയുന്ന നിരവധി രാജ്യങ്ങള് ഇരു കരകളിലുമുണ്ട്. സൈപ്രസിന് ഇരുവശത്തുമാണ് തുര്‍ക്കിയും ഇസ്രാഈലും. ഇറാന്റെ സമീപ്യവും വിദൂരമല്ല. മധ്യധരണ്യാഴി ലോകത്ത് പുതിയൊരു സംഘര്‍ഷ മേഖലയാകരുത് എന്നാണ് രാഷ്ട്രാന്തരീയ സമൂഹത്തിന്റെ ആഗ്രഹവും പ്രാര്‍ത്ഥനയും.\nCategories: columns Tags: GREECE, turkey


Advocate Harish Vasudevan criticizes Covid 19 protocol in Kerala | രാത്രി 11 മണി കഴിഞ്ഞാണോ കൊറോണ ഇറങ്ങുന്നത്; കാലഹരണപ്പെട്ട ഉത്തരവ് മാറ്റാന് ഇനി കോടതിയില് പോണോ? - Malayalam Oneindia\ncovid19 kerala harish vasudevan harish rawat കൊറോണവൈറസ് കേരളം\nരാത്രി 11 മണി കഴിഞ്ഞാണോ കൊറോണ ഇറങ്ങുന്നത്; കാലഹരണപ്പെട്ട ഉത്തരവ് മാറ്റാന് ഇനി കോടതിയില് പോണോ?\nPublished: December 14 2020, 18:34 [IST]\nകൊച്ചി: സംസ്ഥാനത്തെ കൊവിഡ് പ്രോട്ടോക്കോളിനെതിരെ വിമര്‍ശനവുമായി അഭിഭാഷകന് ഹരീഷ് വാസുദേവന് രംഗത്ത്. കൊവിഡ് പ്രോട്ടോക്കോള് പ്രകാരം രാത്രി പതിനൊന്നിന് ശേഷം ഹോട്ടലുകള് പ്രവര്‍ത്തിപ്പിക്കരുതെന്ന് സര്‍ക്കാര് ഉത്തരവിനെതിരെയാണ് ഹരീഷിന്റെ വിമര്‍ശനം. രാത്രി 11 നു ശേഷം റെസ്റ്റോറന്റ് പ്രവര്‍ത്തിച്ചാല് എന്താണ് സര്‍ക്കാരേ കുറ്റം?\nകൊറോണ വ്യാപനത്തില് അതെന്ത് മാറ്റമാണ് ഉണ്ടാക്കാന് പോകുക? ഈ കാലഹരണപ്പെട്ട ഉത്തരവ് ഒക്കെ മാറ്റാന് ഇനി കോടതിയിലും പോണോ?? അതോ ഇല്ലാത്ത നിയമം പറഞ്ഞു പോലീസ് അടപ്പിക്കുന്നതാണോ- ഹരീഷ് വാസുദേവന് ഫേസ്ബുക്കില് കുറിച്ചു. അദ്ദേഹം ഫേസ്ബുക്കില് പങ്കുവച്ച കുറിപ്പിന്റെ പൂര്‍ണരൂപം ഇങ്ങനെ..\nവോട്ടിംഗ് മെഷിനിൽ കൈപ്പത്തി ചിഹ്നമുണ്ടായിട്ടും കുത്താനാകാതെ മുല്ലപ്പള്ളി; വടകര കല്ലാമല ഡിവിഷനിൽ സംഭവിച്ചത്\nരാത്രി 11 മണി ഒക്കെ ആകുമ്പോഴാണ് ചില ദിവസം ജോലി കഴിഞ്ഞിറങ്ങുക. അപ്പോള് വിശന്നാല് തട്ടുദോശ, പൈദോശ എന്നിവിടങ്ങളില് ഒക്കെ അഭയം തേടും. സുഹൃത്തുക്കളായ വക്കീലന്മാരും ഫ്രീ ആകുക അപ്പോഴാകും. അവരെയും കൂട്ടി പോയി കാപ്പിയോ നാച്ചുറല്‍സ് ഐസ്‌ക്രീമോ വാഫിള്‍സോ ഒക്കെ കഴിച്ച് പാതിരാത്രി വരെ വര്‍ത്തമാനം പറഞ്ഞിരിക്കും.\nകൊറോണ ലോക്ഡൗണിന് ശേഷം രാത്രി 11 മണി കഴിഞ്ഞു ചില റസ്റ്റോറന്റുകള് പ്രവര്‍ത്തിപ്പിക്കാന് പോലീസ് സമ്മതിക്കുന്നില്ല. അതെന്താണെന്ന് അന്വേഷിച്ചപ്പോള്, സര്‍ക്കാര് ഉത്തരവുണ്ട്. രാത്രി 11 നു ശേഷം പാടില്ലെന്ന് അതെന്താ ആ സമയത്ത് ആണോ വൈറസ് ആളെ പിടിക്കാന് ഇറങ്ങുന്നത്?\nമനുഷ്യര് എല്ലാം കോവിഡ് പ്രോട്ടോക്കോള് പാലിച്ചു പുറത്തിറങ്ങി കാര്യങ്ങള് ചെയ്യുന്നു. രാത്രി 11 നു ശേഷം റെസ്റ്റോറന്റ് പ്രവര്‍ത്തിച്ചാല് എന്താണ് സര്‍ക്കാരേ കുറ്റം? കൊറോണ വ്യാപനത്തില് അതെന്ത് മാറ്റമാണ് ഉണ്ടാക്കാന് പോകുക? ഈ കാലഹരണപ്പെട്ട ഉത്തരവ് ഒക്കെ മാറ്റാന് ഇനി കോടതിയിലും പോണോ ? ? അതോ ഇല്ലാത്ത നിയമം പറഞ്ഞു പോലീസ് അടപ്പിക്കുന്നതാണോ ?\nതദ്ദേശ തിരഞ്ഞടുപ്പ്; പലയിടത്തും സംഘർഷം, കണ്ണൂരിൽ ബോംബുകൾ കണ്ടെടുത്തു, നാദാപുരത്ത് പൊലീസ് ഗ്രനേഡ് പ്രയോഗിച്ചു\nPinarayi vijayan slaps opposition on vaccine controversy\nമാധ്യമപ്രവര്‍ത്തകന് എസ് വി പ്രദീപ് വാഹനാപകടത്തില് അന്തരിച്ചു; ഇടിച്ച വാഹനം നിര്‍ത്താതെ പോയി\nAdvocate Harish Vasudevan criticizes Covid 19 protocol in Kerala\nStory first published: Monday, December 14, 2020, 18:34 [IST]


പാലായിൽ മാസ്‌ക് വച്ച് മോഷണം നടത്തിയിട്ടും പ്രതിയെ പൊലീസ് വിട്ടില്ല; മോഷണത്തിനിടെ കിട്ടിയ എടിഎം കാർഡുമായി എടിഎം കൗണ്ടറിൽ കയറി മോഷണം നടത്തിയ പ്രതി പിടിയിൽ; ഇടുക്കി സ്വദേശിയായ യുവാവ് കടകളിൽ മോഷണം നടത്തുന്നതിൽ സ്‌പെ്ഷ്യലിസ്റ്റ് ⋆ Third Eye News Live\nപാലായിൽ മാസ്‌ക് വച്ച് മോഷണം നടത്തിയിട്ടും പ്രതിയെ പൊലീസ് വിട്ടില്ല; മോഷണത്തിനിടെ കിട്ടിയ എടിഎം കാർഡുമായി എടിഎം കൗണ്ടറിൽ കയറി മോഷണം നടത്തിയ പ്രതി പിടിയിൽ; ഇടുക്കി സ്വദേശിയായ യുവാവ് കടകളിൽ മോഷണം നടത്തുന്നതിൽ സ്‌പെ്ഷ്യലിസ്റ്റ്\nപാലാ: കടയിൽ കയറി മോഷണം നടത്തിയ ശേഷം, ഇവിടെ നിന്നും ലഭിച്ച എ.ടി.എം കാർഡുമായി കൗണ്ടറിൽ കയറി പണമെടുത്ത മോഷ്ടാവിനെ മാസ്‌കിനും രക്ഷിക്കാനായില്ല. മാസ്‌ക് വച്ചിട്ടും സ്ഥിരം മോഷ്ടാവായ പ്രതിയുടെ രൂപവും ഭാവകും കൊണ്ടു തിരിച്ചറിഞ്ഞ പൊലീസ് ഇയാളെ പൊക്കി അകത്താക്കി. രാത്രി കാലങ്ങളിൽ അടച്ചിട്ടിരിക്കുന്ന കടകളിൽ കയറി മോഷണം നടത്തുന്ന ഇടുക്കി സ്വദേശിയായ യുവാവിനെയാണ് പാലാ പൊലീസ് സംഘം പൊക്കി അകത്താക്കിയത്.\nഇടുക്കി വെള്ളിയാമറ്റം പാലോന്നിൽ പ്രദീപ് കൃഷ്ണനെ (30)യാണ് പാലാ സ്റ്റേഷൻ ഹൗസ് ഓഫിസർ അനൂപ് ജോസിന്റെ നേതൃത്വത്തിലുള്ള സംഘം അറസ്റ്റ് ചെയ്തത്. ദിവസങ്ങൾക്കു മുൻപായിരുന്നു കേസിനാസപ്ദമായ സംഭവം. പാലാ കൊല്ലപ്പള്ളിയിലെ കടയിൽ മോഷണം നടന്നിരുന്നു. ഇവിടെ നിന്നും ചില്ലറ തുകയും, എടിഎം കാർഡുമാണ് മോഷണം പോയത്. കടയുടെ പൂട്ട് തകർത്ത് അകത്തു കയറിയ മോഷ്ടാവ് മോഷണം നടത്തുകയായിരുന്നു.\nകടയുടമ നൽകിയ പരാതിയുടെ അടിസ്ഥാനത്തിൽ പൊലീസ് കേസ് രജിസ്റ്റർ ചെയ്ത് അന്വേഷണം ആരംഭിക്കുകയും ചെയ്തു. ഇതിനിടെ കിടങ്ങൂരിലും അയർക്കുന്നത്തും സമാന രീതിയിൽ മോഷണം നടന്നിരുന്നു. ഇതേ തുടർന്നു ജില്ലാ പൊലീസ് മേധാവി ജി.ജയദേവിന്റെ നിർദേശാനുസരണം പാലാ ഡിവൈ.എസ്.പി ബൈജുകുമാറിന്റെ നേതൃത്വത്തിൽ പ്രത്യേക അന്വേഷണ സംഘവും രൂപീകരിച്ചിരുന്നു.\nതുടർന്നു നടത്തിയ അന്വേഷണത്തിലാണ് കൊല്ലപ്പള്ളിയിലെ കടയിൽ നിന്നും മോഷണം പോയ എ.ടി.എം കാർഡ് ഉപയോഗിച്ച് എ.ടി.എമ്മിൽ നിന്നും പണം പിൻവലിച്ചത് എന്നു കണ്ടെത്തിയത്. തുടർന്നു, ഈ എ.ടി.എം കൗണ്ടറിലെ സി.സി.ടി.വി ക്യാമറ പൊലീസ് പരിശോധിക്കുകയായിരുന്നു. എന്നാൽ, ഇതിൽ മുഖം മാസ്‌ക് വച്ച് മറച്ചാണ് പ്രതി പണം എടുത്തിരുന്നത്. അതുകൊണ്ടു തന്നെ പ്രാഥമിക പരിശോധനയിൽ ഇയാളെ തിരിച്ചറിയാൻ സാധിച്ചില്ല.\nതുടർന്നു, പൊലീസ് സംഘം ജില്ലയ്ക്കു സമീപത്തെ മൂന്നു ജില്ലകളിൽ നിന്നുള്ള പൊലീസിന്റെയും, സൈബർ സെല്ലിന്റെയും ക്രൈം റെക്കോർഡ്‌സ് ബ്യൂറോയുടെയും സഹായത്തോടെ അന്വേഷണം നടത്തുകയായിരുന്നു. ഈ അന്വേഷണത്തിലാണ് പ്രതിയെ തിരിച്ചറിഞ്ഞത്. ഇടുക്കി കാഞ്ഞാർ ഈരാറ്റുപേട്ട പാലാ പൊലീസ് സ്റ്റേഷനുകളിലായി ഇരുപത്തഞ്ചോളം മോഷണക്കേസുകളിൽ പ്രതിയാണ് ഇയാളെന്നു പൊലീസ് കണ്ടെത്തി.\nതുടർന്നു, ഇൻസ്‌പെക്ടർ അനൂപ് ജോസിന്റെ നേതൃത്വത്തിൽ എസ്.ഐ സിന്ദിഖ് അബ്ദുൾ ഖാദർ, തോമസ് സേവ്യർ, അനിൽകുമാർ, സീനിയർ സിവിൽ പൊലീസ് ഓഫിസർ ഷെറിൻ സ്റ്റീഫൻ, അരുൺ ചന്ദ് എന്നിവരുടെ നേതൃത്വത്തിൽ പ്രതിയെ അറസ്റ്റ് ചെയ്യുകയായിരുന്നു. കോടതിയിൽ ഹാജരാക്കിയ ഇയാളെ റിമാൻഡ് ചെയ്തു. ദിവസങ്ങൾക്കു മുൻപു അയർക്കുന്നത്തും കിടങ്ങൂരിലും നടന്ന മോഷണങ്ങൾക്കു പിന്നിലും ഇയാൾ തന്നെയാണ് എന്നു പൊലീസ് കണ്ടെത്തിയിട്ടുണ്ട്.\nPrevious articleഡ്രോണ് പൈലറ്റ് ട്രെയിനിങ് പ്രോഗ്രാമുമായി ഓറിയന്റ് ഫ്‌ളൈറ്റ്‌സ് ഏവിയേഷന് അക്കാദമി\nNext articleഒടുവിൽ ബാർ ഉമടകൾക്കു വേണ്ടി സർക്കാർ വഴങ്ങുന്നു; രാവിലെ ഒൻപത് മുതൽ വൈകിട്ട് ഒൻപതു വരെ ബാറുകൾ പ്രവർത്തിക്കും; ഒരു മേശയിൽ രണ്ടു പേർ മാത്രം; കസേരകൾക്കു നിശ്ചിത അകലം വേണം; ഇതൊക്കെ നടക്കുമോ എന്ന് കണ്ടറിയണം


കെഎം ഷാജിയെയും യൂത്ത് കോണ്‍ഗ്രസ് നേതാക്കളെയും ട്രോളിയും തേച്ചൊട്ടിച്ചും പിവി അന്‍വര് എംഎല്‍എ; ചിരിപ്പടര്‍ത്തി സോഷ്യല്‍മീഡിയയും - BIGNEWSLIVE | Latest Malayalam News\nതിരുവനന്തപുരം: ലോകം കണ്ട മഹാമാരിയില് നിന്ന് കരകയറാന് സര്‍ക്കാരും ആരോഗ്യപ്രവര്‍ത്തകരും പോലീസും ജനങ്ങളും ഒരുപോലെ നിന്ന് പ്രവര്‍ത്തിക്കുമ്പോള് ദുരിതാശ്വാസ ഫണ്ടിനെ പറ്റി വിമര്‍ശനവുമായി എത്തിയ മുസ്ലിംലീഗ് എംഎല്‍എ കെഎം ഷാജിയെ തേച്ചൊട്ടിച്ച് പിവി അന്‍വര് എംഎല്‍എ. ഫേസ്ബുക്കിലൂടെയായിരുന്നു അദ്ദേഹം കെഎം ഷാജിക്കും, എംഎല്‍എയെ പിന്തുണച്ച യൂത്ത് കോണ്‍ഗ്രസ് നേതാക്കള്‍ക്കും കുറിക്കു കൊള്ളുന്ന മറുപടി ട്രോളുമായി\n”തന്നെ പേടിച്ചാണ് സച്ചിന് ടെന്‍ഡുല്‍ക്കര് ഏകദിന ക്രിക്കറ്റില് നിന്ന് വിരമിച്ചതെന്ന് എന്ന് ആരോപിച്ച സയിദ് അജ്മലിന്റെ ചിത്രം പോസ്റ്റ് ചെയ്താണ് അന്‍വര് എംഎല്‍എയുടെ ട്രോള് പോസ്റ്റ് . വര്‍ഗീയത പറഞ്ഞ് തെരഞ്ഞെടുപ്പില് വിജയം കൈവരിച്ചതിന്റെ അടിസ്ഥാനത്തില് ഹൈക്കോടതി അയോഗ്യനാക്കിയ വ്യക്തിയാണ് കെഎം ഷാജി. പിവി അന്‍വര് എംഎല്‍എ പങ്കുവെച്ച സയിദ് അജ്മലും സമാന പാതയിലൂടെ കടന്നു പോകുന്ന ആളാണ്. കള്ളക്കളി കളിച്ചതിന്റെ പേരില് അമ്പയര് പുറത്ത് ആക്കിയതാണ് സയിദ് അജ്മലിനെ. ഇരുവരുടെയും ആരോപണങ്ങളും ക്യാപ്റ്റന് സ്ഥാനത്ത് നിക്കുന്നവരോടും.\nപറയാതെ പറയുന്ന ഈ ട്രോളില് കെഎം ഷാജിക്ക് മാത്രമല്ല, ഇവരെ പിന്തുണച്ച യൂത്ത് കോണ്‍ഗ്രസ് നേതാക്കള്‍ക്കും കൂടിയുള്ള മറുപടിയാണ്. പ്രളയ ദുരിതാശ്വാസ ഫണ്ടിലെ പണം ഉപയോഗിച്ച് പാര്‍ട്ടിപ്രവര്‍ത്തകരുടെ കടം വീട്ടാന് ഉപയോഗിച്ചുവെന്നായിരുന്നു കെഎം ഷാജിയുടെ ആരോപണം. ഇതിനെല്ലാം മുഖ്യമന്ത്രിയും മറുപടി നല്‍കിയിരുന്നു.കഴിഞ്ഞ ദിവസം മുഖ്യമന്ത്രിയുടെ വാര്‍ത്താ സമ്മേളനം ഇടവിട്ടുള്ള ദിവസങ്ങളിലേക്ക് മാറ്റിയിരുന്നു. എന്നാല് ഇത് കെഎം ഷാജിയുടെ ആരോപണത്തിന് പിന്നാലെയെന്ന് സൂചിപ്പിച്ചാണ് പിന്തുണയുമായി യൂത്ത് കോണ്‍ഗ്രസ് നേതാക്കളുടെയും രംഗപ്രവേശനം. കോണ്‍ഗ്രസ് എംഎല്‍എമാരായ ഷാഫി പറമ്പിലും വിടി ബല്‍റാമും കെഎസ് ശബരീനാഥനുമാണ് രംഗത്തെത്തിയത്.\n‘ഇങ്ങനെയൊക്കെ ചെയ്യാവോ ? നാളേം തമ്മില് കാണേണ്ടേ ? ഇല്ലത്രെ .. നാളെ മുതല് ഇല്ലത്രേ..’ എന്നാണ് ഷാഫി പറമ്പിലിന്റെ പ്രതികരണം. കെഎം ഷാജിയോടൊപ്പം നില്‍ക്കുന്ന ചിത്രവും പങ്കുവെച്ചായിരുന്നു പരിഹാസം. ‘യ്യോ.. അപ്പോ നാളെ മുതല് ആറുമണിത്തള്ള് ഇല്ലേ? ഇങ്ങനൊന്നും ഒരാളോട് ചെയ്യരുത് ന്റെ ഷാജീ’, എന്നായിരുന്നു തൃത്താല എംഎല്‍എ വിടി ബല്‍റാമിന്റെ പ്രതികരണം. നാളെ വൈകുന്നേരം 6പിഎം മുതല് കടമുടക്കം എന്നായിരുന്നു ശബരീനാഥന്റെ ഫേസ്ബുക്ക് പോസ്റ്റ്. ഷട്ടര് താഴ്ത്തിയ ചിത്രവുമടക്കമായിരുന്നു പോസ്റ്റ്.\nഇവര്‍ക്കെല്ലാമുള്ള ഒറ്റവാക്കിലുള്ള മറുപടിയാണ് പിവി അന്‍വര് എംഎല്‍എയുടെ ട്രോള് കുറിപ്പ്. ആരുടെയും തന്നെ പേര് പരാമര്‍ശിക്കാതെയാണ് അദ്ദേഹം വിമര്‍ശനം തൊടുത്തത്. ‘ആരാണീ സയിദ് അജ്മല്? കള്ളക്കളി കളിച്ചതിന്റെ പേരില് അമ്പയര് പുറത്ത് നിര്‍ത്തിയിരിക്കുന്ന ഒരാള്! ടീമില് ഉണ്ടെന്നോ ഇല്ലെന്നോ പറയാന് കഴിയില്ല! ബോളിംഗുമില്ല,ബാറ്റിംഗുമില്ല! പ്രത്യേകിച്ച് മറ്റ് ടീമംഗങ്ങള്‍ക്ക് കിട്ടുന്ന യാതൊരു ആനുകൂല്യങ്ങളുമില്ല! ചുമ്മ ഗാലറിയില് ഇരുന്ന് കളി കാണാം! ബൗണ്ടറി ലൈനിനപ്പുറം വരുന്ന ബോള് പെറുക്കാം! സച്ചിന് അന്നും.. ഇന്നും.. എന്നും.. ഹീറോയാടാ ഹീറോ’ എന്നാണ് അദ്ദേഹം ട്രോളിയത്.\nകെ എം ഷാജിയുടെ പേര് പരാമര്‍ശിക്കാതെയുള്ള ട്രോളിന് അല്‍പ സമയം കൊണ്ട് തന്നെ ആയിരക്കണക്കിന് ലൈക്കും ഷെയറും സോഷ്യല്‍മീഡിയയില് ലഭിച്ചിട്ടുണ്ട്. ‘ഒരിറ്റ് ചോര വീഴ്ത്താതെ നിങ്ങള് കൊന്ന് കളഞ്ഞല്ലോ ഷാജിയെ ‘എന്ന് തുടങ്ങി നിരവധി പ്രതികരണങ്ങള് പി വി അന്‍വര് ന്റെ പോസ്റ്റിനു താഴെയായി കാണാം.\nTags: disqualified KM ShajiKM Shajikm shaji disqualified verdictKM Shaji mlamla km shajimla pv anwarPV Anvar MLA\nഒടുവിൽ ലോകത്തിന് മുന്നിൽ തെറ്റ് സമ്മതിച്ച് ചൈന; മരണനിരക്കിൽ പറഞ്ഞ കള്ളം തിരുത്തി; വുഹാനിലെ മരണസംഖ്യയിൽ 50 ശതമാനം വർധനവ്